മാന്നാറില് നിന്ന് യുവതിയെ തട്ടിക്കൊണ്ടു പോയ സംഭവം: പ്രധാന പ്രതി പിടിയില് - ദി ഗൾഫ് ഇന്ത്യൻസ്\nപാലക്കാട്: മാന്നാറില് നിന്ന് യുവതിയെ തട്ടിക്കൊണ്ടു പോയ കേസില് പ്രധാന പ്രതി പിടിയില്. പൊന്നാനി സ്വദേശി ഫഹദാണ് പിടിയിലായത്. തട്ടിക്കൊണ്ടു പോകാന് ഉപയോഗിച്ച കാറും പോലീസ് പിടിച്ചെടുത്തു.\nആലപ്പുഴ മാന്നാര് സ്വദേശിനി ബിന്ദുവിനെയാണ് സ്വര്‍ണക്കടത്ത് സംഘം തട്ടിക്കൊണ്ടുപോയത്. ഈ മാസം 19 നാണ് ബിന്ദു ദുബായില് നിന്നും അവസാനമായി മടങ്ങിയെത്തിയത്. അന്ന് ഒന്നരക്കിലോ സ്വര്‍ണം ഗള്‍ഫില് നിന്നും കടത്തി. എന്നാലിത് എയര്‍പോര്‍ട്ടില് തന്നെ ഉപേക്ഷിച്ചെന്നാണ് ബിന്ദു പോലീസിന് നല്‍കിയ മൊഴി. അന്ന് വൈകിട്ട് തന്നെ വീട്ടിലെത്തിയ സ്വര്‍ണക്കടത്ത് സംഘത്തോട് സ്വര്‍ണം ഉപേക്ഷിച്ച വിവരം പറഞ്ഞു. ഇവര് മടങ്ങിയെങ്കിലും തിങ്കളാഴ്ച പുലര്‍ച്ചെ വീടാക്രമിച്ച് ബിന്ദുവിനെ കടത്തുകയായിരുന്നു. തട്ടിക്കൊണ്ടു പോയതില് പ്രാദേശിക സഹായം ലഭിച്ചതായും പോലീസിന് വിവരമുണ്ട്.\nപോലീസ് അന്വേഷണം ഊര്‍ജ്ജിതമാക്കിയതോടെ യുവതിയെ പാലക്കാട് വടക്കഞ്ചേരിയില് ഉപേക്ഷിച്ചശേഷം സംഘം കടന്നുകളഞ്ഞു. പല തവണ സ്വര്‍ണം കടത്തിയെന്നും യുവതി പോലീസിന് മൊഴി നല്‍കി. തുടര്‍ന്ന് മാന്നാറിലെത്തിച്ചുള്ള ചോദ്യം ചെയ്യലില് സ്വര്‍ണക്കടത്ത് കണ്ണിയെന്ന് യുവതി സമ്മതിച്ചെന്നാണ് പൊലീസ് പറയുന്നത്.\nAlso read: ഭരണത്തുടര്‍ച്ചയുടെ സൂചന\narrestmain accusedMannarMannar Kidnap\nAlso read: പ്രിയങ്ക ഗാന്ധിയുടെ വാഗ്ദാനം വിശ്വസിച്ചാണ് രാജസ്ഥാനില് പോയത്; ഡോ. കഫീല് ഖാന്\nAlso read: തുടര്‍ച്ചയായ പതിനാലാം ദിവസവും രാജ്യത്ത് ഇന്ധന വിലയില് വര്‍ധനവ്


പ്രണയം, പക, കൊല; മാഫിയാ ബോസായ ബ്യൂട്ടി ക്വീൻ; ഇത് അസുന്ത മരെസ്‌കയുടെ കഥ | Assunta Maresca, first female boss in Camorra mafia\nപ്രണയം, പക, കൊല; മാഫിയാ ബോസായ ബ്യൂട്ടി ക്വീൻ; ഇത് അസുന്ത മരെസ്‌കയുടെ കഥ\nപത്തൊമ്പതാം വയസ്സിൽ ഭർത്താവിന്റെ കൊലപാതകിയെ നേപ്പ്ൾസ് നഗരമധ്യത്തിലിട്ട് വെടിവച്ചു കൊന്നതോടെയാണ് മരസ്‌ക ശ്രദ്ധ നേടുന്നത്. അന്ന് ആറു മാസം ഗർഭിണിയായിരുന്നു അവർ.\n1 Jan 2022 2:30 PM GMT\nഇരുളും വെളിച്ചവും പിണഞ്ഞുകിടക്കുന്ന ഇറ്റാലിയൻ മാഫിയാ ലോകത്തെ സൗന്ദര്യറാണിയായിരുന്നു കഴിഞ്ഞ ദിവസം അന്തരിച്ച അസുന്ത മരെസ്‌ക. പ്രണയവും പകയും പ്രതികാരവും ഉൾച്ചേർന്നുനിന്ന ബ്യൂട്ടി ക്വീൻ. ഒരു സിനിമയ്ക്കു വേണ്ട എല്ലാ ചേരുവകളും ഒത്തുചേർന്ന ജീവിതം. അധോലോകം അവരെ ഇഷ്ടത്തോടെ ലിറ്റിൾ ഡോൾ (പാവക്കുട്ടി) എന്നു വിളിച്ചു. ആ വിളിയിൽ മാത്രമേ സ്‌നേഹക്കൂടുതൽ ഉണ്ടായിരുന്നുള്ളൂ. അവരുടെ ജീവിതം തീർത്തും വ്യത്യസ്തമായിരുന്നു. സിനിമാക്കഥയെ വെല്ലുന്ന മരെസ്‌കയുടെ ജീവിതം.\nപത്തൊമ്പതാം വയസ്സിൽ ഭർത്താവിന്റെ കൊലപാതകിയെ നേപ്പ്ൾസ് നഗരമധ്യത്തിലിട്ട് വെടിവച്ചു കൊന്നതോടെയാണ് മരസ്‌ക ശ്രദ്ധ നേടുന്നത്. അന്ന് ആറു മാസം ഗർഭിണിയായിരുന്നു അവർ. കൊന്നത് കൊടുംകുറ്റവാളി സംഘമായ കമോറയുടെ തവൻ അന്റോണിയോ എസ്‌പോസിറ്റോയെ!\nപതിനെട്ടാം വയസ്സിൽ ബ്യൂട്ടി ക്വീൻ\nദക്ഷിണ നേപ്പ്ൾസിൽ കമോറിസ്റ്റുകളുടെ നേതാവായിരുന്ന വിൻസെൻസോ മരസ്‌കയുടെ കുടുംബത്തിൽ 1935 ജനുവരി 19നാണ് അസുന്തയുടെ ജനനം. അച്ഛൻ കള്ളക്കടത്തുകാരനായ ആൽബർട്ടോ മരെസ്‌ക. നാലു സഹോദരന്മാരുടെ ഏക സഹോദരിയായിരുന്നു അവർ. അതുകൊണ്ടു തന്നെ ലാളനയേറെ കിട്ടിയാണ് കൊച്ചു അസുന്ത വളർന്നത്.\nഅതിസുന്ദരിയായ അവർ പതിനെട്ടാം വയസ്സിൽ നേപ്പ്ൾസ് നഗരത്തിലെ പ്രാദേശിക സൗന്ദര്യമത്സരത്തിൽ കിരീടം ചൂടി. ഇക്കാലത്താണ് നഗരത്തിലെ ഗുണ്ടാത്തലവനായിരുന്ന പസ്‌ക്വേൽ സിമോണെറ്റിയുമായി ഇവർ പ്രണയത്തിലാകുന്നത്. നഗരച്ചന്തയിലെ പഴംപച്ചക്കറി വ്യാപാരിയായിരുന്നു ആദ്യം സിമോണെറ്റി. പിന്നീട് കള്ളക്കടത്തിലേക്ക് നീങ്ങി. ഒരു കേസിൽ ജയിലിലായിരുന്ന ഇയാൾ പുറത്തിറങ്ങിയതിന് പിന്നാലെ അസന്തയെ മിന്നുകെട്ടി. അത്യാഡംബരത്തോടെയായിരുന്നു വിവാഹമെങ്കിലും ആ സന്തോഷം ഏറെ നാൾ നീണ്ടില്ല.\nനഗരത്തിലെ മാഫിയാ സംഘങ്ങൾക്കിടയിൽ വളർന്ന കുടിപ്പക സിമോണെറ്റിയുടെ ജീവനെടുത്തു. മാഫിയാ സംഘത്തലവനായിരുന്ന അന്റോണിയോ എസ്‌പോസിറ്റോ വാടകക്കെടുത്ത ഗെയ്റ്റാനോ ഒർലാൻഡോയാണ് ഇയാളെ വെടിവച്ചു കൊന്നത്. അന്ന് ആറു മാസം ഗർഭിണിയായിരുന്നു അസുന്തോ.\nവെടിവെപ്പ് നടന്നിട്ടും പൊലീസ് അനങ്ങിയില്ല. എസ്‌പോസിറ്റോയിൽ നിന്ന് പണം പറ്റിയ പൊലീസുകാർ അതിൽ ഇടപെടില്ല എന്നായിരുന്നു അസുന്തോ വിശ്വസിച്ചിരുന്നത്. അയാളിൽനിന്ന് അവർ ഭീഷണയും നേരിട്ടു. ഇതോടെ സ്വന്തം നിലയ്ക്ക് തന്നെ അവർ കൊലയാളിയെ നേരിടാനൊരുങ്ങി. 1955 ഓഗസ്റ്റ് നാലിന് ഇളയ സഹോദരനൊപ്പം നേപ്പ്ൾസിലേക്ക് വണ്ടി കയറി.\nനഗരച്ചന്തയിൽ വച്ചു തന്നെയാണ് അവർ എസ്‌പോസിറ്റോയെ കണ്ടുമുട്ടിയത്. അസുന്തയെ കണ്ടയുടൻ, ഒരുപാട് നാളായി നിങ്ങളെന്നെ അന്വേഷിച്ചു നടക്കുകയാണ് എന്നറിഞ്ഞു എന്നു പറഞ്ഞ്, തുറന്നു കിടന്ന ഗ്ലാസ് വിൻഡോയിലൂടെ കാറിന് അകത്തേക്ക് തലയിട്ടു. ആ സുന്ദരിയുടെ കവിളിൽ തലോടി. 'ഞാനിതാ ഇവിടെ, കാറിന് പുറത്തേക്കു വരൂ' - അയാൾ ആവശ്യപ്പെട്ടു.\n1993 ജനുവരി 31ന് അസുന്തോയെ പൊലീസ് അറസ്റ്റു ചെയ്യുന്നു. ചിത്രത്തിന് കടപ്പാട്- സുമ പ്രസ്/ഐവെയ്ൻ\nഅസുന്ത സമയമൊട്ടും പാഴാക്കിയില്ല. ഹാൻഡ് ബാഗിലിരുന്ന സ്മിത് ആൻഡ് വെസൻ 38 റിവോൾവർ കൈയിലെടുത്തു. ഉന്നം തെറ്റാതിരിക്കാനായി രണ്ട് കൈകൾ കൊണ്ടും അമർത്തിപ്പിടിച്ച് പോയിന്റ് ബ്ലാങ്കിൽ നിന്ന് അയാൾക്കെതിരെ വെടിയുതിർത്തു. ആ മാഫിയാ തലവൻ പട്ടാപ്പകൽ നേപ്പ്ൾസ് നഗരത്തിൽ വീണു പിടഞ്ഞു മരിച്ചു. തോക്ക് കൈയിലെടുത്ത നിമിഷം ഉന്നം തെറ്റിപ്പോയെങ്കിലോ എന്ന് താൻ ഭയപ്പെട്ടിരുന്നതായി അവർ പിന്നീട് വെളിപ്പെടുത്തിയിരുന്നു.\n1955 ഒക്ടോബർ 14ന് അസുന്ത അറസ്റ്റിലായി. കൊലപാതകം അന്താരാഷ്ട്ര മാധ്യമങ്ങളിൽ വരെ വാർത്തയായിരുന്നു. അന്വേഷണങ്ങൾക്കൊടുവിൽ 1955 ആഗസ്ത് നാലിന് നേപ്പ്ൾസിലെ അസിസെസ് കോടതിയിൽ വിചാരണ നടപടികൾ ആരംഭിച്ചു. വിചാരണയ്ക്കിടെ ഒരുഘട്ടത്തിൽ ഭർത്താവിന്റെ കൊലയാളിയെ വകവരുത്തിയതിൽ പശ്ചാത്താപമില്ലെന്നും വേണ്ടി വന്നാൽ ഇനിയും ചെയ്യുമെന്നും അവർ പ്രതിക്കൂട്ടിൽ നിന്നു വിളിച്ചു പറഞ്ഞു. ആർപ്പുവിളിയോടെയാണ് കോടതി മുറി വാക്കുകളെ സ്വീകരിച്ചത്.\nകുറ്റകൃത്യങ്ങളുടെ ദേവത- ദ ദിവ ഓഫ് ക്രൈം- എന്നാണ് ഒരു പത്രം അസന്തയെ വിശേഷിപ്പിച്ചത്. വലിയ ആൾക്കൂട്ടമാണ് വിചാരണ നടപടികൾ നേരിട്ടു കാണാനായി കോടതി മുറിയിൽ ഇരച്ചെത്തിയത്. വാദങ്ങൾ ജനങ്ങൾക്ക് നേരിട്ടു കേൾക്കാനായി കോടതിക്ക് പുറത്ത് ഉച്ചഭാഷിണികൾ തയ്യാറാക്കിയിരുന്നു. നേപ്പ്ൾസ് കോടതിയുടെ ചരിത്രത്തിൽ ആദ്യമായിരുന്നു ഇത്തരത്തിലൊരു വിചാരണ.\nഒടുവിൽ കോടതി അസന്തയെ 18 വർഷത്തെ തടവിനു വിധിച്ചു. ജയിലിൽ വച്ചാണ് അവർ ആദ്യത്തെ കുഞ്ഞിന് ജന്മം നൽകിയത്. പതിനാലു വർഷത്തെ ജയിൽവാസത്തിനു ശേഷമാണ് അവർ കുഞ്ഞായ പസ്‌ക്വാലിനോയുമായി സമാഗമിച്ചത്. ജയിലിൽ നിന്നെത്തിയ ശേഷം അവർ ചില സിനിമകളിൽ അഭിനയിച്ചു. നിരവധി ചെറുപ്പക്കാരാണ് അവരോട് പ്രണയാഭ്യർത്ഥന നടത്തിയത്. നായികാ പരിവേഷം കിട്ടിയ അവർ നേപ്പ്ൾസിൽ രണ്ട് തുണിക്കടകൾ ആരംഭിക്കുകയും ചെയ്തു.\nപിന്നീട് ആയുധക്കടത്തുകാരനും മറ്റൊരു കമോറ സംഘത്തലവനുമായ ഉമ്പർട്ടോ അമ്മാതുറോയുടെ ജീവിതപങ്കാളിയായി. ആ ബന്ധത്തിൽ അവർ ഇരട്ടക്കുട്ടികൾക്ക് ജന്മം നൽകി. എന്നാൽ കമോറകൾക്കിടയിൽ പുതിയ നേതാവായി ഉയർന്നുവന്നിരുന്ന പസ്‌ക്വാലിനോയോട് അമ്മാതുറെയ്ക്ക് അസൂയയുണ്ടായിരുന്നു.\nപതിനെട്ടാം വയസ്സിൽ, 1974 ജനുവരിയിൽ നേപ്പ്ൾസിലെ ഫ്‌ളൈ ഓവറിൽ വച്ച് അമ്മാതുറോയെ കാണാൻ പോയ പാസ്‌ക്വലിനോ പിന്നീട് തിരിച്ചുവന്നില്ല. തന്റെ കാമുകൻ മകനെ കൊന്ന് സിമന്റിനുള്ളിൽ മറവു ചെയ്തു എന്ന് അസുന്തോ വിശ്വസിച്ചു. അതേക്കുറിച്ച് അമ്മാതുറോയോട് താൻ ചോദിച്ചിരുന്നുവെന്ന് 1955ൽ ഗാർഡിയന് നൽകിയ ഇന്റർവ്യൂവിൽ അവർ വെളിപ്പെടുത്തിയിരുന്നു. ഇരുവരും രൂക്ഷമായ വഴക്കുണ്ടായെങ്കിലും പാസ്‌ക്വലിനോ എവിടെയെന്ന ചോദ്യത്തിന് ഇന്നും ഉത്തരം കിട്ടിയിട്ടില്ല. 1982ൽ അവർ വേർപിരിഞ്ഞു.\nഇതികനം ക്രിമിനൽ സംഘങ്ങളിൽ മാഡം കമോറയായി മാറിക്കഴിഞ്ഞിരുന്നു അസുന്തോ. നവോ കമോറ അംഗമായ സിറോ ഗാലിയെ കൊന്നതിന് പിന്നിൽ ഇവരാണെന്ന ആരോപണമുയർന്നു. 1982ൽ ഇറ്റാലിയൻ ക്രൈം ബോസ് എന്നറിയപ്പെടുന്ന മാഫിയാ തലവൻ റഫേൽ കുടോളയെ വാർത്താ സമ്മേളനത്തിൽ പരസ്യമായി വെല്ലുവിളിച്ചു. അതേ വർഷം ഫോറൻസിക് സയന്റിസ്റ്റും നിയോ ഫാസിസ്റ്റുമായ അൽഡോ സെമെറാറി കൊല്ലപ്പെട്ട കേസിൽ അസന്തോയും അമ്മാതുറോയും അറസ്റ്റിലായി. നാലു വർഷമാണ് ഈ കേസിൽ ജയിലിൽ കഴിഞ്ഞത്. പിന്നീട് വടക്കൻ ഇറ്റാലിയൻ നഗരമായ പോംപിയിൽ ഏകയായി താമസിച്ചു വരികയായിരുന്നു. നിരവധി ചലചിത്രങ്ങൾക്ക് പ്രമേയമായ ജീവിതം കൂടിയായിരുന്നു ഈ മാഫിയാ രാജ്ഞിയുടേത്.\nTAGS :Assunta Maresca Camorra Italy


കേരളം ഇന്ന് വിധിയെഴുതുന്നു; ആകാംക്ഷയോടെ മുന്നണികൾ – The End Time News\nപതിനേഴാമത് ലോക്സഭാ തെരഞ്ഞെടുപ്പിന്റെ മൂന്നാംഘട്ട വോട്ടിംഗിന് തുടക്കമായി. കേരളം ഉൾപ്പെടെ 13 സംസ്ഥാനങ്ങളിലെയും2കേന്ദ്ര ഭരണ പ്രദേശങ്ങളിലെയും 117 ലോക്സഭാ മണ്ഡലങ്ങളാണ് ഇന്ന് ജനവിധി എഴുതുന്നത്. ഇന്ന് തെരഞ്ഞെടുപ്പ് കഴിഞ്ഞാൽ ഫലത്തിനായി ഒരു മാസം കാത്തിരിക്കേണ്ടി വരും. മേയ് 23 നാണ് വോട്ടെണ്ണൽ. കേരളത്തിൽ 20, കർണ്ണാടകത്തിൽ 14, ഗോവയിൽ 2, ഗുജറാത്തിൽ 26, മഹാരാഷ്ട്രയിൽ 14, ഉത്തർപ്രദേശിൽ 10, പശ്ചിമ ബംഗാളിൽ 5, ഛത്തീസ്ഗഡിൽ 7, ഒഡിഷയിൽ 6, ബീഹാറിൽ 5, അസാമിൽ 4, ജമ്മു കാശ്മിരിൽ 3, തുടങ്ങിയ മണ്ഡലങ്ങളിലാണ് പോളിംഗ് പുരോഗമിക്കുന്നത്. ദാദ്രനഗർ ഹവേലിയിലെയും ദാമൻ ഡ്യു-വിലെ ഓരോ സീറ്റിലും വോട്ടെടുപ്പ് തുടരുകയാണ്. രണ്ടാം ഘട്ടത്തിൽ തെരഞ്ഞെടുപ്പ് മാറ്റിവച്ച ത്രിപുര ഈസ്റ്റ് മണ്ഡലത്തിലും വോട്ടെടുപ്പ് പുരോഗമിക്കുകയാണ്. രാവിലെ7മണിക്ക് ആരംഭിച്ച വോട്ടെടുപ്പ് വൈകിട്ട്6മണിക്ക് അവസാനിക്കും.\nകേരളത്തിൽ ആകെ 2,61,51,534 പേര്‍ക്കാണ് ഇത്തവണ വോട്ടവകാശം ഉള്ളത്. ഇതില് 1,26,84,839 പുരുഷന്‍മാരും 1,34,66,521 സ്ത്രീകളും 174 ട്രാന്‍സ് ജെന്‍ഡേഴ്‌സുമാണ് അന്തിമമായി വോട്ടര് പട്ടികയില് ഇടം പിടിച്ചിട്ടുള്ളത്. 31,36,191 പേര്‍ക്ക് വോട്ടവകാശമുള്ള മലപ്പുറം ജില്ലയിലാണ് ഏറ്റവും കൂടുതല് വോട്ടര്‍മാരുള്ളത്. ഇതില് 15,67,944 പേര് സ്ത്രീ വോട്ടര്‍മാരാണ്. ഏറ്റവും കുറവ് വോട്ടര്‍മാരുള്ളത് വയനാട് ജില്ലയിലാണ്. 5,94,177 വോട്ടര്‍മാരാണ് വയനാട്ടിലുള്ളത്. കേരളത്തിലാകെ 2,88,191 പേരാണ് കന്നി വോട്ടര്‍മാരായി എത്തുന്നത്. ഭിന്നശേഷിക്കാരായ 1.35 ലക്ഷം പേരും വോട്ടര്‍മാരുടെ പട്ടികയിലുണ്ട്.\nസംസ്ഥാനത്തെ 20 മണ്ഡലങ്ങളിലുമായി 227 സ്ഥാനാര്‍ത്ഥികളാണ് ഇത്തവണ മൽസര രംഗത്തുള്ളത്. ഇവരില് 23 പേര് വനിതകളാണ്. 24,970 പോളിംഗ് ബൂത്തുകളാണ് വോട്ടെടുപ്പിനായി സജ്ജീകരിച്ചിരിക്കുന്നത്. മലപ്പുറത്ത് 2750 പോളിംഗ് ബൂത്തുകളും കുറവ് വോട്ടര്‍മാരുള്ള വയനാട്ടില് 575 ബൂത്തുകളുമാണുള്ളത്. സ്ത്രീകള് മാത്രം നിയന്ത്രിക്കുന്ന 240 ബൂത്തുകളും ഇത്തവണ സംസ്ഥാനത്തുണ്ട്. സംസ്ഥാന വ്യാപകമായി വിവിപാറ്റ് സംവിധാനം ഉപയോഗിക്കുന്ന ആദ്യ തെരഞ്ഞെടുപ്പാണിത്. വിവിപാറ്റ് ഉപയോഗിക്കുന്നുണ്ടെങ്കിലും വോട്ട് രേഖപ്പെടുത്താൻ കൂടുതൽ സമയം വേണ്ടിവരില്ലെന്ന് തെരഞ്ഞെടുപ്പ് കമ്മീഷൻ അറിയിച്ചിട്ടുണ്ട്. വോട്ടര് തിരിച്ചറിയല് കാര്‍ഡ് ഇല്ലാത്തവര്‍ക്ക് പാസ്പോര്‍ട്ട്, ഡ്രൈവിംഗ് ലൈസന്‍സ്, ആധാര്, പാന് കാര്‍ഡ് ഉള്‍പ്പെടെ 11 തിരിച്ചറിയല് രേഖകളിലൊന്ന് ഹാജരാക്കി വോട്ടിടാന് അനുമതി നൽകിയിട്ടുണ്ട്. വോട്ടെടുപ്പ് പൂർത്തിയാക്കി സീൽ ചെയ്ത മെഷീനുകള് ഉദ്യോഗസ്ഥർ സ്ട്രോങ് റൂമുകളിൽ ഇന്ന് തന്നെ തിരികെ എത്തിക്കും. ഇതിനായി 257 സ്ട്രോങ് റൂമുകളാണ് സംസ്ഥാനത്ത് സജ്ജീകരിച്ചിരിക്കുന്നത്.\nമാവോയിസ്റ്റ് ഭീഷണി നിലനിൽക്കുന്ന വടക്കൻ കേരളത്തിലെ മണ്ഡലങ്ങളിൽ ഉൾപ്പെടെ കനത്ത സുരക്ഷയാണ് ഒരുക്കിയിരിക്കുന്നത്. സംസ്ഥാനത്ത് 831 പ്രശ്‌ന സാധ്യതാ ബൂത്തുകളും 359 തീവ്ര പ്രശ്‌ന സാധ്യതാ ബൂത്തുകളും ഉണ്ടെന്നാണ് മുഖ്യ തെരഞ്ഞെടുപ്പ് ഓഫീസറുടെ വിലയിരുത്തൽ. 219 ബൂത്തുകളിൽ മാവോവാദി ഭീഷണിയുള്ളതായും ചൂണ്ടിക്കാട്ടുന്നു. ഇതിൽ 72 ബൂത്തുകൾ വയനാട്ടിലും 67 എണ്ണം മലപ്പുറത്തും 39 എണ്ണം കണ്ണൂരിലുമാണ്. കോഴിക്കോട്ടെ 41 ബൂത്തുകളും ഇക്കൂട്ടത്തിലുണ്ട്. സംസ്ഥാന പോലീസിനെ കൂടാതെ 57 കമ്പനി കേന്ദ്രസേനയെയും സുരക്ഷയ്ക്കായി നിയോഗിച്ചിട്ടുണ്ട്. കോൺഗ്രസ് അദ്ധ്യക്ഷൻ രാഹുൽ ഗാന്ധി മത്സരിക്കുന്ന വയനാട്ടിലാണ് കൂടുതൽ സേനയെ വിന്യസിച്ചിരിക്കുന്നത്.\nകൊട്ടിക്കലാശ ദിവസം വടകരയില് വിവിധയിടങ്ങളില് പ്രവര്‍ത്തകര് ഏറ്റുമുട്ടിയ സാഹചര്യത്തില് പ്രദേശത്ത് ഇന്നും നാളെയും നിരോധനാജ്ഞ ഏർപ്പെടുത്തിയിരിക്കുകയാണ്. വടകര നഗരസഭ, ഒഞ്ചിയം, നാദാപുരം, പേരാമ്പ്ര, കുന്നുമ്മല് ഗ്രാമപഞ്ചായത്തുകള് എന്നിവിടങ്ങളിലാണ് 144 പ്രകാരം നിരോധനാജ്ഞ. ഇന്ന് രാവിലെ6മണി മുതൽ നാളെ രാത്രി 10 വരെയാണ് നിരോധനാജ്ഞ. ജനങ്ങള് സംഘം ചേരുകയോ കൂട്ടം കൂടുകയോ പൊതുപരിപാടികളോ പ്രകടനങ്ങളോ നടത്താന് പാടില്ലെന്നും കളക്ടറുടെ ഉത്തരവിലുണ്ട്.\nRelated Topics:Featuredloksabha electionpolling boothvoters


ഇസ്‌ലാമിസവും ഉത്തരാധുനിക സമീപനങ്ങളും - Campus Alive\nസിയാഉദ്ദീന് സര്‍ദാര് പറയുന്നത് ഉത്തരാധുനികത എന്നത് പുതിയ മാര്‍ഗ്ഗങ്ങളിലൂടെയുള്ള പാശ്ചാത്യ സാംസ്‌കാരിക അധീശത്വമാണ് എന്നാണ്. ഇസ്ലാമിന്റെ പരമമായ നിര്‍ണ്ണിതത്വങ്ങള്‍ക്ക് എതിരായാണ് ഉത്തരാധുനികത നിലനില്‍ക്കുന്നത് എന്ന വാദത്തെ അദ്ദേഹം എതിരിടുന്നുണ്ട്. അതേസമയം വളരെ അനിശ്ചിതമായ ഒരാശയമാണ് ഉത്തരാധുനികത. ബ്രഹദ് ആഖ്യാനങ്ങള്‍ക്കെതിരായ (meta-narratives) കലാപമായാണ് ഉത്തരാധുനികത പൊതുവെ മനസ്സിലാക്കപ്പെടുന്നത്. മറ്റൊരു വാക്കില് പറഞ്ഞാല് സത്യത്തെക്കുറിച്ച പരമമായ അവകാശവാദങ്ങളോടുള്ള സന്ദേഹമാണ് ഉത്തരാധുനികത സാധ്യമാക്കുന്നത്. പടിഞ്ഞാറിന്റെ അപകേന്ദ്രീകരണം (Decentering of the west’) എന്നും ഉത്തരാധുനികതയെ വിശേഷിപ്പിക്കാവുന്നതാണ്. ആധുനികതയുടെ സാര്‍വ്വലൗകികമായ അവകാശവാദങ്ങളെയും ബൗദ്ധിക-സാംസ്‌കാരിക അധികാരത്തെയുമാണ് ഉത്തരാധുനികത വെല്ലുവിളിക്കുന്നത്. പടിഞ്ഞാറാണ് മെച്ചം എന്ന ആശയത്തെ അത് ചോദ്യം ചെയ്യുന്നു.\nപടിഞ്ഞാറിന്റെ അപകേന്ദ്രീകരണം (Decentering of the west) സാധ്യമാക്കാതെ ബ്രഹദ് ആഖ്യാനങ്ങളെ (meta-narratives) ചോദ്യം ചെയ്യുക പ്രയാസകരം തന്നെയാണ്. കാരണം, കഴിഞ്ഞ 200 വര്‍ഷങ്ങളായി ലോകത്ത് നിലനില്‍ക്കുന്ന ഏറ്റവും ശക്തമായ ആഖ്യാനം പടിഞ്ഞാറിന്റെ മൂല്യങ്ങളെക്കുറിച്ച ആഖ്യാനമാണ്.\nഞാന് മനസ്സിലാക്കുന്നത് ഉത്തരാധുനികമായ ഒരു പാശ്ചാത്യ വിമര്‍ശനം എന്നതിലുപരി ഇസ്ലാമിക ചരിത്രത്തെ വീണ്ടെടുക്കുക എന്നതായിരിക്കണം മുസ്ലിം സമൂഹങ്ങള് ലക്ഷ്യം വെക്കേണ്ടത് എന്നാണ്. കാരണം ഭൂതത്തെക്കുറിച്ച ജ്ഞാനമാണ് ഭാവിയെക്കുറിച്ച പ്രതീക്ഷകള് നിര്‍മ്മിക്കാന് നമ്മെ സഹായിക്കുന്നത്. അതേസമയം, ഉത്തരാധുനികതയെക്കുറിച്ച് നമുക്ക് അമിതമായ ആത്മവിശ്വാസം വേണ്ടതില്ല. ഇസ്ലാമിന്റെ ഭാവിയെ ആവിഷ്‌കരിക്കാനുള്ള ഒരു ഇടം നിര്‍മ്മിക്കാനുള്ള സൈദ്ധാന്തിക ശേഷി നല്‍കുന്നു എന്ന നിലക്കാണ് നാം ഉത്തരാധുനികതയെ കാണേണ്ടത്. പാശ്ചാത്യ സാംസ്‌കാരിക അധീശത്വത്തിന്റെ ഒരു തുടര്‍ച്ചയാണ് ഉത്തരാധുനികത എന്ന സര്‍ദാറിന്റെ വിമര്‍ശനത്തെ നാം ഇതിനോട് ചേര്‍ത്തു വായിക്കണം. പാശ്ചാത്യ നവോത്ഥാനത്തിന്റെ സാര്‍വ്വലൗകികതയെ ചോദ്യം ചെയ്യുന്ന വിവിധങ്ങളായ രാഷ്ട്രീയാവിഷ്‌കാരങ്ങള്‍ക്കും സാംസ്‌കാരിക സ്വത്വങ്ങള്‍ക്കും ഉത്തരാധുനികത ഇടം നല്‍കുന്നു എന്ന വാദത്തിനുള്ള ഒരു വെല്ലുവിളിയാണത്.\nഉത്തരാധുനിക ചിന്ത വളരെ പ്രധാനപ്പെട്ട രണ്ട് വിമര്‍ശനങ്ങളാണ് ഉയര്‍ത്തുന്നത്. നിര്‍ണ്ണയവാദത്തോടുള്ള (essentialism) വിമര്‍ശനവും സാര്‍വ്വലൗകികതയോടുള്ള (universalism) വിമര്‍ശനവുമാണത്. മുസ്ലിം സ്വത്വത്തിന്റെ ആവിഷ്‌കാരങ്ങളെ തള്ളിക്കളയുന്ന സമീപനങ്ങളെ നിര്‍ണ്ണയവാദ വിമര്‍ശനം പിന്തുണക്കുന്നുണ്ട്. കാരണം ഇസ്ലാമിസം അടിസ്ഥാനപരമായി നിര്‍ണ്ണയവാദമാണ് എന്നാണ് ഉത്തരാധുനികത പറയുന്നത്. അതേസമയം പാശ്ചാത്യ സാംസ്‌കാരിക അധീശത്വത്തിന്റെ ആവിഷ്‌കാരങ്ങളെ സാര്‍വ്വലൗകികതക്കെതിരായ വിമര്‍ശനത്തിന്റെ ഭാഗമായാണ് ഉത്തരാധുനികത കാണുന്നത്. അതിനാല് തന്നെ പാശ്ചാത്യ ഇതര പാരമ്പര്യങ്ങളില് നിലനില്‍ക്കുന്ന മൂല്യങ്ങള്‍ക്കും ഉത്തരാധുനികത ഇടം നല്‍കുന്നുണ്ട്.\nപാശ്ചാത്യ അധീശത്വത്തെ വെല്ലുവിളിക്കുന്ന ഏറ്റവും പ്രധാനപ്പെട്ട രാഷ്ട്രീയ വ്യവഹാരമാണ് ഇസ്ലാമിസം. ഇസ്ലാമിസവും പാശ്ചാത്യ ആധുനികതയും തമ്മില് സംഘര്‍ഷത്തിന്റേതായ ബന്ധമാണ് നിലനില്‍ക്കുന്നത്. ഇസ്ലാമിസം ആധുനിക വിരുദ്ധമാണ് എന്ന ആരോപണം നിലനില്‍ക്കുന്നുണ്ട്. മധ്യകാലഘട്ടത്തില് നിലനിന്നിരുന്ന മൂല്യങ്ങള് (ശരീഅത്ത്, ഖിലാഫത്ത്, ലിംഗ വിഭജനം തുടങ്ങിയവ) ഇസ്ലാമിസ്റ്റുകള് ആധുനിക ലോകത്തേക്ക് കൊണ്ടുവരുന്നു എന്നും ആരോപിക്കപ്പെടുന്നുണ്ട്. അതുപ്രകാരം ഇസ്ലാമിസം ഫാസിസത്തെയും ലെനിനിസത്തെയും പോലെ മറ്റൊരു രൂപത്തിലുള്ള സേച്ഛാധിപത്യമാണ് സ്ഥാപിക്കുന്നത്. എന്നാല് എന്നെ സംബന്ധിച്ചിടത്തോളം ആധുനികതയും പടിഞ്ഞാറും തമ്മിലുള്ള സവിശേഷമായ ബന്ധത്തെ നിരാകരിക്കുകയാണ് ഇസ്ലാമിസം ചെയ്യുന്നത്. അഥവാ, പടിഞ്ഞാറിനെ അപകേന്ദ്രീകരിക്കുന്നതിലൂടെ ആധുനികതയെ പടിഞ്ഞാറിന്റെ നിര്‍ണ്ണയത്തില് നിന്ന് മോചിപ്പിക്കുകയാണ് ഇസ്ലാമിസം ചെയ്യുന്നത്. അതുകൊണ്ടാണ് ഇസ്ലാമിസത്തിന്റെ ‘ഭീഷണിയെ’ മുന്‍നിര്‍ത്തി പാശ്ചാത്യസ്വത്വം രൂപീകരിക്കപ്പെടുന്നത്. മുസ്ലിം സാന്നിധ്യം തന്നെ പടിഞ്ഞാറിന് പ്രശ്നകരമാകുന്നതും അതുകൊണ്ടാണ്. മാത്രമല്ല, പടിഞ്ഞാറിന്റെ ജ്ഞാനശാസ്ത്രപരമായ അപ്രമാദിത്യത്തെക്കുറിച്ച ആശങ്കകളില് നിന്നാണ് മുസ്ലിം രാഷ്ട്രീയ സ്വത്വത്തിന്റെ ഒരു തരത്തിലുമുള്ള ആവിഷ്‌കാരവും അനുവദിക്കപ്പെടാത്തത്. ബഹുസ്വരമായ നയനിര്‍ദേശങ്ങള് സ്വീകരിക്കപ്പെടാത്തതും അതുകൊണ്ടാണ്.\nഅസീസ് അല്-അസ്മെയുടെ ഇസ്ലാമിസത്തോടുള്ള വിമര്‍ശനത്തിന്റെ സ്വഭാവവും അതുതന്നെയാണ്. ഇസ്ലാമിസ്റ്റ് രാഷ്ട്രീയത്തെ വിമര്‍ശിക്കുക മാത്രമല്ല അദ്ദേഹം ചെയ്യുന്നത്. സാംസ്‌കാരിക വ്യത്യസ്തതയെ തന്നെ സ്വീകരിക്കാന് അദ്ദേഹം തയ്യാറാവുന്നില്ല. ഫാസിസത്തെയാണ് അത് സൃഷ്ടിക്കുക എന്നാണ് അദ്ദേഹത്തിന്റെ വാദം. ഞാന് നേരത്തെ സൂചിപ്പിച്ചത് പോലെ രണ്ട് തരത്തിലുള്ള വിമര്‍ശനങ്ങളാണ് പൊതുവെ ഇസ്ലാമിസത്തിനെതിരെ നിലനില്‍ക്കുന്നത്. കമ്മ്യൂണിസത്തെയും നാസിസത്തെയും പോലെ ഇസ്ലാമിസവും ഏകാധിപത്യ പ്രവണതകളെ സൃഷ്ടിക്കുന്നു എന്ന ആരോപണമാണ് അതിലൊന്ന്. സാംസ്‌കാരിക ആപേക്ഷിക (cultural relativism) നയങ്ങളുടെ ഫലമായാണ് പാശ്ചാത്യ രാഷ്ട്രങ്ങളില് മുസ്ലിം രാഷ്ട്രീയ കര്‍തൃത്വം സാധ്യമായത് എന്ന വാദമാണ് മറ്റൊന്ന്. അല്-അസ്മെയെപ്പോലുള്ള ബുദ്ധിജീവികള് മുസ്ലിം രാഷ്ട്രീയ കര്‍തൃത്വത്തിന്റെ ആവിഷ്‌കാരങ്ങളെ നിര്‍ണ്ണയവാദമായാണ് (essentialism) മനസ്സിലാക്കുന്നത്. അതിലൂടെ മുസ്ലിം സ്വയം നിര്‍ണ്ണയാവകാശത്തിനുള്ള അന്വേഷണങ്ങള് തടയപ്പെടുകയാണ് ചെയ്യുന്നത്.\nഒരു പരമാധികാര സ്വഭാവമുള്ള വ്യവഹാരമായാണ് അല്-അസ്മെ ഇസ്ലാമിസത്തെ അവതരിപ്പിക്കുന്നത്. ഇസ്ലാമിക പാരമ്പര്യത്തിന്റെ പേരില് തങ്ങളുടെതായ വ്യാഖ്യാനങ്ങള് നിര്‍മ്മിക്കുകയാണ് ഇസ്ലാമിസ്റ്റുകള് ചെയ്യുന്നതെന്ന് അദ്ദേഹം ആരോപിക്കുന്നു. അല്-അസ്മെയെ സംബന്ധിച്ചിടത്തോളം ഇസ്ലാമിന്റെ വൈവിധ്യത്തെയാണ് ഇസ്ലാമിസം നിഷേധിക്കുന്നത്. ‘ഇസ്ലാമിക വസ്ത്രവും’ ‘ഇസ്ലാമിക ജീവിതരീതി’യുമെല്ലാം ഇസ്ലാമിസത്തിന്റെ കണ്ടുപിടിത്തങ്ങളാണ്. അതേസമയം ഇത്തരം വാദങ്ങളെല്ലാം സ്വയം നിര്‍ണ്ണയാവകാശത്തിനും ലോകത്തിന്റെ അപകോളനീകരണത്തിനും വേണ്ടിയുള്ള ഇസ്ലാമിസ്റ്റുകളെ ആലോചനകളെ തുരങ്കം വെക്കാനുള്ള ശ്രമങ്ങളായി കാണേണ്ടതുണ്ട്. മാത്രമല്ല, ഇസ്ലാമിസം ഒരു നിര്‍ണ്ണയവാദ ആവിഷ്‌കാരമാണ് എന്ന ലിബറല് വാദത്തെയും തള്ളിക്കളയേണ്ടതുണ്ട്. ഞാന് വാദിക്കുന്നത് ഇസ്ലാമിസം നിര്‍ണ്ണയവാദത്തിനെതിരാണ് എന്നുമാത്രമല്ല. മറിച്ച്, നിര്‍ണ്ണയവാദ വിരുദ്ധതതയാണ് (anti-essentialism) അതിന്റെ സാധ്യത എന്നുകൂടിയാണ്. മുസ്ലിം സ്വയം നിര്‍ണ്ണയാവകാശത്തെ എതിര്‍ക്കുന്നവര് മുന്നോട്ടുവെക്കുന്ന നിര്‍ണ്ണയവാദ വിരുദ്ധത നിര്‍ണ്ണയവാദത്തിനെതിരായ ഉത്തരാധുനിക വിമര്‍ശനമാണ്. അവര് പറയുന്നത് ഇസ്ലാമിക സംസ്‌കാരത്തിന് വിരുദ്ധമായാണ് ഇസ്ലാമിസ്റ്റുകള് മുസ്ലിം സ്വത്വത്തെ ആവിഷ്‌കരിക്കുന്നത് എന്നാണ്. മാത്രമല്ല, പടിഞ്ഞാറിന്റെ ഭാഷയും വ്യവഹാരവും തന്നെയാണ് ഇസ്ലാമിസ്റ്റുകളും ഉപയോഗിക്കുന്നത് എന്നും അവര് ആരോപിക്കുന്നുണ്ട്. അവരെ സംബന്ധിച്ചിടത്തോളം ഇസ്ലാമിക രാഷ്ട്രം എന്ന ആശയത്തെ മുന്നോട്ടുവെക്കുന്ന ഇസ്ലാമിസ്റ്റുകള് രാഷ്ട്രം (state) എന്ന പാശ്ചാത്യ പരീക്ഷണത്തെ സ്വീകരിക്കുകയാണ് ചെയ്യുന്നത്. അഥവാ, പടിഞ്ഞാറന് വ്യവഹാരങ്ങള്‍ക്കെതിരായ കലഹങ്ങള് പോലും പടിഞ്ഞാറിന്റെ ഭാഷയിലൂടെ മാത്രമേ സാധ്യമാകൂ എന്നാണ് അവരുടെ വാദം.\nഇസ്ലാമിസത്തെ വളരെ പ്രാദേശികമായും ദേശീയവാദപരമായും മനസ്സിലാക്കുന്നവരുണ്ട്. ചിലപ്പോള് പ്രായോഗികപരമായി ഇസ്ലാമിസ്റ്റുകള് തങ്ങളുടെ പ്രവര്‍ത്തനങ്ങളെ പ്രാദേശികമായി പരിമിതപ്പെടുത്തിയേക്കാം. എന്നാല് ഏതെങ്കിലും ഒരു പ്രത്യേക സമൂഹത്തിലേക്കോ ദേശത്തിലേക്കോ വര്‍ഗത്തിലേക്കോ മാത്രം പരിമിതപ്പെടുത്താവുന്ന രാഷ്ട്രീയ പദ്ധതിയല്ല ഇസ്ലാമിസം. തീര്‍ച്ചയായും ഇസ്ലാമിസത്തിന് സാര്‍വ്വലൗകികമായ മാനങ്ങളുണ്ട്. ഇസ്ലാമിസത്തെ എതിര്‍ക്കുന്നവര് പറയുന്നത് അത് പടിഞ്ഞാറിന്റെ ലോകവീക്ഷണത്തെ വെല്ലുവിളിക്കുന്നു എന്നാണ്. മാത്രമല്ല, ദേശരാഷ്ട്രങ്ങളോടുള്ള മുസ്ലിംകളുടെ പ്രതിബന്ധതകളെ ഇസ്ലാമിസം ദുര്‍ബലപ്പെടുത്തുന്നു എന്നും അവര് ചൂണ്ടിക്കാണിക്കുന്നുണ്ട്.\nഇസ്ലാമിസത്തെ പ്രാദേശികവല്‍ക്കരിക്കുന്നതിലൂടെ പടിഞ്ഞാറിന് മാത്രമാണ് സാര്‍വ്വലൗകിക മൂല്യങ്ങളുള്ളത് എന്ന വാദം സ്ഥിരപ്പെടുകയാണ് ചെയ്യുന്നത്. അതുപ്രകാരം സാര്‍വ്വലൗകികമാവുക എന്നതിനര്‍ത്ഥം പാശ്ചാത്യമൂല്യങ്ങളെ ഉള്‍ക്കൊള്ളുക എന്നതാണ്. അതുകൊണ്ടാണ് ഇസ്ലാമിസ്റ്റുകളുടെ പാശ്ചാത്യ വിമര്‍ശനം പാശ്ചാത്യ ഭാഷയിലൂടെയും വ്യവഹാരത്തിലൂടെയും മാത്രമേ സാധ്യമാകൂ എന്ന് വാദിക്കപ്പെടുന്നത്. അതിനര്‍ത്ഥം പടിഞ്ഞാറിന്റേതല്ലാത്ത ഭാഷയും രാഷ്ട്രീയഭാവനയുമൊന്നും ലോകത്ത് നിലനില്‍ക്കുന്നില്ല എന്നാണ്. മറ്റൊരു ഭാഷയില് പറഞ്ഞാല് ഇസ്ലാമിസ്റ്റുകള്‍ക്ക് സ്വന്തമായ ഭാഷയും കര്‍തൃത്വവുമൊന്നുമില്ല. അവര് പടിഞ്ഞാറിന്റെ അനുകര്‍ത്താക്കളാണ്! മുസ് ലിംകളെക്കുറിച്ച് പൊതുവായി നിലനില്‍ക്കുന്ന ആരോപണമാണിത്. അതുന്നയിക്കുന്നവരില് ഇസ്ലാമിനോട് ശത്രുതയുള്ളവരും ഇസ്ലാമിസത്തോട് മാത്രം ശത്രുതയുള്ളവരുമുണ്ട്.\nപാശ്ചാത്യ സാര്‍വ്വലൗകികത എന്നത് വ്യത്യസ്തമായ സംസ്‌കാരങ്ങളുടെ ഒരു സങ്കലനമാണ് എന്നാണ് നവോത്ഥാന മൗലികവാദികള് പറയുന്നത്. അപ്പോള് എങ്ങനെയാണ് ഇസ്ലാമും ഇസ്ലാമിസവും മാത്രം ഈ സാര്‍വ്വലൗകികതയില് നിന്ന് പുറത്താകുന്നത് എന്നതാണ് ചോദ്യം. അതേസമയം ഇവിടെ പറയപ്പെടുന്ന സാര്‍വ്വലൗകികത യഥാര്‍ത്ഥത്തില് പാശ്ചാത്യ സത്തയെ തന്നെയാണ് ഉല്‍പ്പാദിപ്പിക്കുന്നത്. ഈ പാശ്ചാത്യ സത്തയാണ് സാര്‍വ്വലൗകികത എന്ന പേരില് നിര്‍ണ്ണയവാദ വിരുദ്ധതയായി (anti-essentialism) ആഘോഷിക്കപ്പെടുന്നത്. മറ്റൊരു വാക്കില് പറഞ്ഞാല് പാശ്ചാത്യവല്‍ക്കരണമാണ് സാര്‍വ്വലൗകികത. കാരണം, പാശ്ചാത്യ ഭാഷയും മൂല്യങ്ങളും മാത്രമാണ് അതിലുള്ളത്. അറബ്, ഇന്ത്യന് ശബ്ദങ്ങള് അവിടെ അസന്നിഹിതമാണ്. പാശ്ചാത്യന്റെ ശബ്ദമാണ് സാര്‍വ്വലൗകിക ശബ്ദമായി കൊണ്ടാടപ്പെടുന്നത്. അഥവാ, സാര്‍വ്വലൗകികത എന്നത് യഥാര്‍ത്ഥത്തില് പാശ്ചാത്യന് പ്രാദേശികതയായാണ് നിലനില്‍ക്കുന്നത്. അതേസമയം ഇങ്ങനെ ഒരു സാര്‍വ്വലൗകികതയായി നിലനില്‍ക്കാന് പാശ്ചാത്യ സംസ്‌കാരത്തിന് കഴിയുന്നത് അതിന്റെ ഉള്ളടക്കം കൊണ്ടല്ല, മറിച്ച് അത് ഉള്‍വഹിക്കുന്ന അധികാരം മൂലമാണ്.\nഒരു ആഗോള അധീശത്വമാണ് യഥാര്‍ത്ഥത്തില് പാശ്ചാത്യപരതക്ക് (westernese) വേണ്ടി വാദിക്കുന്നവര് ലക്ഷ്യമിടുന്നത്. പാശ്ചാത്യപരത എന്നത് കോളനിയാനന്തര അവസ്ഥയോടുള്ള പ്രതികരണമായി മനസ്സിലാക്കാവുന്നതാണ്. ‘ഭീകരത’ക്കെതിരായ യുദ്ധം ഈ കോളനിയാനന്തര അവസ്ഥയെയാണ് വേരോടെ പിഴുതെറിയാന് ശ്രമിക്കുന്നത്. ഇറാഖിലും അഫ്ഗാനിലും ഇന്നും പല സ്വഭാവങ്ങളിലായി നിലനില്‍ക്കുന്ന കൊളോണിയല് ഭരണം അതാണ് സൂചിപ്പിക്കുന്നത്. പുരോഗമന മുസ്ലിംകളെ കൂട്ടുപിടിച്ച് അമേരിക്കയിലെ നവയാഥാസ്ഥികര് നടപ്പിലാക്കുന്ന ഇസ്ലാമിക പരിഷ്‌കരണവും കോളനിയാനന്തര അവസ്ഥയെ നേരിടാനുള്ള ശ്രമങ്ങള് തന്നെയാണ്.\nപാശ്ചാത്യ-യൂറോപ്യന് നാടുകളില് നിന്ന് മുസ്ലിംകളെ തുരത്താന് കഴിയാത്തത് ഭീകരരോടും തീവ്രവാദികളോടുമുള്ള ഭരണകൂടങ്ങളുടെ പ്രീണനനയമായി കാണുന്നവരുണ്ട്. ന്യൂനപക്ഷങ്ങളുടെ ആവശ്യങ്ങളെ പടിഞ്ഞാറ് അംഗീകരിക്കുന്നു എന്നതാണ് പ്രധാനപ്പെട്ട ഒരു ആരോപണം. കൂടാതെ നീതിക്ക് വേണ്ടിയുള്ള ന്യൂനപക്ഷങ്ങളുടെ തേട്ടങ്ങള് പാശ്ചാത്യമൂല്യങ്ങള്‍ക്ക് എതിരായി സ്ഥാപിക്കപ്പെടുകയും ചെയ്തിട്ടുണ്ട്. സാര്‍വ്വലൗകികതയും പാശ്ചാത്യ സംസ്‌കാരവും തമ്മിലുള്ള ബന്ധത്തെ നിലനിര്‍ത്തുന്നതിന്റെ ഭാഗമായാണ് യഥാര്‍ത്ഥത്തില് ന്യൂനപക്ഷങ്ങളോടുള്ള പ്രീണനം എന്ന വാദമൊക്കെ ഉയരുന്നത്. അതുകൊണ്ടുതന്നെയാണ് ബഹുസ്വരതക്കെതിരായ കോലാഹലങ്ങളും ഉയരുന്നത്. പടിഞ്ഞാറിന്റെ ബഹുസ്വര നയങ്ങളുടെ ഫലമായാണ് ഇസ്ലാമിസം വളരുന്നത് എ്ന്നാണ് ബഹുസ്വര വിരുദ്ധര് പറയുന്നത്. സാംസ്‌കാരിക ആപേക്ഷികത എന്നാണ് ബഹുസ്വരതയെ അവര് വിശേഷിപ്പിക്കുന്നത്.\nഅല്-അസ്മെയെപ്പോലുള്ള മുസ്ലിംകളും ബഹുസ്വരതക്കെതിരായ നിലപാട് സ്വീകരിക്കുന്നതായി കാണാന് സാധിക്കും. അവരെ നമുക്ക് ലിബറല് മുസ്ലിംകള്, പുരോഗമന മുസ്ലിംകള് എന്നൊക്കെ വിശേഷിപ്പിക്കാവുന്നതാണ്. മുസ്ലിം രാഷ്ട്രീയത്തെ നവോത്ഥാനത്തിനുള്ള വെല്ലുവിളിയായാണ് അവര് കാണുന്നത്. മാത്രമല്ല, പടിഞ്ഞാറന് രാഷ്ട്രങ്ങളിലെ മുസ്ലിംകള് കുടിയേറ്റത്തിലൂടെ ഗെറ്റോകളെയാണ് സൃഷ്ടിക്കുന്നത് എന്ന് അല്-അസ്മെ എഴുതുന്നുണ്ട്. എന്നാല് പടിഞ്ഞാറന്\_യൂറോപ്യന് രാഷ്ട്രങ്ങളിലെ നഗരങ്ങളില് നിന്ന് മുസ്ലിംകളെയും കറുത്തവരെയും വെളുത്തവര് തുരത്തിയതു മൂലമാണ് ഗെറ്റോകള് (ചേരികള്) രൂപപ്പെടുന്നത് എന്ന യാഥാര്‍ത്ഥ്യം അല്-അസ്മെ മുഖവിലക്കെടുക്കുന്നില്ല. മാത്രമല്ല, മുസ്ലിംകള് ഗെറ്റോകളെ സൃഷ്ടിക്കുകയല്ല, മറിച്ച് അവര് ഗെറ്റോവല്‍ക്കരിക്കപ്പെടുകയാണ് ചെയ്യുന്നത്. ഗെറ്റോകള് സൃഷ്ടിക്കപ്പെടുന്നതിന് പിന്നിലുള്ള വംശത്തിന്റെയും അധികാരത്തിന്റെയുമെല്ലാം സൂക്ഷ്മമായ വശങ്ങളെ കാണാന് അല്-അസ്മെ തയ്യാറാകുന്നില്ല. മുസ്ലിം കുടിയേറ്റത്തെക്കുറിച്ച യൂറോപ്യന് പ്രതിനിധാനങ്ങളില് തന്നെ അന്തര്‍ലീനമായ വംശീയതയെയും അദ്ദേഹം പരിഗണിക്കുന്നില്ല.\nഞാന് നേരത്തെ സൂചിപ്പിച്ചതു പോലെ പടിഞ്ഞാറ് എന്നത് ഒരു അധീശ പദ്ധതിയാണ്. പടിഞ്ഞാറിന്റെ തന്നെ സവിശേഷമായ ഒരു ചരിത്രാഖ്യാനത്തിലൂടെ മാത്രമേ നമുക്ക് അതിനെക്കുറിച്ച് സംസാരിക്കാന് കഴിയുകയുള്ളൂ. മാത്രമല്ല, പടിഞ്ഞാറിനെ മുന്‍നിര്‍ത്തിയാണ് എല്ലാ വ്യവഹാരങ്ങളും നിര്‍മ്മിക്കപ്പെടുകയും നിലനിര്‍ത്തപ്പെടുകയും ചെയ്യുന്നത്. ഇസ്ലാമിസം നിര്‍ണ്ണയവാദമാണ് എന്ന വിമര്‍ശനം ഉണ്ടാകുന്നത് പടിഞ്ഞാറിന്റെ നിര്‍ണ്ണയത്തെ സ്വീകരിക്കാത്തതു കൊണ്ടാണ്. അഥവാ, പടിഞ്ഞാറിന്റെ മൂല്യങ്ങളെ നിരാകരിക്കുന്നതു കൊണ്ടാണ് ഇസ്ലാമിസം ഒരു പ്രശ്നമായി നിലനില്‍ക്കുന്നത്. പടിഞ്ഞാറിന്റെ അറിവധികാരത്തിന് (power\_knowldge) നേരെ ഉയര്‍ത്തുന്ന വെല്ലുവിളികളാണ് ഇസ്ലാമിസത്തെ പ്രശ്നകരമാക്കുന്നത്. മാത്രമല്ല, അപകോളനീകരണ ചിന്തകളുടെ കടന്നുവരവോടെ പടിഞ്ഞാറിന്റെയും യൂറോപ്പിന്റെയുമെല്ലാം ജ്ഞാനശാസ്ത്രപരമായ അപ്രമാദിത്യം വെല്ലുവിളിക്കപ്പെടുകയും ചെയ്തിട്ടുണ്ട്. അതുകൊണ്ടാണ് അല്‍ജസീറയെപ്പോലുള്ള ഇസ്ലാമിക പശ്ചാത്തലങ്ങളില് നിന്ന് വരുന്ന വാര്‍ത്തകളെയും വിവരങ്ങളെയുമെല്ലാം തടഞ്ഞുനിര്‍ത്താന് പാശ്ചാത്യ ശക്തികള് ശ്രമിക്കുന്നത്. ഇസ്ലാമിസത്തിന്റെ പ്രചരണ മാര്‍ഗ്ഗമായാണ് അവരതിനെ കാണുന്നത്.\nപടിഞ്ഞാറിന്റെ പേരിലുള്ള നേരിട്ടുള്ള കൊളോണിയല് അധീശത്വം സാധ്യമാകാതെ വന്നപ്പോഴാണ് സാര്‍വ്വലൗകികതയുടെ പേരില് കൊളോണിയലിസം രംഗപ്രവേശം ചെയ്യുന്നത്. ബഹുസാംസ്‌കാരിക മൂല്യങ്ങളെ ഉള്‍ക്കൊള്ളുന്നവരാണ് തങ്ങളെന്ന് അത് ലോകത്തെ ധരിപ്പിക്കുകയും ചെയ്തു. എന്നാല് ഞാന് നേരത്തെ സൂചിപ്പിച്ചത് പോലെ പാശ്ചാത്യ മൂല്യങ്ങള് തന്നെയാണ് സാര്‍വ്വലൗകിക മൂല്യമായി ആഘോഷിക്കപ്പെട്ടത്. അതുകൊണ്ടാണ് ഇസ്ലാമിസ്റ്റ് വ്യവഹാരങ്ങളെല്ലാം വംശാവലിയുടെ അടിസ്ഥാനത്തില് പാശ്ചാത്യമാണെന്ന വാദം ഉന്നയിക്കപ്പെടുന്നത്. എഡ്വേര്‍ഡ് സൈദ് അതിനെക്കുറിച്ച് എഴുതിയിട്ടുണ്ട്. അദ്ദേഹം പറയുന്നത് പൗരസ്ത്യര്‍ക്ക് സ്വന്തമായി പ്രതിനിധീകരിക്കാന് കഴിയില്ലെന്നും പാശ്ചാത്യരിലൂടെ അവര് പ്രതിനിധീകരിക്കപ്പെടുകയാണ് വേണ്ടതെന്നുമുള്ള വാദമാണ് ഓറിയന്റലിസ്റ്റുകള് ഉന്നയിക്കുന്നത് എന്നാണ്. അപ്പോള് തീര്‍ച്ചയായും വംശാവലിയെക്കുറിച്ച അവകാശവാദമാണ് പടിഞ്ഞാറ് ഉന്നയിക്കുന്നത്. അഥവാ, രാഷ്ട്രീയം, ജനാധിപത്യം, സമത്വം, മതേതരത്വം, സ്വാതന്ത്ര്യം തുടങ്ങിയ മൂല്യങ്ങളെല്ലാം അടിസ്ഥാനപരമായി പാശ്ചാത്യമാണെന്നും വേറൊരു പാരമ്പര്യത്തിനും അത് അവകാശപ്പെടാന് കഴിയില്ലെന്നുമാണ് പാശ്ചാത്യ ശക്തികള് അവകാശപ്പെടുന്നത്. മറ്റൊരു വാക്കില് പറഞ്ഞാല് ഭൂതത്തെക്കുറിച്ചും വര്‍ത്തമാനത്തെക്കുറിച്ചും ഭാവിയെക്കുറിച്ചുമെല്ലാം സംസാരിക്കാനുള്ള അവകാശം പടിഞ്ഞാറിന് മാത്രമാണുള്ളത്. ഇസ്ലാമിസ്റ്റുകള് അതിന് ശ്രമിക്കുന്നത് കൊണ്ടാണ് അവര് എതിര്‍ക്കപ്പെടുന്നത്. അപ്പോള് ഇസ്ലാമിസ്റ്റുകളും അവരുടെ ശത്രുക്കളും തമ്മിലുള്ള സംഘര്‍ഷം അടിസ്ഥാനപരമായി മതമൗലികവാദികളും ലിബറലുകളും തമ്മിലുള്ള സംഘര്‍ഷമല്ല. മറിച്ച്, ഭാവിയെ നിര്‍ണ്ണയിക്കാനുള്ള പാശ്ചാത്യ പദ്ധതിയും മുസ്ലിം പദ്ധതിയും തമ്മിലുള്ള സംഘര്‍ഷമാണ്. രണ്ടും ശ്രമിക്കുന്നത് ലോകത്തിന്റെ പുനര്‍നിര്‍മ്മാണത്തിന് വേണ്ടിയാണ്. സമൂഹങ്ങളുടെയും ചരിത്രങ്ങളുടെയും സംസ്‌കാരങ്ങളുടെയും പരിവര്‍ത്തനത്തിന് വേണ്ടിയാണ്. അതേസമയം പടിഞ്ഞാറ് അത് സാധ്യമാക്കുന്നത് വളരെ അധീശമായ ചരിത്രനിര്‍മ്മാണത്തിലൂടെയാണ്. ചരിത്രത്തെ അവര് നിര്‍മ്മിക്കുകയാണ് ചെയ്യുന്നത്. എന്നിട്ട് അതാണ് ലോകചരിത്രം എന്ന പേരില് പഠിപ്പിക്കപ്പെടുന്നത്. ഈ ചരിത്രനിര്‍മ്മിതിയിലൂടെയാണ് ഇസ്ലാമിസം പ്രശ്നവും പടിഞ്ഞാറ് ഒരു പ്രതീക്ഷയുമാകുന്നത്. അതിലൂടെയാണ് ഇസ്ലാമിസം നിര്‍ണ്ണയവാദവും (essentialism) പടിഞ്ഞാറ് നിര്‍ണ്ണയവാദ വിരുദ്ധത (anti-essentialism) യുമാകുന്നത്. ഞാന് മുമ്പ് സൂചിപ്പിച്ചത് പോലെ പടിഞ്ഞാറിന്റെ മൂല്യങ്ങളെ അംഗീകരിക്കാത്തതു കൊണ്ടാണ് ഇസ്ലാമിസം നിര്‍ണ്ണയവാദമാകുന്നത്. ഇവിടെ ഇസ്ലാമിസമല്ല, മറിച്ച് പടിഞ്ഞാറിന്റെ മൂല്യങ്ങളെ സാര്‍വ്വലൗകികമാക്കുന്നവരാണ് നിര്‍ണ്ണയവാദികള്. പടിഞ്ഞാറ്, പടിഞ്ഞാറിതരം എന്ന ശ്രേണിപരമായ ബന്ധത്തെ നിലനിര്‍ത്തുകയാണ് അവര് ചെയ്യുന്നത്. അതേസമയം അല്-അസ്മെയെപ്പോലുള്ള ലിബറല് ബുദ്ധിജീവികള് ഉത്തരാധുനികതയെ പോലും കൂട്ടുപിടിച്ച് കൊണ്ട് പാശ്ചാത്യ സാര്‍വ്വലൗകികതയെ ആഘോഷിക്കുകയും ബഹുസ്വരതയെ തടയുകയുമാണ് ചെയ്യുന്നത്. മാത്രമല്ല, ഉത്തരാധുനികത ബ്രഹദ് ആഖ്യാനങ്ങളെ വിമര്‍ശന വിധേയമാക്കുന്നുണ്ടെങ്കിലും പാശ്ചാത്യ പദ്ധതിക്കെതിരായ വിമര്‍ശനത്തിന് പരിധിയൊക്കെ വെക്കുന്നുണ്ട്. അപകോളനീകരണ ചിന്തകള് ശ്രമിക്കുന്നത് ഈ പരിധികളെയെല്ലാം മറികടക്കാനാണ്. അഥവാ, അധികാരത്തിന്റെ സൂക്ഷമമായ വിമര്‍ശനമാണ് അത് ലക്ഷ്യമിടുന്നത്.\nയഥാര്‍ത്ഥത്തില് സാംസ്‌കാരിക വൈരുദ്ധ്യത്തെയും ബഹുസ്വരതയെയുമാണ് നിര്‍ണ്ണയവാദ വിരുദ്ധത (anti-essentialism) എന്ന പേരില് പാശ്ചാത്യന് ശക്തികള് ആക്രമിക്കുന്നത്. അങ്ങനെ ഒരു പാശ്ചാത്യ സാര്‍വ്വലൗകികതയാണ് സൃഷ്ടിക്കപ്പെടുന്നത്. അതിലൂടെ ഇസ്ലാമിസമടക്കമുള്ള ബദല് നൈതിക രാഷ്ട്രീയ ചിന്തകള് തഴയപ്പെടുകയും ചെയ്യുന്നു. മാത്രമല്ല, പാശ്ചാത്യ സാര്‍വ്വലൗകികതയെ വിമര്‍ശന വിധേയമാക്കാതെ നിലനില്‍ക്കുന്ന അധീശ വ്യവസ്ഥിതിതിയെ താങ്ങിനിര്‍ത്തുകയാണ് ഉത്തരാധുനിക ചിന്തകരടക്കമുള്ളവര് ചെയ്യുന്നത്. അതുകൊണ്ടാണ് ഗായത്രി സ്പിവാക്കിനെപ്പോലുള്ളവര് തന്ത്രപരമായ നിര്‍ണ്ണയവാദത്തെക്കുറിച്ച് (strategic essentialism) സംസാരിക്കുന്നത്. അതിലൂടെ കീഴാള രാഷ്ട്രീയത്തെക്കുറിച്ചുള്ള ആലോചനകള് സാധ്യമാകുമെന്നും പാശ്ചാത്യ സാര്‍വ്വലൗകികത വെല്ലുവിളിക്കപ്പെടുമെന്നും അവര് ചൂണ്ടിക്കാണിക്കുന്നു. എന്നെ സംബന്ധിച്ചിടത്തോളം പാശ്ചാത്യ സാര്‍വ്വലൗകികതയെ വെല്ലുവിളിക്കാത്ത ഏതൊരു വിമര്‍ശന പദ്ധതിയും വെറുതെയാണ്. ഇസ്ലാമിസ്റ്റുകള് നിര്‍ണ്ണയവാദത്തെ (essentialism) ഉപയോഗിക്കുന്നത് പാശ്ചാത്യ സാര്‍വ്വലൗകികതയെ വെല്ലുവിളിക്കുന്നതിന് വേണ്ടിയാണ്. ബഹുസാംസ്‌കാരികതയെയാണ് അവര് മുന്നോട്ടുവെക്കുന്നത്. ഒരുപാട് സംസ്‌കാരങ്ങള് ലോകത്തുണ്ട് എന്ന് തിരിച്ചറിവ് മാത്രമല്ല അത്. മറിച്ച് പാശ്ചാത്യ സാംസ്‌കാരിക അധീശത്വത്തെ അപനിര്‍മ്മിക്കല് കൂടിയാണ്. പാശ്ചാത്യ സാര്‍വ്വലൗകികതയുടെ നിരാകരണമാണത്. അതേസമയം യൂറോകേന്ദ്രീകൃത വാദം അതിനെ തിരിച്ചുപിടിക്കാനുള്ള ശ്രമമാണ് നടത്തുന്നത്. പടിഞ്ഞാറിനെ കേന്ദ്രസ്ഥാനത്ത് പ്രതിഷ്ഠിക്കുക എന്നതാണ് യൂറോകേന്ദ്രീകൃത വാദം ലക്ഷ്യമിടുന്നത്. അതിന്റെ ഭാഗമായാണ് ഇസ്ലാമിസത്തിന്റെ നിര്‍ണ്ണയവാദത്തെക്കുറിച്ച വിമര്‍ശനം രൂപപ്പെടുന്നത്. അതിലൂടെ പാശ്ചാത്യ സാര്‍വ്വലൗകികതയാണ് സ്ഥാപിക്കപ്പെടുന്നത്. ഇസ്ലാമിസം ഈ സാര്‍വ്വലൗകികതയെയാണ് അസ്ഥിരപ്പെടുത്തുന്നത്. ഇസ്ലാമിസത്തെ എതിര്‍ക്കുന്ന ലിബറലുകള് യഥാര്‍ത്ഥത്തില് പാശ്ചാത്യ കൊളോണിയല് അധീശത്വത്തിന്റെ ഭാഗമാവുകയാണ് ചെയ്യുന്നത്.


Bigg Boss Malayalam Season3Soorya Open Up About Her attraction in manikuttan ,സൂര്യയുടെ സൗന്ദര്യ സങ്കൽപം മണിക്കുട്ടൻ, നടന് ഇഷ്ടം ആ തട്ടമിട്ട പെൺകുട്ടി - Malayalam Filmibeat\nസൂര്യയുടെ സൗന്ദര്യ സങ്കൽപം മണിക്കുട്ടൻ, നടന് ഇഷ്ടം ആ തട്ടമിട്ട പെൺകുട്ടിയെ...\n| Updated: Thursday, March 25, 2021, 9:08 [IST]\nപതിവിൽ നിന്ന് ഏറെ സങ്കടത്തോടെയാണ് മത്സരാർഥികൾ തങ്ങളുടെ 38ാം ദിനം ആരംഭിച്ചത്. ഭാഗ്യലക്ഷ്മിയുടെ ഭാർത്താവിന്റെ വിയോഗം മറ്റ് മത്സരാർഥികളെയെല്ലാം ഏറെ വിഷമിപ്പിച്ചിരുന്നു. അതിനാൽ തന്നെ പലരും മോർണിംഗിങ്ങിൽ നൃത്തം ചെയ്തിരുന്നില്ല. ഭാഗ്യലക്ഷ്മിയുടെ ഭർത്താവ് രമേശ് കുമാറിന്റെ ആത്മാവിനു വേണ്ടി പ്രാർത്ഥിച്ചു കൊണ്ടായിരുന്നു കിടിലൻ ഫിറോസ് മോർണിംഗ് ആക്ടിവിറ്റിയെ കുറിച്ച് വായിച്ചത്.\nബുദ്ധിയുടെയും സൗന്ദര്യത്തിന്റേയും പേരിൽ മത്സരം നടക്കുകയാണെങ്കിൽ ഹൗസിൽ നിന്ന് നിങ്ങൾ ആരെയാകും പറഞ്ഞയക്കുക എന്നുള്ളതായിരുന്നു ടാസ്ക്ക്. ഇതിന്റെ കാരണവും മത്സരാർഥികൾ പറയണം. ടാസ്ക്കിൽ ആദ്യം സജ്നയാണ് എത്തിയത്. തന്റെ ഭർത്താവ് ഫിറോസ് ഖാന്റെ പേരാണ് സജ്ന പറഞ്ഞത്.തന്റെ മുൻപിൽ സൗന്ദര്യവും ബുദ്ധിയും ഒക്കെയുള്ളത് തന്റെ ഇക്കയ്ക്കാണ്,എന്റെ എല്ലാം എല്ലാം അദ്ദേഹമാണ് അതുകൊണ്ടുതന്നെ ഇക്കയെ തന്നെ തെരെഞ്ഞെടുക്കുകയാണ് എന്നും സജ്‌ന ഫിറോസിനെ അടുത്ത് നിർത്തി കൊണ്ട് പറഞ്ഞു.\nപിന്നീട് എത്തിയത് മണിക്കുട്ടനാണ് സൗന്ദര്യമത്സരത്തിൽ മജ്സിയയുടേയും ബുദ്ധിയുടെ മത്സരത്തിൽ സജ്നയുടേയും പേരാണ് നിർദ്ദേശിച്ചത്. തന്റെ സൗന്ദര്യസങ്കലപ്പത്തിൽ ഉള്ളത് തട്ടം ഇട്ടുകൊണ്ട് മത്സരത്തിൽ പങ്കെടുക്കുന്ന ഭാനുവിനെയാണ്. അതുകൊണ്ട് സൗന്ദര്യമത്സരത്തിന് മജ്‌സിയയെ തെരഞ്ഞെടുക്കുന്നു. ബുദ്ധിയുടെ കാര്യത്തിൽ സജ്നയെ പറയാൻ കാരണം ഇവിടെ ബുദ്ധി പ്രയോഗിക്കുന്നുണ്ട്. ബുദ്ധിയുടെ മത്സരത്തിൽ ഞാൻ അവളെ ആണ് അയക്കുന്നത് എന്നും മണിക്കുട്ടൻ പറഞ്ഞു,\nപിന്നീട് റംസാനാണ് എത്തിയത്. നോബിയുടേയും ഋതുവിന്റേയും പേരാണ് റംസാൻ പറഞ്ഞത്. സൗന്ദര്യ മത്സരത്തിൽ നോബിയെ വിടുമെന്നാണ് റംസാൻ പറയുന്നത്. ഇവിടെന്ന് ഇറങ്ങുന്നതിന് മുൻപ് സൗന്ദര്യ മത്സരത്തിൽ പങ്കെടുക്കാൻ കഴിയുന്ന രീതിയിൽ നോബിയെ മാറ്റുമെന്നാണ് റംസാൻ പറയുന്നത്. അത്യാവശ്യം ബുദ്ധിയുള്ള ആളാണ് ഋതു എന്നും റംസാൻ കരണമായി പറഞ്ഞു.\nസൂര്യ ആയിരുന്നു പിന്നീട് എത്തിയത്. ബുദ്ധിയുടെ കാര്യത്തിൽ അഡോണിയേയും സൗന്ദര്യത്തിന്റെ കാര്യത്തിൽ മണിക്കുട്ടനെയും പേരാണ് പറഞ്ഞത്. എന്റെ കണ്ണിൽ തോന്നിയ സൗന്ദര്യമാണ് മണിക്കുട്ടൻ. അത് ഇവിടെ വന്നപ്പോൾ മാത്രമല്ല പുറത്തുവച്ചും അങ്ങനെയാണ്. എല്ലാത്തിലും അദ്ദേഹം ഒരു സ്റ്റെപ്പ് മുകളിലാണ് പേഴ്സണാലിറ്റി, സൗന്ദര്യം, ഇടപെടലുകൾ എല്ലാം അങ്ങനെയാണ് എന്നും സൂര്യ പറയുന്നു. നോബി ഡിംപലിന്റേയും ഋതു വിന്റേയും പേരാണ് പറഞ്ഞത്. ബുദ്ധിയുടെ മത്സരത്തിനാണ് ഡിപംലിനേയും. സൗന്ദര്യ മത്സരത്തിൽ ഋതുവിനേയും അയക്കുമെന്നും നോബി പറയുന്നു\nBigg Boss Malayalam Season3Soorya Open Up About Her attraction in manikuttan


പാരിസ് കാലാവസ്ഥാ ഉടമ്പടിയില് നിന്ന് പിന്‍മാറുന്നതായി ഐക്യരാഷ്ട്രസഭയോട് അമേരിക്ക\n01 Jun, 2018 at 07:56 PM\nആഗോള താപനം ഉള്‍പ്പെടെയുള്ള കാലാവസ്ഥാ പ്രശ്നങ്ങള് നേരിടുന്നതിന് 195 രാഷ്ട്രങ്ങള് ചേര്‍ന്ന് ഒപ്പിട്ട ഉടമ്പടിയാണ് പാരിസ് കാലാവസ്ഥാ ഉടമ്പടി\nപാരിസ് കാലാവസ്ഥാ ഉടമ്പടിയില് നിന്ന് പിന്‍മാറുന്നതായി അറിയിച്ച് അമേരിക്ക ഐക്യരാഷ്ട്രസഭക്ക് കത്തയച്ചു. കരാറിലെ വ്യവസ്ഥകളിന്‍മേല് ചര്‍ച്ചകള്‍ക്ക് ഒരുക്കമാണെന്നും യുഎസ് സ്റ്റേറ്റ് ഡിപ്പാര്‍ട്ട്മെന്റിന്‍റെ കത്തിലുണ്ട്. മൂന്ന് വര്‍ഷം നീണ്ടു നില്‍ക്കുന്നതാണ് നടപടി ക്രമങ്ങള്.\nആഗോള താപനം ഉള്‍പ്പെടെയുള്ള കാലാവസ്ഥാ പ്രശ്നങ്ങള് നേരിടുന്നതിന് 195 രാഷ്ട്രങ്ങള് ചേര്‍ന്ന് ഒപ്പിട്ട ഉടമ്പടിയാണ് പാരിസ് കാലാവസ്ഥാ ഉടമ്പടി. കരാറിലെ വ്യവസ്ഥകള് സന്തുലിതമല്ലെന്നും അമേരിക്കന് സാമ്പത്തിക വ്യവസ്ഥക്ക് ദോഷം ചെയ്യുമെന്നും ആരോപിച്ചാണ് അമേരിക്കയുടെ പിന്‍മാറ്റം. ഉടമ്പടിയിലെ വ്യവസ്ഥകളിന്‍മേല് കൂടുതല് ചര്‍ച്ചകള്‍ക്ക് തയ്യാറാണെന്നും അമേരിക്കന് സ്റ്റേറ്റ് ഡിപ്പാര്‍ട്ട്മെന്റ് ഐക്യരാഷ്ട്രസഭക്ക് അയച്ച കത്തില് പറയുന്നു. മൂന്ന് വര്‍ഷം നീണ്ടു നില്‍ക്കുന്ന നടപടിക്രമങ്ങള്‍ക്ക് ഔദ്യോഗികമായി തുടക്കമിട്ടതായി വൈസ് പ്രസിഡന്റ് മൈക് പെന്‍സ് അറിയിച്ചു.\nപാരിസ് ഉടമ്പടിയില് നിന്ന് പിന്മാറുമെന്ന് നേരത്തെ തന്നെ ഡോണള്‍ഡ് ട്രംപ് പ്രഖ്യാപിച്ചിരുന്നു. ലോകത്തിലെ ഏറ്റവും മലിനീകരണം ഉണ്ടാക്കുന്ന ഇന്ത്യയും ചൈനയും പോലുള്ള രാജ്യങ്ങളുടെ താത്പര്യങ്ങള് സംരക്ഷിക്കാനാണ് ഉടന്പടിയെന്നും കാലാവസ്ഥാ സംരക്ഷണം വെറും തട്ടിപ്പാണെന്നും ട്രംപ് ആരോപിച്ചു. മുന് അമേരിക്കന് പ്രസിഡന്റ് ബറാക് ഒബാമ മുന്‍കൈയെടുത്ത് കൊണ്ടുവന്ന കരാര് കൂടിയാണിത്. അമേരിക്കയുടെ നിലപാടില് ലോക രാഷ്ട്രങ്ങളും ഐക്യരാഷ്ട്രസഭയും വന് പ്രതിഷേധം അറിയിച്ചിരുന്നു.


ദൈവരാജ്യം ഉടൻ വരുന്നു! നിങ്ങൾ തയാറാണോ? - jwjw.org\nഉള്ളടക്ക നാവിഗേഷനിലേക്ക് പോകുക\nദൈവരാജ്യം ഉടൻ വരുന്നു! നിങ്ങൾ തയാറാണോ?\nഎൻട്രി മുൻ പേജ്\nഅടുത്തത് എൻട്രി: ഉള്ളടക്കം\nമെയിൻ പോസ്റ്റ് ശീർഷകം\nപോസ്റ്റ് ഹെഡ്ഡർ മാറ്റി\nപോസ്റ്റ് പ്രസിദ്ധീകരിച്ചു, പരിഷ്കരിച്ചു\nപോസ്റ്റ് പ്രസിദ്ധീകരിച്ച തീയതിയും സമയ സ്റ്റാമ്പും\n23 ജനുവരി 2018 , 18:32:35\nപരിഷ്കരിച്ച തീയതിയും സമയ സ്റ്റാമ്പും പോസ്റ്റ് ചെയ്യുക\n16 ജൂലൈ 2018 , 23:29:00\nപ്രസിദ്ധീകരിച്ച പോസ്റ്റ് രചയിതാവ്\nഅഭിപ്രായങ്ങൾ പ്രവർത്തനങ്ങൾ സ്നിപ്പെറ്റ്\nകാലം പലർക്കും ആശയക്കുഴപ്പമുണ്ടാക്കുമ്പോൾ, ദൈവവചനം w ആണ്haആളുകൾ നോക്കണം. സർവശക്തന് തങ്ങളുടെ ആരാധനയെ നേരെയാക്കാൻ ജനങ്ങളെ സഹായിക്കുന്ന സത്യത്തിന്റെ ഏറ്റവും വലിയ ബാക്കനാണ് ഇത്.\nദൈവത്തിന്റെ പിന്തുണയുണ്ടെന്ന് അവകാശപ്പെടുകയും ശക്തമായ അടയാളങ്ങൾ പ്രകടിപ്പിക്കുകയും ചെയ്യുന്ന ആളുകൾ തങ്ങളെ നോക്കണമെന്ന് ആഗ്രഹിക്കുന്ന നിരവധി പുരുഷന്മാരും സംഘടനകളും ഉണ്ട്. എന്നാൽ ദൈവത്തിന്റെ യഥാർത്ഥ ആളുകൾ വഞ്ചിതരാകില്ല. മനുഷ്യന്റെ വാക്ക് നിരാശയിലേക്ക് നയിക്കുന്നു. യിരെമ്യാവു 10: 23\nദൈവസ്‌നേഹികൾ എല്ലായ്‌പ്പോഴും ഉറപ്പുനൽകുന്നതിനും മാർഗനിർദേശത്തിനുമായി ദൈവത്തിന്റെ സന്ദേശങ്ങളിലേക്ക് നോക്കും. ഈ സൈറ്റ് ആളുകളെ അവരുടെ വിശ്വാസങ്ങൾ പരിശോധിക്കാനും അവരുടെ ആരാധന ക്രമീകരിക്കാനും, ആവശ്യമെങ്കിൽ, സർവ്വശക്തനുമായി മികച്ച ബന്ധം പുലർത്താനും സഹായിക്കുന്നു. പ്രവൃത്തികൾ XX: 17-11\nനിങ്ങളുടെ വിശ്വാസങ്ങൾ പരിശോധിക്കേണ്ടതില്ലെന്ന് നിങ്ങൾ കരുതുന്നുണ്ടോ? അത് കൃത്യമായി എന്താണ് വലിയ എതിരാളി സർവ്വശക്തന്റെ നിങ്ങൾ ചിന്തിക്കാൻ ആഗ്രഹിക്കുന്നു. ദൈവവചനത്തേക്കാൾ ആളുകൾ മനുഷ്യന്റെ വചനം പിന്തുടരണമെന്ന് അവൻ ആഗ്രഹിക്കുന്നു. അനുയോജ്യത അപകടകരമാണ്.\nവിജാതീയ കാലത്തിന്റെ അവസാന കാലഘട്ടത്തിൽ, “അന്ത്യകാലം” എന്നും പലരും അറിയപ്പെടുന്നു, ആത്മീയ ഉണർവ്വും വക്രമായ പഠിപ്പിക്കലുകളിൽ നിന്ന് ശുദ്ധീകരണവും ഉണ്ടാകും. എന്നിരുന്നാലും, ആത്മീയമായി ശുദ്ധീകരിക്കപ്പെടുന്നതിന്, മനുഷ്യരിൽ നിന്നുള്ള വളഞ്ഞതും വളച്ചൊടിച്ചതുമായ പഠിപ്പിക്കലുകളേക്കാൾ ദൈവത്തിൽ നിന്നുള്ള നേരായ ബൈബിൾ സത്യങ്ങൾ മനസ്സിലാക്കേണ്ടതുണ്ട്. ദൈവത്തിന്റെ നിശ്വസ്‌ത തിരുവെഴുത്തുകളിലേക്ക് ശ്രദ്ധ തിരിക്കുന്നതിലൂടെ, ഈ സൈറ്റ് സത്യാന്വേഷകരെ അതും അതിലധികവും ചെയ്യാൻ സഹായിക്കുന്നു! എൺപത്തിമൂന്നാം തിമോത്തിയോസ്: 2-83\nപരിശോധനാ ദിവസത്തിൽ, നമ്മുടെ ആരാധനയെ നേരിൽ കാണണം!\nഇനിപ്പറയുന്ന ബൈബിൾ കഥകളും വിഷയങ്ങളും പരിശോധിക്കാൻ മടിക്കേണ്ട. അഭിപ്രായമിടാൻ മടിക്കേണ്ടതില്ല (നിങ്ങൾക്ക് വേണമെങ്കിൽ ഒരു വിളിപ്പേര് ഉപയോഗിക്കുക) കൂടാതെ ദൈവം നിങ്ങൾക്ക് നൽകിയ മനസ്സിനൊപ്പം ഗവേഷണം നടത്തുക. ഓർക്കുക, ദൈവമാണ് യഥാർത്ഥ ജ്ഞാനം നൽകുന്നത്. മനുഷ്യനല്ല. ദൈവത്തിൽ നിന്ന് സത്യം അന്വേഷിക്കുക എന്നത് മാന്യമായ കാര്യമാണ്. യേശുവിന്റെ നാളിലെന്നപോലെ, പല മതസംഘടനകളും തങ്ങളുടെ അംഗങ്ങളെ തിരയുന്നതിൽ നിന്ന് തടയുന്നതിന് ഭയമോ അലംഭാവമോ ഉണ്ടാക്കുന്നു. എന്നാൽ ഒരു സംഘടന തങ്ങൾക്ക് സത്യമുണ്ടെന്ന് വിശ്വസിക്കുന്നുവെങ്കിൽ, അവരുടെ ഉപദേശങ്ങൾ പരീക്ഷിക്കുന്നതിൽ ഭയപ്പെടേണ്ടതില്ല, കാരണം അവ തെറ്റാണെന്ന് തെളിയിക്കാനാവില്ല. എന്തുകൊണ്ടാണ് പല മതസംഘടനകളും തങ്ങളുടെ അംഗങ്ങളെ ദൈവത്തിന്റെ സത്യം അന്വേഷിക്കുന്നതിൽ നിന്ന് തടയുന്നത്? തങ്ങളുടെ സംഘടനയെ സംരക്ഷിക്കാൻ അവർ കൂടുതൽ ഭയപ്പെടുന്നു, തുടർന്ന് ദൈവത്തിന്റെ സത്യം അന്വേഷിക്കുന്നു! ദൈവത്തോടുള്ള അവരുടെ സ്‌നേഹത്തേക്കാൾ ശക്തമാണ് അവരുടെ ഓർഗനൈസേഷനോടുള്ള സ്നേഹം. ഏതൊരു അപൂർണ്ണ മനുഷ്യനേക്കാളും സംഘടനയേക്കാളും നിങ്ങൾ ദൈവത്തെ സ്നേഹിക്കുന്നുവെന്ന് പ്രതീക്ഷിക്കാം. നിങ്ങളുടെ തിരയൽ അനുഗ്രഹിക്കപ്പെടട്ടെ! സങ്കീർത്തനം 119: 167- 120:2;മത്തായി 6: 33\nദൈവരാജ്യം ഉടൻ വരുന്നു! നിങ്ങൾ തയാറാണോ? © 2021 ഡിസൈൻ ലാബ് ആപ്ലിക്കേഷൻ സഹായിക്കുന്നു\nനാവിഗേഷൻ ആരംഭിക്കുക എന്നതിലേക്ക് പോകുക\nആരംഭിക്കുക എന്നതിലേക്ക് പോകുക\nഅമ്പടയാള ഐക്കൺ അമ്പടയാളം ഐക്കൺ അമ്പടയാളം ഐക്കൺ2തിരയൽ ഐക്കൺ ഐക്കൺ നിരസിക്കുക ബർഗർ ഐക്കൺ കൂടുതൽ ഐക്കൺ അമ്പടയാളം മുകളിലോട്ട് ഐക്കൺ


mobile Archives - BIGNEWSLIVE | Latest Malayalam News\nകൊവിഡ് പരിശോധനയ്ക്ക് മൊബൈല് ആര്‍ടിപിസിആര് ലാബുകള്; ഫീസ് 448 രൂപയാക്കി ചുരുക്കി സംസ്ഥാന സര്‍ക്കാര്\nതിരുവനന്തപുരം: സംസ്ഥാനത്ത് മൊബൈല് ആര്‍ടിപിസിആര് ലാബുകളുടെ എണ്ണം കൂട്ടാന് ഒരുങ്ങി സംസ്ഥാന സര്‍ക്കാര്. ഇതിനായി സ്വകാര്യ കമ്പനിക്ക് സര്‍ക്കാര് ടെണ്ടര് നല്‍കി. സംസ്ഥാനത്ത് കൊവിഡ് ആര്‍ടിപിസിആര് ടെസ്റ്റുകളുടെ ...\nരാജ്യത്ത് ഇനി ലാന്‍ഡ് ലൈനില് നിന്ന് മൊബൈലിലേയ്ക്ക് വിളിക്കാന് പൂജ്യം ചേര്‍ക്കണം; പുതുവര്‍ഷം മുതല് പ്രാബല്യത്തില്\nന്യൂഡല്‍ഹി: രാജ്യത്തെ ലാന്‍ഡ്ലൈനുകളില് നിന്ന് മൊബൈല് ഫോണുകളിലേക്ക് വിളിക്കാന് 10 അക്ക നമ്പറിനുമുന്നില് പൂജ്യംചേര്‍ക്കണം. പുതിയ രീതി പുതുവര്‍ഷംമുതല് പ്രാബല്യത്തില് വരുമെന്ന് അധികൃതര് അറിയിച്ചു. ഇതിനുള്ള ടെലികോം ...\nലഖ്നൗ: കേന്ദ്രസര്‍ക്കാരിന്റെ പൗരത്വ നിമയ ഭേദഗതിക്കെതിരെ രാജ്യമെങ്ങും പ്രതിഷേധം കത്തിപ്പടരുകയാണ്. വ്യാഴാഴ്ച വലിയ തോതില് പ്രതിഷേധം അരങ്ങേറിയ ഉത്തര്‍പ്രദേശില് 3500 പേരെ കരുതല് തടങ്കലിലാക്കി. ഇതില് 200ല് ...\nശബരിമല: ശബരിമലയില് മൊബൈല് ഫോണിന് നിയന്ത്രണം ഏര്‍പ്പെടുത്തി. പതിനെട്ടാംപടിക്ക് മുകളില് സന്നിധാനത്ത് മൊബൈല് ഫോണ് അനുവദിക്കില്ലെന്ന് ദേവസ്വം അധികൃതര് വ്യക്തമാക്കി. ശബരിമല സോപാനത്തിന്റെ ദൃശ്യങ്ങള് സമൂഹമാധ്യമങ്ങളില് വ്യാപകമായി ...\nസംസ്ഥാനത്തെ സ്‌കൂളുകളില് മൊബൈല് ഫോണ് ഉപയോഗത്തിന് വിലക്ക്; അധ്യാപകര്‍ക്കും നിയന്ത്രണം\nതിരുവനന്തപുരം: സംസ്ഥാനത്ത് സ്‌കൂളുകളില് മൊബൈല് ഫോണുകള്‍ക്ക് നിരോധനം ഏര്‍പ്പെടുത്തി. പൊതുവിദ്യാഭ്യാസ വകുപ്പാണ് ഇത് സംബന്ധിച്ച് സര്‍ക്കുലര് ഇറക്കിയത്. സ്‌കൂളില് വിദ്യാര്‍ത്ഥികള്‍ക്ക് പുറമേ അധ്യാപകര്‍ക്കും മൊബൈല് ഉപയോഗിക്കുന്നതിന് നിയന്ത്രണം ...\nഅമ്പലപ്പുഴ: മൊബൈൽ ഫോൺ ചാർജ് ചെയ്യുന്നതിനിടെ പൊട്ടിത്തെറിച്ച് യുവാവിന്റെ കണ്ണിനു പരുക്കേറ്റു. പരിക്കേറ്റ യുവാവ് ആശുപത്രിയിൽ ചികിത്സ തേടി. കട്ടപ്പന മുതുകാട്ടിൽ വിപിൻ (29)നാണ് ഇടതു കണ്ണിന് ...\nഗെയിം കളിക്കാന് മകന് ഫോണ് നല്‍കിയത് അച്ഛന് വിനയായി; സംഭവം ഇങ്ങനെ\nബംഗലൂരൂ: ഗെയിം കളിക്കാന് മകന് ഫോണ് നല്‍കിയത് അച്ഛന് വിനയായി. ബംഗളൂരുവിലാണ് സംഭവം. 43 വയസുകാരനായ തന്റെ അച്ഛന്റെ അവിഹിതബന്ധമാണ് 15കാരനായ മകന് കണ്ടെത്തിയത്. ഗെയിം കളിക്കാനായി ...\nകൊടി സുനിയെയും മുഹമ്മദ് ഷാഫിയെയും ജയില് മാറ്റും; തടവുകാരില് നിന്ന് ഫോണ് കണ്ടെടുത്താല് ഉദ്യോഗസ്ഥര്‍ക്കെതിരെ കര്‍ശന നടപടിയെടുക്കുമെന്ന് ഡിജിപി\nതിരുവനന്തപുരം: ടിപി ചന്ദ്രശേഖരന് കേസിലെ പ്രതികളായ കൊടി സുനിയെയും മുഹമ്മദ് ഷാഫിയെയും ജയില് മാറ്റുമെന്ന് ഡിജിപി ഋഷിരാജ് സിങ്. പ്രതികളുടെ കൈയ്യില് നിന്നും മൊബൈല് ഫോണ് കണ്ടെടുത്ത ...\nകൊച്ചി: എടിഎമ്മില് നിന്ന് പണമെടുക്കുമ്പോള് സന്ദേശം ലഭിക്കുന്നതുപോലെ റേഷന്‍കടകളില് നിന്നും സാധനങ്ങള് വാങ്ങിയാല് ഇനി മൊബൈല് നമ്പറിലേക്ക് സന്ദേശം വരും. റേഷന് സാധനങ്ങള് കരിഞ്ചന്തയിലേക്ക് കടത്തുന്നത് കര്‍ശനമായി ...


4malayalees - ഐസ്‌ക്രീം നക്കിയ ശേഷം ഫ്രീസറില് തിരികെ വച്ച യുവാവ് അറസ്റ്റിലായി ; സംഭവം സോഷ്യല്‍മീഡിയയിലെ പ്രതിഷേധത്തിന് ശേഷം\nഐസ്‌ക്രീം നക്കിയ ശേഷം ഫ്രീസറില് തിരികെ വച്ച യുവാവ് അറസ്റ്റിലായി ; സംഭവം സോഷ്യല്‍മീഡിയയിലെ പ്രതിഷേധത്തിന് ശേഷം\nകടയില് കയറി ഐസ്‌ക്രീം നക്കിയ ശേഷം ഫ്രീസറില് തിരികെ വച്ച യുവാവ് അറസ്റ്റില്. അമേരിക്കയിലെ ലൂസിയാനയിലാണ് സംഭവം. ലെനിസ് മാര്‍ട്ടിന് എന്ന 36 കാരനാണ് ശനിയാഴ്ച അറസ്റ്റിലായത്.\nകടയില്‍കയറി ഐസ്‌ക്രീം നക്കിയ ശേഷം ഫ്രീസറില് തിരികെവയ്ക്കുന്ന വീഡിയോ ലെനീസ് ഫെയ്‌സ്ബുക്കിലും ട്വിറ്ററിലും പോസ്റ്റ് ചെയ്തിരുന്നു. ബ്ലൂബെല് എന്ന കമ്പനിയുടെ ഐസ്‌ക്രീം ബോക്‌സ് തുറന്നു നക്കുന്നതും തിരികെ അവിടെ തന്നെ വയ്ക്കുന്നതുമായ വീഡിയോ 13ദശലക്ഷം ആളുകളാണ് കണ്ടത്. കടയിലെ ഐസ്‌ക്രീം കേടുവരിത്തിയതിനും കുറ്റകൃത്യം പരസ്യപ്പെടുത്തിയതിനുമാണ് അറസ്റ്റ്. ഐസ്‌ക്രീമിന്റെ ബില്ലടിച്ചിരുന്നുവെന്ന പ്രതിയുടെ വാദം അംഗീകരിച്ചുവെങ്കിലും കേസുമായി മുന്നോട്ട് പോകാനാണ് പോലീസ് തീരുമാനം.\nറീട്ടെയില് സ്‌റ്റോറിനുള്ളില് കയറി ഐസ്‌ക്രീം നക്കിയ ശേഷം ഫ്രീസറില് തിരിച്ചുവക്കുന്ന പെണ്‍കുട്ടിയുടെ വീഡിയോ സോഷ്യല്‍മീഡിയയില് പ്രചരിച്ചിരുന്നു.ഇതിന്റെ ചുവടുപിടിച്ചായിരുന്നു ലെനിസിന്റെ നീക്കം.


രണ്ടാം പിണറായി സർക്കാരിനെ സ്വാഗതം ചെയ്ത് വ്യവസായ സമൂഹം | The business community welcomes the second Pinarayi government\nരണ്ടാം പിണറായി സർക്കാരിനെ സ്വാഗതം ചെയ്ത് വ്യവസായ സമൂഹം\nസംസ്ഥാനത്തെ സാമ്പത്തിക-വ്യവസായ അന്തരീക്ഷം മെച്ചപ്പെടുത്തുന്നതിനുള്ള നിർദേശങ്ങളും ഇതോടൊപ്പം സി.ഐ.ഐ. മുന്നോട്ടുവെച്ചിട്ടുണ്ട്.\nകൊച്ചി: മുഖ്യമന്ത്രി പിണറായി വിജയന്റെ നേതൃത്വത്തിലുള്ള രണ്ടാം സർക്കാരിനെ സ്വാഗതം ചെയ്ത് വ്യവസായികളുടെ കൂട്ടായ്മയായ കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി (സി.ഐ.ഐ.). പുതിയ ടീമിനൊപ്പം ചേർന്ന് പ്രവർത്തിക്കാനുള്ള സന്നദ്ധതയും സി.ഐ.ഐ. അറിയിച്ചു.\nസംസ്ഥാനത്തെ സാമ്പത്തിക-വ്യവസായ അന്തരീക്ഷം മെച്ചപ്പെടുത്തുന്നതിനുള്ള നിർദേശങ്ങളും ഇതോടൊപ്പം സി.ഐ.ഐ. മുന്നോട്ടുവെച്ചിട്ടുണ്ട്. കാർഷികം, ഭക്ഷ്യസംസ്കരണം, എം.എസ്.എം.ഇ., ഐ.ടി., പുനരുപയോഗ ഊർജം, ആയുർവേദം എന്നീ മേഖലകളെ പ്രതിനിധീകരിച്ചുള്ള നിർദേശങ്ങളാണ് സി.ഐ.ഐ. മുന്നോട്ടുവെച്ചിട്ടുള്ളത്.\nപൊതു-സ്വകാര്യ മേഖലകളിലെ പങ്കാളിത്തം ദൃഢപ്പെടുത്തുന്നതിലൂടെ കേരളത്തെ വളർച്ചയുടെ മുൻനിരയിലേക്ക് എത്തിക്കാനാകുമെന്നതിൽ ആത്മവിശ്വാസമുണ്ടെന്ന് സി.ഐ.ഐ. കേരള ചെയർമാനും ബ്രാഹ്മിൻസ് ഫുഡ്‌സ് ഇന്ത്യ എക്സിക്യുട്ടീവ് ഡയറക്ടറുമായ ശ്രീനാഥ് വിഷ്ണു പറഞ്ഞു. സംസ്ഥാനത്തെ ബിസിനസ് സൗഹൃദാന്തരീക്ഷം മെച്ചപ്പെടുത്തുന്നതിനുള്ള പ്രവർത്തനങ്ങളിൽ സർക്കാർ ശ്രദ്ധ കേന്ദ്രീകരിക്കണമെന്ന് സി.ഐ.ഐ. കേരള മുൻ ചെയർമാനും മുത്തൂറ്റ് ഫിൻകോർപ്പ് ചെയർമാനും എം.ഡി.യുമായ തോമസ് ജോൺ മുത്തൂറ്റ് വ്യക്തമാക്കി.\n* നിക്ഷേപം ആകർഷിക്കുന്നതിനും ബിസിനസ് സൗഹൃദാന്തരീക്ഷമൊരുക്കുന്നതിനുമായി രൂപവത്‌കരിച്ചിട്ടുള്ള നയങ്ങൾ കൂടുതൽ വിശാലമാക്കുന്നതിനുള്ള ശ്രമങ്ങൾ സംസ്ഥാന സമ്പദ് വ്യവസ്ഥയെ കോവിഡ് പ്രതിസന്ധിയിൽ നിന്ന് കരകയറ്റുന്നതിന് സഹായിക്കും.\n*ഭക്ഷ്യ പാർക്കുകൾക്ക് പുറത്ത് പ്രവർത്തിക്കുന്ന ഭക്ഷ്യസംസ്‌കരണ യൂണിറ്റുകൾക്ക് കേന്ദ്ര ഭക്ഷ്യ സബ്‌സിഡി സ്‌കീമിൽ ആനുകൂല്യം ഉറപ്പാക്കുന്നതിനെ പിന്തുണയ്ക്കണം. സംസ്ഥാനത്ത് കൂടുതൽ ഭക്ഷ്യ സംസ്‌കരണ യൂണിറ്റുകൾ അനുവദിക്കണം.\n* കോവിഡ് ഏറ്റവുമധികം ബാധിച്ച ടൂറിസം മേഖലയ്ക്ക് സാമ്പത്തിക പാക്കേജ് പ്രഖ്യാപിക്കണം.\n* വീടുകളിലും തരിശുഭൂമികളിലും പഴങ്ങളും പച്ചക്കറികളും കൃഷി ചെയ്യുന്നതിനെ പ്രോത്സാഹിപ്പിച്ച് സംസ്ഥാനത്തെ സ്വയം പര്യാപ്തമാക്കണം.\n*പി.പി.പി. മാതൃകയിലൂടെ ‘സേഫ് കേരള’ ബ്രാൻഡഡ് ഉത്പന്നങ്ങൾ കയറ്റുമതി ചെയ്യണം. ഇത് കർഷകരുടെ വരുമാനം വർധിപ്പിക്കും.\nഅനിൽ അംബാനിക്ക് ആശ്വാസം: തട്ടിപ്പ് ലേബൽ എസ്ബിഐ നീക്കുന്നു\nന്യൂഡൽഹി: റിലയൻസ് കമ്യൂണിക്കേഷൻ(ആർകോം), റിലയൻസ് ഇൻഫ്രടെൽ എന്നിവയ്ക്ക് ചാർത്തിയ 'തട്ടിപ്പ്' ..\nവിപ്രോയുടെ വിപണിമൂല്യം മൂന്നുലക്ഷം കോടി രൂപ കടന്നു\nസെറോധ സ്ഥാപകരായ നിതിൻ കാമത്തിനും നിഖിൽ കാമത്തിനും ശമ്പളം 100 കോടി രൂപ\nഇൻഫോസിസ് സിഇഒ സലിൽ പരേഖിന്റെ പ്രതിഫലം 49 കോടി: വർധന 45ശതമാനം\nഎസ്ബിഐയുടെ അറ്റാദായം 6,451 കോടിയായി: വർധന 81 ശതമാനം


അവസാന ഗൂഗിൾ സെർച്ച് എന്താണ് :അമ്പരപ്പിക്കുന്ന ഉത്തരവുമായി കോഹ്ലി - volleyliveindia\nലോകക്രിക്കറ്റിൽ ഏറെ ആരാധകരുള്ള ക്രിക്കറ്റ് താരമാണ് ഇന്ത്യൻ നായകൻ വിരാട് കോഹ്ലി. ആധുനിക ക്രിക്കറ്റിലെ ഏറ്റവും മികച്ച ബാറ്റ്സ്മാനായി ഏവരും വിശേഷിപ്പിക്കുന്ന കോഹ്ലി സോഷ്യൽ മീഡിയയിലും സജീവ സാന്നിധ്യമാണ്. ഏകദിന, ടെസ്റ്റ്, ടി :20 ഫോർമാറ്റുകളിൽ എല്ലാം റൺസ് വാരികൂട്ടുന്ന കോഹ്ലി ഐപിഎല്ലിൽ റോയൽ ചലഞ്ചേഴ്‌സ് ബാംഗ്ലൂർ ടീമിന്റെ നായകനുമാണ്. ഒപ്പം വരാനിരിക്കുന്ന ഐസിസി പ്രഥമ ലോക ടെസ്റ്റ് ചാമ്പ്യൻഷിപ് ഫൈനലിൽ കിരീടം നേടുവാനുള്ള ഇന്ത്യൻ ക്രിക്കറ്റ് ടീമിന്റെ പ്രധാന പ്രതീക്ഷയും കോഹ്ലിയാണ്.\nഇപ്പോൾ ഇംഗ്ലണ്ടിലേക്ക് ജൂൺ രണ്ടാം തീയതി പറക്കുന്നതിന്റെ മുന്നോടിയായി മുംബൈയിൽ ക്വാറന്റൈനിലാണ് ഇന്ത്യൻ താരങ്ങളും ഒപ്പം ഇന്ത്യൻ കോച്ചിംഗ് സ്റ്റാഫും. ജൂൺ മൂന്നിന് ഇംഗ്ലണ്ടിലെത്തുന്ന ഇന്ത്യൻ സംഘം അവിടെ എട്ട് ദിവസത്തെ ക്വാറന്റൈന് ശേഷമാകും പരിശീലനം ആരംഭിക്കുക. ഇന്ത്യൻ നായകൻ കോഹ്ലി കഴിഞ്ഞ കുറച്ച് ദിവസങ്ങളായി ഫിറ്റ്നസ് പരിശീലനങ്ങൾക്ക് പുറമെ സോഷ്യൽ മീഡിയയിൽ ആരാധകാരുമായി ഏറെ നേരം സംവദിക്കുവാനും സമയം കണ്ടെത്തുന്നുണ്ട്.\nദിവസങ്ങൾ മുൻപ് വിരാട് കോഹ്ലി തന്റെ ഇൻസ്റ്റാഗ്രാമിൽ ആരംഭിച്ച ക്വസ്ട്യൻ ആൻഡ് ആൻസർ റൗണ്ട് വളരെ ഏറെ ശ്രദ്ധ പിടിച്ചുപറ്റിയിരുന്നു. ആരാധകർ ചോദിക്കുന്ന പല ചോദ്യങ്ങൾക്കും കോഹ്ലി മറുപടി ഉത്തരം പോസ്റ്റ് ചെയ്തിരുന്നു. വിരാട് കോഹ്ലി അവസാനമായി ഗൂഗിളിൽ സെർച്ച് ചെയ്തത് എന്തായിരുന്നു എന്ന ഒരു ആരാധകന്റെ വളരെ രസകരമായ ചോദ്യത്തിനും കോഹ്ലി മറുപടി നൽകി. സോഷ്യൽ മീഡിയയിൽ വളരെ പ്രാധാന്യം നേടിയ ഉത്തരം ആരാധകർ ഇതിനകം ഏറ്റെടുത്തുകഴിഞ്ഞു.\nയുവൻറ്റസ് ഇതിഹാസം റൊണാൾഡോ ക്ലബ് മാറ്റത്തെ സംബന്ധിച്ച കാര്യങ്ങൾ താൻ അവസാനമായി ഗൂഗിളിൽ തിരഞ്ഞു എന്നാണ് കോഹ്ലിയുടെ ഉത്തരം മുൻപും തന്റെ ഫുട്ബോളിലെ ഇഷ്ട താരം പോർച്ചുഗൽ ഇതിഹാസ താരമായ റൊണാൾഡോയെന്ന് കോഹ്ലി തുറന്ന് പറഞ്ഞിട്ടുണ്ട്. റൊണാൾഡോയുടെ കളിയോടുള്ള ആത്മാർത്ഥതയും ഒപ്പം ഫിറ്റ്നെസ്സിലെ മികവും കോഹ്ലിയെ വളരെ സ്വാധീനിച്ചിട്ടുണ്ട്.\nBcciIndia v/s Englandindian Cricket TeamRonaldoRoyal Challengers BangloreVirat kohli


മാവോയിസ്റ്റ് ബന്ധം: പ്രൊഫ. ഗോപാലന്റെ അറസ്റ്റിനെതിരെ തമിഴ് പ്രമുഖര്\nശമ്പളം കുറവ്; എയര് ഇന്ത്യാ പൈലറ്റുമാര് വിദേശ എയര്‍ലൈന്‍സുകളിലേക്ക്\nWednesday 2nd January 2013 12:06pm\nWednesday 2nd January 2013 12:00pm\nചെന്നൈ: മാവോയിസ്റ്റ് ബന്ധം ആരോപിച്ച് മാവേലിക്കരയില് അറസ്റ്റിലായ ശാസ്ത്രജ്ഞനും മനുഷ്യാവകാശ പ്രവര്‍ത്തകനുമായ പ്രൊഫ. ഗോപാലിനെ അറസ്റ്റ് ചെയ്ത കേരള പോലീസിന്റെ നടപടിയില് പ്രതിഷേധിച്ച് തമിഴ്‌നാട്ടിലെ ശാസ്ത്രജ്ഞരും മനുഷ്യാവകാശ പ്രവര്‍ത്തകരും രംഗത്ത്.\nഡിസംബര് 29 നാണ് ഗോപാലനെയും മറ്റ് ആറ് പേരെയും മാവേലിക്കരയില് വെച്ച് പോലീസ് അറസ്റ്റ് ചെയ്തത്. മാവോയിസ്റ്റ് ബന്ധം ആരോപിച്ചായിരുന്നു അറസ്റ്റ്. ഇവര്‍ക്കൊപ്പം മാവോയിസ്റ്റ് ബന്ധമുള്ള രൂപേഷ്-ഷൈന ദമ്പതികളുടെ രണ്ട് പെണ്‍കുട്ടികളേയും പോലീസ് അറസ്റ്റ് ചെയ്തിരുന്നു.\nതിരുവനന്തപുരം സ്വദേശികളായ ബാഹുലേയന്, ഷിയാസ്, കൊല്ലം മയ്യനാട് സ്വദേശി ദേവരാജന്, ആലപ്പുഴ മാങ്കാംകുഴി സ്വദേശി രാജേഷ് എന്നിവരെയാണ് അറസ്റ്റ് ചെയ്തിരിക്കുന്നത്.\nകല്‍പ്പാക്കം അറ്റോമിക് റിസര്‍ച്ച് സെന്ററിലെ മുന് ശാസ്ത്രജ്ഞനാണ് ഗോപാലന്. തമിഴ്‌നാട് മനുഷ്യാവകാശ സംഘടനയുടെ സജീവ പ്രവര്‍ത്തകനും സാമൂഹ്യ പ്രവര്‍ത്തകനുമായ ഗോപാലന് ഇതിന് മുമ്പ് ഒരിക്കല് പോലും ഇത്തരത്തിലൊരു കേസില് ഉള്‍പ്പെട്ടിട്ടില്ലെന്ന് അദ്ദേഹത്തിന്റെ സഹപ്രവര്‍ത്തകര് പത്രസമ്മേളനത്തില് വ്യക്തമാക്കി.\nകേരള പോലീസ് ആരോപിക്കുന്നത് പോലെ ഗോപാലന് ഒളിവില് പോയിട്ടില്ലെന്നും ലുക്ക് ഔട്ട് നോട്ടീസ് പുറപ്പെടുവിച്ചിട്ടില്ലെന്നും ഇവര് പറയുന്നു. സമൂഹത്തില് ഏറെ ബഹുമാനിക്കുന്ന ഒരാളെ കുറിച്ച് ഇത്തരത്തിലുള്ള ആരോപണമുന്നയിക്കുന്ന കേരള പോലീസ് നടപടിക്കെതിരെയും ഇവര് വിമര്‍ശിച്ചു.\nപിടിയിലായ ഏഴ് പേര്‍ക്കെതിരെയും ഗുരുതരമായ കുറ്റങ്ങളാണ് കേരള പോലീസ് ചുമത്തിയിരിക്കുന്നത്. യാതൊരു വിധ തെളിവുമില്ലാതെ സൗഹൃദ കൂട്ടായ്മ രൂപീകരിക്കാന് ശ്രമിച്ചവര്‍ക്കെതിരെ പോലീസ് കേസ് എടുത്തതില് ആശങ്കയുണ്ടെന്നും ഇവര് പത്രസമ്മേളനത്തില് പറഞ്ഞു.\nഗോപാലനെതിരെ കേരളപോലീസ് പരത്തുന്ന കള്ളക്കഥകള് അവസാനിപ്പിക്കണമെന്നും തീവ്രവാദിയെന്ന ആരോപണമുന്നയിച്ച അദ്ദേഹത്തോട് പോലീസ് മാപ്പ് ചോദിക്കണമെന്നും സംഘം ആവശ്യപ്പെട്ടു. അന്യായമായി അറസ്റ്റ് ചെയ്ത ഏഴ് പേരെയും ഉടന് വിട്ടയക്കണമെന്നും ഇവര് ആവശ്യപ്പെട്ടു.\nമനുഷ്യാവകാശത്തിനെതിരെ യു.എ.പി.എ നിയമം ഉപയോഗിച്ച് നിരപരാധികളെ അറസ്റ്റ് ചെയ്യുന്ന നടപടിക്കെതിരെ ചര്‍ച്ച നടക്കേണ്ടതുണ്ടെന്നും പറഞ്ഞു.\nനടരാജന് (കല്‍പ്പാക്കം അറ്റോമിക് റിസര്‍ച്ച് സെന്റര് മുന് ശാസത്രജ്ഞന്),പ്രൊഫ. എ. മാര്‍ക്‌സ്(പീപ്പിള് യൂണിയന് ഫോര് ഹ്യൂമണ് റൈറ്റ്‌സ്-തമിഴ്‌നാട്), കൊ. സുകുമാരന്(ഫെഡറേഷന് ഫോര് പീപ്പിള് റൈറ്റ്‌സ്), കെ. മനോഹരന്( എഴുത്തുകാരന്, മനുഷ്യാവകാശ പ്രവര്‍ത്തകന്-തമിഴ്‌നാട്), പ്രൊഫ. പ്രഭ കല്‍വിമണി(അസോസിയേഷന് ഫോര് പ്രൊട്ടക്ഷന് ഫോര് ദി ട്രൈബല് ഇരുളാസ്- ടിണ്ടിവനം, പ്രൊഫ. ഡോ. പി. ശിവകുമാര്( തമിഴ്‌നാട് ഗവ. ആര്‍ട്‌സ് കോളേജ് മുന് അധ്യാപകന്), വി പ്രൊഫ. എം. തിരുമണവാളന്(തമിഴ്‌നാട് ആര്‍ട്‌സ് കോളേജ് മുന് അധ്യാപകന്), പ്രൊഫ. എസ്. കൊച്ചടായ് (പീപ്പിള്‍സ് യൂണിയന് സിവില് ലിബര്‍ട്ടീസ്, കാരിക്കുടി), പ്രബന്‍ജന് (തമിഴ് സാഹിത്യകാരന്, ചെന്നൈ), വി. ഗീത(എഴുത്തുകാരി, ചെന്നൈ), അഡ്വ. രഞ്ജിനി( പീപ്പീള്‍സ് യൂണിയന് ഫോര് ഹ്യൂമണ് റൈറ്റ്‌സ്, മധുരാജ്), അഡ്വ. മനോഹരന്( തമിഴ്‌നാട് ഹൈ കോടതി), ഡോ. വി. പുഗളന്തി (മെഡിക്കല് പ്രാക്ടീഷണര്, കല്‍പ്പാക്കം), വെങ്കട് (സ്‌കോളര്, തമിഴ്‌നാട് ഇന്‍സ്റ്റിറ്റിയൂട്ട് ഫോര് ഡെവലപ്‌മെന്റ് സറ്റഡീസ്, ചെന്നൈ), അഡ്വ. എ. മുഹമ്മദ് യൂസുഫ് (നാഷണല് സെക്രട്ടറി, എന്.സി.എച്ച്.ആര്.ഒ, മധുരാജ്), എസ്. രാമാനുജന് (എഴുത്തുകാരന്, ചെന്നൈ). തുടങ്ങിയവര് വാര്‍ത്താസമ്മേളനത്തില് പങ്കെടുത്തു.\nഫേസ്ബുക്കിലൂടെ സുഹൃത്തുക്കളായവരുടെ ഒരു സാംസ്‌കാരിക കൂട്ടായ്മ രൂപീകരിക്കാനാണ് തങ്ങള് ലോഡ്ജില് മുറിയെടുത്തതെന്ന് അറസ്റ്റിലായവര് പോലീസിന് മൊഴിനല്‍കിയിരുന്നു.\nനിരോധിതസംഘടനാപ്രവര്‍ത്തനം, അന്യായമായി സംഘം ചേരല്, കുറ്റകരമായ ഗൂഢാലോചന, പ്രായപൂര്‍ത്തിയാവാത്ത പെണ്‍കുട്ടികളെ തട്ടിക്കൊണ്ടുപോകല് എന്നീ കുറ്റങ്ങളാണ് ഇവര്‍ക്കുമേല് ചുമത്തിയിരിക്കുന്നത്. അഞ്ച് പേരെയും അടുത്തമാസം മൂന്ന് വരെ കോടതി ജുഡീഷ്യല് കസ്റ്റഡിയില് വിട്ടിരിക്കുകയാണ്.\nലഘുരേഖകളോ മാവോയിസ്റ്റ് ബന്ധം ആരോപിക്കാവുന്ന തെളിവുകളോ ഇവരെ അറസ്റ്റ് ചെയ്ത ലോഡ്ജില് നിന്ന് പൊലീസിന് ലഭിച്ചിട്ടില്ല. ഇവരില് നിന്ന് പിടിച്ചെടുത്ത അഞ്ചു മൊബൈല് ഫോണുകളും ഒരു ലാപ്‌ടോപിലും യാതൊരു തെളിവുകളും ലഭിച്ചിട്ടില്ല. കൂടുതല് പരിശോധനയ്ക്കായി ഇവ സൈബര് സെല്ലിന് കൈമാറിയിരിക്കുകയാണ്.\nരാജേഷ് സ്വന്തം പേരില് തന്നെയാണ് മുറിയെടുത്തതെന്നും പൊലീസ് സ്ഥിരീകരിച്ചിട്ടുണ്ട്. അന്യായമായ സംഘം ചേരലോ ഗൂഢാലോചനയോ ഇവര് നടത്തിയിട്ടില്ലെന്നും വ്യക്തമാണ്. ഇവരില് മുസ്‌ലിം നാമധാരിയായ ആളെ മുസ്‌ലിം തീവ്രവാദിയാക്കാനുള്ള ശ്രമം നടക്കുന്നതായും ആരോപണമുണ്ട്.\nമാവോയിസ്റ്റ് ബന്ധമുള്ള രൂപേഷ്-ഷൈന ദമ്പതികളുടെ മക്കളാണ് പെണ്‍കുട്ടികള് എന്നുള്ളത് കൊണ്ടാണ് ഗൗരവകരമായ കുറ്റങ്ങള് ചുമത്തിയതെന്നാണ് മനുഷ്യാവകാശ പ്രവര്‍ത്തകരടക്കമുള്ളവരുടെ വിമര്‍ശനം. പെണ്‍കുട്ടികളുടെ സാമൂഹ്യ ഇടപെടല് മുഴുവന് തടസ്സപ്പെടുത്തുന്ന സമീപനമാണ് പോലീസിന്റേതെന്നും വിമര്‍ശനമുണ്ട്.


മലയാളം സിനിമാ ഇൻഡസ്ട്രിയിലെ ലേഡി സൂപ്പർ സ്റ്റാർ എന്ന വിശേഷണമുള്ള താരമാണ് മഞ്ജു വാര്യർ. തന്റെ പതിനേഴാം വയസ്സിൽ സംവിധായകൻ മോഹന്റെ “സാക്ഷ്യം ” എന്ന ചിത്രത്തിൽ അഭിനയിച്ചുകൊണ്ടാണ് താരം മോളിവുഡിലെത്തുന്നത്.തുടർന്ന് നിരവധി സിനിമകളിൽ പ്രമുഖ താരങ്ങളുടെ നായികയായി വേഷമിട്ട താരം മലയാള സിനിമാ ലോകത്ത് അസൂയാവഹമായ സ്ഥാനത്താണ് ഇപ്പോൾ ഉള്ളത്.\nഒരു ഇടവേളക്കു ശേഷം, അതിനെയെല്ലാം മറികടക്കുന്ന രീതിയിലുള്ള തിരിച്ചു വരവായിരുന്നു ഇവർ നടത്തിയിരുന്നത്. അതുകൊണ്ടു തന്നെ ചുരുങ്ങിയ കാലം കൊണ്ട് നിരവധി ആരാധകരെയും സൃഷ്ടിച്ചെടുക്കാൻ താരത്തിന് കഴിഞ്ഞിരുന്നു. മാത്രമല്ല സാമൂഹിക മാധ്യമങ്ങളിൽ ഏറെ സജീവമായ താരം, പങ്കുവെക്കുന്ന ചിത്രങ്ങൾ ചുരുങ്ങിയ സമയം കൊണ്ട് തന്നെ ആരാധകർ ഏറ്റെടുക്കാറുണ്ട്. വയസ്സ് കൂടുന്തോറും സൗന്ദര്യം കൂടുകയാണ് എന്ന തരത്തിലുള്ള കമന്റുകൾ താരത്തിന്റെ സ്റ്റൈലിഷ് ഗെറ്റപ്പിൽ ഉള്ള ചിത്രങ്ങൾക്ക് പലപ്പോഴും ലഭിക്കാറുമുണ്ട്.


Actor vijay Raaz arrested molesting co worker in cinema location | സഹപ്രവർത്തകയെ ലൈംഗികമായി പീഡിപ്പിച്ചു;നടൻ വിജയ് റാസ് അറസ്റ്റിൽ - Malayalam Oneindia\njust now മലപ്പുറത്ത് 322 പേര്‍ക്ക് കൂടി കൊറോണ രോഗം ഭേദമായി; ഇനി ചികില്‍സയില് 2409 പേര്\n16 min ago നിയമസഭ തിരഞ്ഞെടുപ്പ്: തൃശൂരില് മീഡിയ സെന്ററും മാധ്യമ നീരീക്ഷണ കേന്ദ്രവും പ്രവര്‍ത്തനമാരംഭിച്ചു\n34 min ago കോവിഡ് 19: തെരഞ്ഞെടുപ്പ് ഉദ്യോഗസ്ഥര്‍ക്കായി മാര്‍ച്ച്5മുതല് മെഗാ വാക്സിനേഷന് ക്യാമ്പ് നടത്തും\nസഹപ്രവർത്തകയെ ലൈംഗികമായി പീഡിപ്പിച്ചു;നടൻ വിജയ് റാസ് അറസ്റ്റിൽ\nUpdated: Wed, Nov 4, 2020, 10:33 [IST]\nഭോപ്പാൽ; സിനിമ ചിത്രീകരണത്തിനിടെ സഹപ്രവർത്തകയെ പീഡിപ്പിച്ച സംഭവത്തിൽ സംവിധായകനും നടനുമായി വിജയ് റാസ് അറസ്റ്റിൽ. മഹാരാഷ്ട്രയിലെ ഗോണ്ടയിൽ വെച്ചാണ് നടനെ അറസ്റ്റ് ചെയ്തത്. യുവതി നൽകിയ പരാതിയുടെ അടിസ്ഥാനത്തിലാണ് അറസ്റ്റെന്ന് എഎസ്പി അതുൽ കുൽക്കർണി പറഞ്ഞു.\nവിദ്യാ ബാലൻ പ്രധാന കഥാപാത്രമായി എത്തുന്ന ഷേർണി എന്ന സിനിമയുടെ ലൊക്കേഷനിൽ വെച്ചാണ് വിജയ് റാസ് സഹപ്രവർത്തകയെ ലൈംഗികമായി ഉപദ്രവിച്ചതെന്നായിരുന്നു പരാതി. മധ്യപ്രദേശിൽ വെച്ചാണ് സിനിമയുടെ ചിത്രീകരണം നടക്കുന്നത്. ചിത്രീകരണ സംഘം താമസിച്ചിരുന്ന ഹോട്ടലില് വെച്ചായിരുന്നു പീഡനം എന്ന് പരാതിയിൽ പറയുന്നു. സിനിമയുടെ സാങ്കേതിക രംഗത്ത് പ്രവർത്തിക്കുകയാണ് യുവതി.\nചൊവ്വാഴ്ചയാണ് നടനെതിരെ യുവതി പരാതി നൽകിയത്. തുടർന്ന് വിജയിയെ ബുധനാഴ്ച പോലീസ് അറസ്റ്റ് ചെയ്യുകയായിരുന്നു. ഐപിസി 354ാം വകുപ്പ് പ്രകാരമാണ് ഇയാളെ അറസ്റ്റ് ചെയ്തത്. തുടർന്ന് നടനെ കോടതിയിൽ ഹാജരാക്കി. വിജയ്ക്ക് ജാമ്യം ലഭിച്ചതായും എഎസ്പി കുൽക്കർണി അറിച്ചു.വിജയ് യുവതിയെ പീഡിപ്പിക്കാൻ ശ്രമിച്ചത് കണ്ടവരുണ്ടെന്നും ചിത്രീകരണ സംഘത്തിലുണ്ടായിരുന്ന ചിലര് വിജയ് റാസിനെതിരെ മൊഴി നല്‍കിയതായും പോലീസ് വ്യക്തമാക്കി. കെക്യൂ, മൺസൂൺ മാംഗോസ് തുടങ്ങിയ മലയാള ചിത്രങ്ങളിൽ ഇയാൾ വേഷമിട്ടിട്ടുണ്ട്.\nയുഎസ് ഇലക്ഷൻ 2020; ട്രംപിന് നെഞ്ചിടിപ്പ്, പലയിടത്തും കുതിച്ച് ബൈഡൻ.. കണക്കുകളിലേക്ക്\nഅമേരിക്കയിൽ ഇഞ്ചോടിഞ്ച് പോരാട്ടം; വൈറ്റ് ഹൗസിൽ വാച്ച് പാര്‍ട്ടി നടത്തി ട്രംപ്, ബൈഡന് ജന്മനാട്ടിൽ\nActor vijay Raaz arrested molesting co worker in cinema location


(Samvidhanam Kunchakko)ദേശത്തിന്റെ വേരുകള്, കുടുംബത്തിന്റെ ആരുഢങ്ങള്|Biographical Sketch of Veteran Film Maker and Entrepreneur Kunchakko-Second in the series of Samvidhanam Kunchakko\nദേശത്തിന്റെ വേരുകള്, കുടുംബത്തിന്റെ ആരുഢങ്ങള്\nപ്രഫ. ജോസി ജോസഫ്\n22 Feb 2021 5:23 AM GMT\nസംവിധാനം കുഞ്ചാക്കോ. കാലം അതിന്റെ അഭ്രപാളികളില് നിത്യമുദ്രിതമാക്കിയ പേര്. കുട്ടനാട് പുളിങ്കുന്നു ദേശത്ത് മാളിയംപുരയ്ക്കല് മാണിചാക്കോയുടെയും ഏലിയാമ്മയുടെയും മൂത്തപുത്രന്, മലയാള സിനിമയുടെ പ്രീയനായ കുഞ്ചാക്കോ. അദ്ദേഹത്തിന്റെ ജീവിതം മലയാള സിനിമയുടെ കൂടി ചരിത്രമാകുന്നു. പ്രതിഭയും സംരംഭകത്വവും ഒടുങ്ങാത്ത അന്വേഷണ തൃഷ്ണയും നിത്യനൂതനത്വം തേടിയുള്ള യാത്രയിലെ സംഘര്‍ഷങ്ങളെ സംഗീതമാക്കാന് കഴിയുന്ന വ്യക്തിത്വവിശേഷവും മുദ്രചാര്‍ത്തിയ കുഞ്ചാക്കോയുടെ ജീവിതം തലമുറകള്‍ക്കു പ്രചോദനമാണ്. ചലച്ചിത്ര രംഗത്തെ ഇതിഹാസമാനമായ ആ വ്യക്തിത്വത്തിന്റെ ഉള്ളറകളിലേക്ക് സഞ്ചാരം നടത്തുകയുമാണ് മാധ്യമപ്രവര്‍ത്തകനും എഴുത്തുകാരനും അധ്യാപകനുമായ പ്രഫ. ജോസി ജോസഫ്. ദേശവേരുകളിലേക്കുള്ള യാത്രയാണ് ഈ ലക്കം. ആദ്യഭാഗം ഇവിടെ വായിക്കാം.\nപഴമയുടെ പൈതൃകത്തെക്കുറിച്ചുള്ള ഈ പഴംപുരാണങ്ങള്‍ക്ക് ഒരു ചൈനീസ് പഴമൊഴിതന്നെ മുഖക്കുറിയായി ചേര്‍ക്കാം. അതിങ്ങനെ, ''തന്റെ വംശപരമ്പരയെ ഒരാള് വിസ്മരിക്കുക എന്നത്, ഉത്ഭവസ്ഥാനമില്ലാത്ത അരുവിയോടും വേരുകളില്ലാത്ത ഒരു വൃക്ഷത്തോടും ഒക്കും''.\nപ്രാദേശിക ചരിത്രരചനയില് കുടുംബചരിത്രങ്ങളുടെ പ്രാധാന്യം ഇന്ന് ചരിത്രകാരന്മാര് അംഗീകരിക്കുന്ന പ്രമാണമാണ്. ദേശസ്വരൂപത്തിന്റെയും കൂടുന്ന കുടുംബങ്ങളുടെയും ചരിത്രസഞ്ചാരങ്ങള് ഇഴചേര്‍ന്നേ സംഭവിക്കു. എന്നാല് വാമൊഴി ചരിത്രം വസ്തുതകളുടെ അരിപ്പയില് അരിച്ചെടുക്കുന്നതുപോലെയുള്ള സൂക്ഷ്മത ഇവിടെയും വേണമെന്ന് മാത്രം. കേരളത്തിലെ അതിപുരാതന കത്തോലിക്ക കുടുംബചരിത്രങ്ങള് തോമാസ്ലീഹായാല് മാമോദീസ മുങ്ങുന്ന വിചിത്രചരിത്രം ഇവിടെ കൗതുകത്തോടെ ഓര്‍മ്മിക്കാം.\nഎം.സി. പുന്നൂസ് എന്ന നവോദയ അപ്പച്ചന്റെ രണ്ടാമത്തെ മകന് ജോസ് പുന്നൂസ് എന്ന ജോസ്മോന്, മാജിക് മാജിക് എന്ന3ഡി ചിത്രത്തിന്റെ സംവിധായകന്, ഊര്‍ജ്വസ്വലനായ ഒരു ചരിത്ര സഞ്ചാരിയാണ്. ഈ ചരിത്രകൗതുകം അദ്ദേഹത്തെ ഒരു നിരന്തര സഞ്ചാരിയാക്കുന്നു. ദേശങ്ങളിലൂടെയും പുസ്തകങ്ങളിലൂടെയും നവോദയ കുടുംബാംഗങ്ങള്, ചലച്ചിത്രപ്രവര്‍ത്തകരുള്‍പ്പടെ നവോദയ അപ്പച്ചനെ സംബോധന ചെയ്തിരുന്നത് ''പപ്പ'' എന്നായിരുന്നു. പപ്പ പറഞ്ഞിരിക്കുന്ന ചിത്രകഥകളിലൂടെ വഴികളിലൂടെയും ജോസ് ഒരു നിരന്തര സഞ്ചാരിയായിരുന്നതിനാല് തന്റെ വംശപരമ്പരയുടെ പൈതൃകസമ്പത്തുകളെക്കുറിച്ചുള്ള കൃത്യവും സൂക്ഷ്മവുമായ ജ്ഞാനം അദ്ദേഹത്തിനുണ്ട്.\nചെന്നൈയില് താംബരത്തുള്ള ഇന്ത്യയിലെ ആദ്യ അമ്യൂസ്മെന്റ് പാര്‍ക്കായ കിഷ്‌കിന്ധയുടെ ജോയിന്റ് മാനേജിംഗ് ഡയറക്ടറാണ് ജോസ് പുന്നൂസ് ഇപ്പോള്. കുഞ്ചാക്കോയുടെ ജീവിതകഥയുടെ താളുകളിലേക്ക് മാളിയംപുറയ്ക്കല് കുടുംബചരിത്രത്തിന്റെ താളുകള് ചേര്‍ത്ത് വെയ്ക്കുന്നത് ജോസ് ആണ്.\n(ഒരു കുട്ടനാടന് ദൃശ്യം. പ്രമുഖ കലാസംവിധായകനായ രാധാകൃഷ്ണന് വരച്ച ചിത്രം. കടപ്പാട്: https://www.navodayastudio.com)\nകേരളചരിത്രത്തിന്റെ വികാസ പരിണാമങ്ങളെ നിര്‍ണ്ണായകമായി സ്വാധീനിച്ച ഒരു ഘടകമാണ് കുടിയേറ്റങ്ങള്, ജീവിക്കാനുള്ള വകതേടി മലമുകളിലേക്കുള്ള കയറ്റമായിട്ടാണ് കുടിയേറ്റം നമ്മുടെ മനസ്സിലുള്ളത്. എന്നാല് മലയിറക്കങ്ങളും കുടിയേറ്റത്തിന്റെ ഭാഗമാണ് എന്ന കൗതുകം കുട്ടനാടിന്റെ ചരിത്രത്തെ വ്യത്യസ്തമാക്കുന്നു. സമുദ്രനിരപ്പിന് താഴെ, ചെളിനിറഞ്ഞ വെള്ളക്കെട്ടില് മുതലകളും വിഷപ്പാമ്പുകളും പുളയുന്ന കായല് പരപ്പില് ജീവിക്കാന് കൊള്ളാവുന്ന ഒരു ജീവിതം കെട്ടിപടുക്കാന് കുട്ടനാട്ടിലേക്ക് കുടിയേറിയ പൂര്‍വ്വികര് എത്ര കഠിനാദ്ധ്വാനം ചെയ്തിരിക്കണം.? ഈ ഡിജിറ്റല് യുഗത്തില് നിന്ന് ആ ഭൂതകാലത്തിലേക്ക് നോക്കുമ്പോള് അത്ഭുതം കൊള്ളാതെ വയ്യ. ഭൂതകാലകുളിരൊന്നും അതിനില്ല. ഉള്ളതോ ഭൂതകാല വേവല്!\nകുട്ടനാടിന്റെ ചരിത്രത്തിന് ഒരു ദളിത് പരിപ്രേഷ്യം നല്‍കിയവരില് പ്രമുഖനാണ് ചരിത്രകാരനായ ദളിത് ബന്ധു എന്.കെ. ജോസ്. ആദിവാസികളുടെ ആവാസഭൂമിയായിരുന്നു പൂര്‍വ്വകാലത്ത് കുട്ടനാട്. കൃഷിക്ക് ഉടയോനായ പുലയനും കാടിന് ഉടയോനായ പറയനും ജീവിതം ഘോഷിച്ച മണ്ണ്. ചെളിനിറഞ്ഞ ആ മണ്ണിന്റെ ഇല്ലായ്മകളിലേക്കാണ് മല ഇറങ്ങി ക്രിസ്ത്യാനികള് വന്നത്.\nദേശാധികാരം ആദിവാസികളില് നിന്ന് സവര്‍ണരിലേക്ക് പരിണമിക്കുമ്പോള് ജാതീയത സൃഷ്ടിച്ച തീണ്ടലും തൊടീലൂമൊക്കെ വലിയ വേര്‍തിരിവുകള് സൃഷ്ടിച്ചിരുന്നു അവര്‍ക്കിടയില്. പാടത്തും പറമ്പത്തും പണിയെടുക്കാന് കീഴാളര് വേണം എന്നാലേ സവര്‍ണ പത്തായങ്ങളില് നെല്ല് നിറയു. ഇതിനിടയിലുണ്ടായ വിടവിലാണ് ക്രിസ്ത്യാനികള് പിടിച്ചുകയറിയത്, കുട്ടനാട്ടില്. കീഴാളര് ചക്കിലിട്ടാട്ടുന്ന എണ്ണ ക്രിസ്ത്യാനികള് തൊട്ടാല് അയിത്തം തീര്‍ന്നു! വ്യാപാരം രക്തത്തിലലിഞ്ഞു ചേര്‍ന്ന ക്രിസ്ത്യാനികളുണ്ടോ അവസരം പാഴാക്കൂ? (കുട്ടനാട്ടില് പുളിങ്കുന്നിലെ ക്രിസ്തീയ മേല്‍ക്കോയ്മയും കാരണമായി ഐതിഹ്യമാലയില് കൊട്ടാരത്തില് ശങ്കുണ്ണി വിവരിക്കുന്ന ഒരു ഐതിഹ്യവും ഇതിനിടയില് ജോസ് മോന് ഓര്‍മ്മിച്ചു.)\nനെടുമ്പാശേരി എയര്‍പോര്‍ട്ടിനോട് തൊട്ടുചേര്‍ന്നുള്ള ഗ്രാമമാണ് ചൊവ്വര. വെള്ളപ്പൊക്കക്കെടുതി കാരണം കാലങ്ങള്‍ക്ക് മുന്‍പ് ചൊവ്വരയില് നിന്ന് എളന്തര് മഠം കുടുംബം കോട്ടയത്ത് തോട്ടയ്ക്കാട് എന്ന സ്ഥലത്തുവന്നു താമസിച്ചു. അവര് താമസം ഉറപ്പിച്ചത് ഒരു കുന്നിന്റെ മുകളിലായിരുന്നു. അങ്ങനെ അവരുടെ വീട്ടുപേര് ചൊവ്വരകുന്നേല് എന്നായി. അത് പിന്നീട് പറഞ്ഞ് പഴകിയപ്പോള് ചോതിരക്കുന്നേല് ആയി. കുഞ്ചാക്കോ തരകന് എന്ന പ്രപിതാമഹനില് ആരംഭിക്കുന്ന ചോതിരക്കുന്നേല് കുടുംബ പരമ്പരയുടെ കണ്ണികളാണ് പിന്നീട് പുളിങ്കുന്നില് എത്തുന്നതും മാളിയംപുറയ്ക്കല് കുടുംബമാകുന്നതും.(തോട്ടയ്ക്കാട് വേരുകളുള്ള മൂലകുടുംബത്തില് ഇപ്പോള് സീറോമലബാര് ക്രിസ്ത്യാനികള് മാത്രമല്ല യാക്കോബായ, മാര്‍ത്തോമ വിശ്വാസികളും അംഗങ്ങളാണ്. പഴയ വട്ടെഴുത്തു ലിപിയില് കുഞ്ചാക്കോ എന്നെഴുതപ്പെട്ട ഒരു കല്ലറ തോട്ടയ്ക്കാട് ജോസ് കണ്ടിട്ടുണ്ട്. പപ്പ, നവോദയ അപ്പച്ചന്റെ കുടെ ഒരു കുടുംബയോഗത്തില് പങ്കെടുക്കാന് പോയപ്പോഴാണ് ഈ ചരിത്രസാക്ഷ്യം ജോസ് നേരിട്ട് കണ്ടത്).\nകുഞ്ചാക്കോയുടെ പിതാവായ മാളിയംപുരയ്ക്കല് മാണിചാക്കോയുടെ പിതാവ് പുന്നൂസ് കുഞ്ചാക്കോ എന്ന കുഞ്ചാക്കോ തരകനെക്കുറിച്ച് രേഖപ്പെടുത്തപ്പെട്ട ജീവചരിത്രമുണ്ട്. അദ്ദേഹത്തിന്റെ അറുപതാം ചരമവാര്‍ഷികത്തിന് നസ്രാണിദീപികയില് പ്രസിദ്ധീകരിക്കപ്പെട്ട പരസ്യം കാണുക:\nസൗത്ത് ആഫ്രിക്കയില് അധ്യാപകനായിരുന്ന എം.എസ്. മാത്യൂ 'എന്റെ ഓര്‍മകളിലൂടെ' എന്ന ഒരു ഓര്‍മകളുടെ പുസ്തകം പ്രസിദ്ധീകരിച്ചിട്ടുണ്ട്. മാളിയംപുരയ്ക്കല് കുടുംബചരിത്രമാണ് അതില് മുഖ്യമായും പ്രതിപാദിച്ചിട്ടുള്ളത്. ആ പുസ്തകത്തില് അദ്ദേഹം കുഞ്ചാക്കോ തരകനെക്കുറിച്ചുള്ള ഓര്‍മകള് ഇങ്ങനെയാണ് കുറിക്കുന്നത്.\n''പുന്നൂസ് അവറുകളുടെ ഏക പുത്രനായി കുഞ്ചാക്കോ അവര്‍കള് 1984 ജനുവരി 1ന് ജനിച്ചു.3ആണ്‍മക്കളും3പെണ്‍മക്കളും അദ്ദേഹത്തിന് ഉണ്ടായി. നസ്രാണിദീപിക മാനേജര് റവ.ഫാ. ജോസ് മത്യാസ് ഇവരില് സീമന്തപുത്രനാണ്. 1920 ജൂണ് 19ന് ശനിയാഴ്ച്ച പുന്നൂസ് കുഞ്ചാക്കോ ദിവംഗതനായി.അനന്യസാധാരണമായ ബുദ്ധിശക്തിയും കാര്യനിര്‍വഹണ പാടവുമുണ്ടായിരുന്നു ഈ കുഞ്ചാക്കോയ്ക്ക്. ധര്‍മ്മ താല്പരത, സമസൃഷ്ടി സ്നേഹം, സര്‍വോപരി അനഹങ്കാരം ആദിയായ സുകൃതഗുണങ്ങള് കൊണ്ട് അദ്ദേഹം പ്രശോഭിതനായിരുന്നു. ഇദ്ദേഹം എഴുതിവെച്ചിട്ടുള്ള മരണ ശാസനത്തിലെ അവസാനഘട്ടവും ശ്രദ്ധേയമാണ്. അത് കീഴേ ചേര്‍ത്തുകൊള്ളുന്നു:\n''എന്റെ വസ്തുവകകള് സംബന്ധിച്ച് ഇപ്രകാരം വേണ്ട വ്യവസ്ഥകള് ചെയ്തതിന്റെ ശേഷം എനിക്ക് ഏറ്റവും സ്വന്തമായിരിക്കുന്ന എന്റെ ആത്മാവിനെ അതിന്റെ സൃഷ്ടാവായ ദൈവത്തിന്റെ തൃക്കരങ്ങളില് ഭരമേല്പിച്ചുകൊണ്ട് ഈ മരണശാസനത്തെ ഞാന് അവസാനിപ്പിക്കുന്നു.''\nഭുമിയുടെ ആഴങ്ങളില് ഒടുങ്ങുമ്പോഴും കുടുംബത്തിന്റെ ആരുഢം ഉയര്‍ത്തി നിര്‍ത്തുന്ന ഈ ദൈവാശ്രയത്തിന്റെ ജനിതകം കുഞ്ചാക്കോയിലുണ്ട്. പോകെപ്പോകെ അദ്ദേഹത്തിന്റെ ജീവിതകഥ നമ്മെ അത് ബോധ്യപ്പെടുത്തും. കൃത്യമായി അതിന്റെ പ്രാദേശിക സ്വഭാവത്തോടെകൂടെ.\n''ഒരു കുടുംബത്തെ ഭരിക്കേണ്ടത് ഒരു ചെറുമത്സ്യത്തെ പാചകം ചെയ്യുന്നതുപോലെയാകണം-വളരെ സൗമ്യമായി.''ഇതൊരു ചൈനീസ് പഴമൊഴിയാണ്. മീനും നെല്ലും ഇഷ്ടവിഭവങ്ങളായ കുട്ടനാട്ടില് ക്രിസ്തീയ കുടുംബങ്ങള് ഭരിക്കപ്പെട്ടത് നെല്ല് മെതിക്കും പോലെയാണ്. മീനിനോടും സൗമ്യതയൊന്നും കാട്ടിയില്ല. കണ്ടം തുണ്ടമായി വെട്ടിമുറിച്ചു. മുളകരച്ചു. വറത്തരച്ചു, ക്രിസ്തീയ കുടുംബങ്ങളിലെ അച്ചടക്കത്തിന്റെ പാചകവിധി ഇങ്ങനെയായിരുന്നു.\nമാളിയംപുരയ്ക്കല് കുടുംബത്തില് നിന്ന്, ബന്ധു ഭവനങ്ങളില് നിന്ന് അക്കാലത്ത് ധാരാളം സിഎംഐ വൈദീകരുണ്ടായിരുന്നു. കന്യാസ്ത്രീകളും. ഈയൊരു ആത്മീയഘടകം കുടുംബ രൂപീകരണത്തില് മതാത്മകമായ ഒരു പങ്ക് വഹിച്ചിട്ടുണ്ടാകാം. ചാവറ കുര്യാക്കോസ് ഏലിയാസ് അച്ചനുമായും മാളിയംപുരയ്ക്കല് കുടുംബത്തിന് ബന്ധം ഉണ്ടായിരുന്നു എന്നതും അതിലേക്ക് ചേര്‍ത്തുവയ്ക്കാവുന്ന ഒരു വസ്തുത.\nകുഞ്ചാക്കോ തരകന്റെ മഹിതപാരമ്പര്യത്തില് നിന്ന് മാളിയംപുരയ്ക്കല് മാണിചാക്കോ തന്റെ സംരംഭകത്വ മികവുകൊണ്ട് അതിന് വേറിട്ടൊരു ചാലുകീറി. എം.സി. ചാക്കോ എന്ന കുഞ്ചാക്കോ, പാപ്പച്ചന്, സിസ്റ്റര് എമറന്‍സിയാനാ, എം.സി. പുന്നൂസ്, മറിയാമ്മ (സിസ്റ്റേഴ്സ് ഓഫ് ചാരിറ്റി) അന്നമ്മ(ചങ്ങനാശേരി) തങ്കമ്മ (ചേര്‍ത്തല) കുഞ്ഞ് (ആലപ്പുഴ)-മാണി ചാക്കോയുടെ ഈ മക്കളുടെ പേരുകള് ഓര്‍മ്മിക്കുമ്പോഴും നാം മാളിയംപുറയ്ക്കല് കുടുംബത്തിന്റെ ദൈവവിളിയെക്കുറിച്ച് ഓര്‍മിക്കും. ദൈവവിളികേട്ട് വൈദീകനാകാന് പോയൊരു പൂര്‍വകാലം എം.സി. പുന്നൂസ് എന്ന നവോദയ അപ്പച്ചനുണ്ട്. അക്കഥ പിന്നാലെ.\nകുട്ടനാടിന്റെ ജീവസ്പന്ദനമായ നെല്ലും തെങ്ങും തന്നെയാണ് മാണി ചാക്കോയെയും ആദ്യം സ്വാധീനിച്ചത്. നെല്‍കൃഷിയിലൂടെയും തെങ്ങുകൃഷിയിലൂടെയും തന്റെ പാരമ്പര്യത്തെ ലാഭം പൂര്‍ണമായി ഉറപ്പിച്ച മാണി ചാക്കോ പിന്നീട് കുട്ടനാടിന് പുറത്തേക്കാണ് നോക്കിയത്. (ധാരാളം പേര് അങ്ങനെ പുറത്തേക്ക് നോക്കിയെന്നും അവരെല്ലാം നേട്ടങ്ങളുടെ രത്നസിംഹാസനങ്ങളില് ഇരുന്നു എന്നതും കുട്ടനാടിന്റെ വിസ്മരിക്കപ്പെട്ട വിസ്മയചരിത്രം.)\nപുളിങ്കുന്നിലെ ആദ്യ യാത്രാബോട്ട് സര്‍വീസ് മാണിചാക്കോ ആരംഭിച്ചത് കഴിഞ്ഞ അധ്യായത്തില് സൂചിപ്പിച്ചിരുന്നല്ലോ. എന്നാല് മാണിചാക്കോ ഏറ്റവും വലിയ വിജയം കണ്ടെത്തിയത് കയര് ബിസിനസിലാണ്. വിദേശരാജ്യങ്ങളിലേക്ക് കയര് ഉല്‍പ്പന്നങ്ങള് കയറ്റി അയയ്ക്കുന്ന വിശ്വസ്തനായ കയറ്റുമതി സംരംഭകനായി അദ്ദേഹം മാറി. ശവകോട്ടപ്പാലത്തിന് സമീപം പഴയ ഇഎസ്ഐ ഹോസ്പിറ്റല് നിന്നിരുന്ന സ്ഥലത്തായിരുന്നു അദ്ദേഹത്തിന്റെ ഓഫീസും കയര്‍ഫാക്ടറിയും. അക്കാലത്ത് അമേരിക്കയിലെ ഏറ്റവും വലിയ ഒരു കമ്പനി ആയിരുന്ന വെര്‍നോണ് റഗ് മില്ലി(Vernon Rug Mill)ലേക്കാണ് അദ്ദേഹം കയറുല്‍പ്പന്നങ്ങള് കയറ്റി അയച്ചുകൊണ്ടിരുന്നത്. ആലപ്പുഴയിലെ വില്യം ഗുഡേക്കര് തുടങ്ങിയ പാശ്ചാത്യരുടെ കമ്പനികളുമായി മത്സരിച്ചാണ് മാണിചാക്കോ അമേരിക്കയിലും ലണ്ടനിലുമൊക്കെ മാര്‍ക്കറ്റ് കണ്ടുപിടിച്ചത്. ഇപ്പോഴത്തെ കയര്‍ഭൂവസ്ത്രം പോലെ അക്കാലത്ത് പാറ്റന് ടാങ്കിനിടാനുള്ള കയര് വസ്ത്രമൊക്കെ വരെയും കയറ്റി അയച്ചിരുന്നു. എന്നാല് മാണിചാക്കോയുടെ ബിസിനസ് സാമാജ്യത്തെ പിടിച്ചുകുലുക്കിക്കൊണ്ട് വെര്‍നോണ് റഗ് മില് കമ്പനി പാപ്പരായി. മാണിചാക്കോ കയറ്റി അയച്ച കയറിന്റെ ഭീമമായ പ്രതിഫലം ഞൊടിയിടനേരം കൊണ്ട് ആവിയായി. പരസ്പര വിശ്വാസത്തെ മാത്രം ആശ്രയിച്ചുള്ള എക്‌സ്‌പോര്‍ട്ട് -ഇംപോര്‍ട്ട് ബിസിനസായിരുന്നു അന്ന്. ഈ തകര്‍ച്ചയില് നിന്ന് കരകയറാന് മാണിചാക്കോയ്ക്ക് കുറച്ചധികം നാളുകള് വേണ്ടിവന്നു.\nഅക്കാലത്ത് ആലപ്പുഴയില് നിന്ന് വള്ളങ്ങളിലാണ് ആലപ്പുഴ-ചേര്‍ത്തല കനാല് വഴി കയറ്റുമതിക്കായി കയര് അയച്ചിരുന്നത്. ദീര്‍ഘദര്‍ശിയായ മാണിചാക്കോ തന്റെ കയര് ബിസിനസിന്റെ വിപുലനത്തിനായി പാതിരപ്പള്ളിയില് ഒരു വശത്ത് കനാലും മറുവശത്ത് റോഡുമുള്ള (ആലപ്പുഴ -ചേര്‍ത്തല) ആറേക്കര് സ്ഥലം വാങ്ങിയിട്ടിരുന്നു. തന്റെ കയര്‍ബിസിനസില് പങ്കാളിയായിരുന്ന മൂത്തമകന് കുഞ്ചാക്കോയ്ക്കുവേണ്ടി മാണി ചാക്കോ കയര്‍ഫാക്ടറി പണിയാന് കണ്ടെത്തിയ സ്ഥലമായിരുന്നു അത്. അവിടെയാണ് മലയാള സിനിമാ ചരിത്രത്തിലെ സുവര്‍ണഗോപുരമായി തീര്‍ന്ന ഉദയാസ്റ്റുഡിയോ ഉദയം കൊള്ളുന്നത്.\n(അടുത്തഭാഗം: സംരംഭകനായ കുഞ്ചാക്കോ)\nമാധ്യമപ്രവര്‍ത്തകനും എഴുത്തുകാരനും. മാധ്യമ പഠന വിഭാഗം വകുപ്പ് അധ്യക്ഷന്, സെന്റ് ജോസഫ് കോളജ് ഓഫ് കമ്യൂണിക്കേഷന്, ചങ്ങനാശ്ശേരി.\n#Samvidhanam Kunchakko Biographical Sketch of Kunchakko Veteran Film Maker and Entrepreneur


കർഷകരെ മറക്കുന്നത് രാജ്യത്തിന് അപകടം: മാർ പൗലോസ് എപ്പിസ്കോപ്പ : Deepika.com Nattu Visesham\nഅടൂർ: രാജ്യത്തെ കർഷകരുടെ നിലവിളിയെ ആർക്കും തടയാൻ കഴിയുന്നതല്ലെന്ന് ഡോ. ഏബ്രഹാം മാർ പൗലോസ് എപ്പിസ്കോപ്പ. മലങ്കര മാർത്തോമ്മ സഭയുടെ അടൂർ ഭദ്രാസനത്തിന്‍റെ 40-ാ മത് അസംബ്ലി സമ്മേളനം ഉദ്ഘാടനം നിർവഹിച്ചു പ്രസംഗിക്കുകയായിരുന്നു അദ്ദേഹം.\nകർഷകരെ മറന്ന് കോർപറേറ്റുകളെ സംരക്ഷിക്കുന്നത് ഭാവിയിൽ വലിയ ദുരന്തത്തിനു കാരണമാകുമെന്നും എപ്പിസ്കോപ്പ അഭിപ്രായപ്പെട്ടു. മതേതര രാഷ്ട്രത്തിൽ കന്യസ്ത്രീകളുടെ സ്വാതന്ത്ര്യത്തെയും മാനത്തെ ഹനിക്കുന്ന സമകാലിക സമൂഹിക പ്രശ്നങ്ങളെങ്ങള അതിഗൗരവമായി സഭ കാണേണ്ടതാണെന്നും അദ്ദേഹം പറഞ്ഞു.\nഭദ്രാസന സെക്രട്ടറി റവ. വി.കുഞ്ഞുകോശി റിപ്പോർട്ടും ട്രഷറർ വർഗീസ് തരകൻ വരവ് ചെലവ് കണക്കും അവതരിപ്പിച്ചു. 2020 - 2023 വർഷത്തെ ഭദ്രാസന സെക്രട്ടറിയായി റവ. ബേബി ജോണിനെയും ട്രഷററായി വർഗീസ് തരകനും ഉൾപ്പെട്ട 28 അംഗ കമ്മിറ്റിയെയും തെരഞ്ഞെടുത്തു.\nറവ.റ്റി.കെ.മാത്യു, റവ.ഡോ. ഷാം പി. തോമസ്, റവ. ജോൺ മാത്യു, റവ. ജോൺ സി. ജേക്കബ് റവ. ഷിബു മാത്യു തുടങ്ങിയവർ പ്രസംഗിച്ചു.


സൂക്ഷിക്കുക, ഹെപ്പറ്റൈറ്റിസ് സി നിശബ്ദ കൊലയാളി • Suprabhaatham\nസൂക്ഷിക്കുക, ഹെപ്പറ്റൈറ്റിസ് സി നിശബ്ദ കൊലയാളി\nAugust 2, 2016 | 1:17 am IST\nകൊച്ചി: രാജ്യം നേരിടുന്ന പുതിയ ഭീഷണിയാണ് ഹെപ്പറ്റൈറ്റിസ് സിയെന്നു വിദഗ്ധ ഡോക്ടര്‍മാര് അഭിപ്രായപ്പെടുന്നു.\nപ്രത്യേകിച്ച് എന്തെങ്കിലും രോഗലക്ഷണങ്ങള് പുറമെ കാണിക്കാതെ 20 വര്‍ഷം വരെ ശരീരത്തില് കഴിയുന്ന ഹെപ്പറ്റൈറ്റിസ് സി വൈറസ് നിശബ്ദ കൊലയാളിയാണെന്നും വിദഗ്ധര് ചൂണ്ടിക്കാട്ടുന്നു.\nലിവര് കാന്‍സറിന്റേയോ, ലിവര് സിറോസിസിന്റേയോ പിടിയിലമരുമ്പോള് മാത്രമാണ് രോഗലക്ഷണങ്ങള് പുറത്തുകാണുക. അഞ്ചു ലക്ഷം ആളുകളാണ് പ്രതിവര്‍ഷം ഹെപ്പറ്റൈറ്റിസ് സിയുമായി ബന്ധപ്പെട്ട കരള്‍രോഗങ്ങള് മൂലം മരണപ്പെടുന്നതെന്നു ലോകാരോഗ്യ സംഘടനയുടെ റിപ്പോര്‍ട്ടില് വ്യക്തമാക്കുന്നു.\nരാജ്യവ്യാപകമായി ഈ രോഗം പടര്‍ന്നുപിടിക്കുന്നുണ്ടെങ്കിലും ഉത്തരേന്ത്യയെ അപേക്ഷിച്ച് ദക്ഷിണേന്ത്യയില് രോഗത്തിന്റെ വ്യാപനം വളരെ കുറവാണ്.\nമൂന്നു മുതല് അഞ്ചു ശതമാനം വരെ ജനങ്ങള് ഹെപ്പറ്റൈറ്റിസ് വൈറസ് ബാധിതരാണ്. കരളിനെ നേരിട്ടു ബാധിക്കുന്നതായതിനാല് ഹെപ്പറ്റൈറ്റിസ് സി ബാധിതരില് മരണനിരക്ക് ഉയര്‍ന്നു വരുന്നുണ്ട്.\nഎന്നാല് പുതിയ ആന്റിവൈറല് മരുന്നുകള് ഉപയോഗിച്ചു തുടങ്ങിയതോടെ ആരംഭഘട്ടത്തില് തന്നെ കൃത്യമായി മരുന്നു കഴിച്ചാല് 90 മുതല് 95 ശതമാനം വരെ ഭേദമാക്കാവുന്നതാണ്.\nകരള്‍രോഗം 75 ശതമാനം വരെ ഭേദമാക്കാന് കഴിയുമെന്ന് എറണാകുളം പി വി എസ് മെമ്മോറിയല് ഹോസ്പിറ്റല് ഗ്യാസ്‌ട്രോ എന്‍ട്രോളജിസ്റ്റ് ഡോ. ജി.എന്.രമേശ് പറഞ്ഞു.\nകരള് മാറ്റം ആവശ്യമായി വന്നേക്കാവുന്ന തരത്തില് കരളിനെ ഗ്രസിക്കുന്ന മാരക രോഗമാണ് ഹെപ്പറ്റൈറ്റിസ് സി എന്ന് ഗ്യാസ്‌ട്രോഎന്‍ട്രോളജി വിഭാഗം സീനിയര് കണ്‍സള്‍ട്ടന്റ് ഡോ. പ്രകാശ് സക്കറിയാസ് പറഞ്ഞു.\nപുതിയ മരുന്നുകളുടെ കണ്ടുപിടുത്തം നിരവധി ജീവനുകള് രക്ഷിക്കാന് സഹായകരമായിട്ടുണ്ട്. മുമ്പ് ഇത്തരം മരുന്നുകള് വിലയേറിയതും രോഗശമനത്തിനു അന്‍പത് ശതമാനത്തില് താഴെ സാധ്യതയും നിരവധി പാര്‍ശ്വഫലങ്ങള് ഉള്ളവയുമായിരുന്നു.\nപുതിയ മരുന്നുകള് കൂടുതല് ഫലപ്രദമാണെങ്കിലും പാര്‍ശ്വഫലങ്ങള് ഇപ്പോഴും നിലനില്‍ക്കുന്നുവെന്നും ഡോക്ടര്‍മാര് ചൂണ്ടികാട്ടി.\nഎന്താണ് ഹെപ്പറ്റൈറ്റിസ് സി\nരക്തത്തിലൂടെ പകരുന്ന വൈറസ് രോഗമാണ് ഹെപ്പറ്റൈറ്റിസ് സി.\nകൃത്യമായ പരിശോധനകള് ഇല്ലാത്ത രക്തദാനത്തിലൂടെയും അണുവിമുക്തമല്ലാത്ത സിറിഞ്ച്, സുരക്ഷിതമല്ലാത്ത ലാബ് രീതികള്, ലഹരിമരുന്നിന്റെ ഉപയോഗം, ഡയബറ്റിസ് എന്നിവയൊക്കെ ഇതിന് കാരണമായേക്കാം. അണുബാധിതര് ഉപയോഗിക്കുന്ന റേസര്, ടൂത്ത് ബ്രഷ് തുടങ്ങിയവയും രോഗബാധയ്ക്ക് കാരണമായേക്കാം.\nസുരക്ഷിതമല്ലാത്ത ലൈംഗികബന്ധവും അണുബാധ പകരാന് കാരണമാണ്. ഹെപ്പറ്റൈറ്റിസ് സി യ്ക്ക് പ്രതിരോധ വാക്‌സിന് കണ്ടുപിടിച്ചിട്ടില്ല.


'സുധയുടെ പേര് വെട്ടാന് മറന്നുപോയതാകും' സുധാ സിംഗിനെ അത്ലറ്റിക് ചാമ്പ്യന്‍ഷിപ്പിനായി അയക്കില്ലെന്ന് എഎഫ്‌ഐ-Sudha Singh Wont go to london, atletic federation on pu chithra Controversy\n‘സുധയുടെ പേര് വെട്ടാന് മറന്നുപോയതാകും’ സുധാ സിംഗിനെ അത്ലറ്റിക് ചാമ്പ്യന്‍ഷിപ്പിനായി അയക്കില്ലെന്ന് എഎഫ്‌ഐ\n'സുധയുടെ പേര് വെട്ടാന് മറന്നുപോയതാകും' സുധാ സിംഗിനെ അത്ലറ്റിക് ചാമ്പ്യന്‍ഷിപ്പിനായി അയക്കില്ലെന്ന് എഎഫ്‌ഐ\nലണ്ടനിലേക്ക് പോകാമെന്ന് നേരത്തെ അറിഞ്ഞിരുന്നതായി സുധാ സിംഗ് പറഞ്ഞിരുന്നു\nന്യൂഡൽഹി: സ്റ്റീപ്പിള് ചേസ് താരം സുധാ സിംഗിനെ ലോക അത്ലറ്റിക് ചാമ്പ്യന്‍ഷിപ്പിനായി ലണ്ടനിലേക്ക് അയക്കില്ലെന്ന് എഎഫ്‌ഐ. അവസാനനിമിഷം അനുമതി നല്‍കിയത് വിവാദമായതാണ് കാരണമെന്ന് സൂചന. സുധയുടെ പേര് വെട്ടാന് മറന്നുപോയതാണെന്നാണ് ഇതേ കുറിച്ച് എഎഫ്ഐയുടെ വിചിത്രമായ മറുപടി.\nലണ്ടനിലേക്ക് പോകാമെന്ന് നേരത്തെ അറിഞ്ഞിരുന്നതായി സുധാ സിംഗ് പറഞ്ഞിരുന്നു. അതുകൊണ്ടാണ് കോടതിയെ സമീപിക്കാതിരുന്നതെന്നും സുധാ സിങ് വാര്‍ത്താ ഏജന്‍സിയോട് വ്യക്തമാക്കിയിരുന്നു. ഇതിന് പിന്നാലെയാണ് എഎഫ്ഐയുടെ പുതിയ തീരുമാനം വന്നത്. ആദ്യ പട്ടികയില് ഇല്ലാതിരുന്ന സുധയെ അവസാന നിമിഷം തിരുകി കയറ്റിയത് വിവാദമായിരുന്നു.\nഅതേസമയം ചിത്രയെ ഒഴിവാക്കിയത് ഫെഡറേഷനെന്ന് സെലക്ഷന് കമ്മിറ്റി അധ്യക്ഷന്. ഏഷ്യൻ ചാന്പ്യൻമാരെ അയക്കണമെന്ന് താൻ നിർദ്ദേശം നൽകിയിരുന്നെന്നും എന്നാൽ ഏഷ്യന് ചാംപ്യന്‍മാരെയെല്ലാം അയക്കില്ലെന്നത് ഫെഡറേഷന്റെ തീരുമാനമാനിക്കുകയായിരുന്നു. അന്തിമപട്ടിക സെലക്ഷന് കമ്മിറ്റിയെ കാണിച്ചിട്ടില്ലെന്നും സെലക്ഷന് കമ്മിറ്റി അധ്യക്ഷന് ജി.എസ്.രണ്‍ധാവെ ആരോപിച്ചു.\nപിയു ചിത്ര ലണ്ടനില് നടക്കുന്ന ലോക അത്ലറ്റിക് ചാന്പ്യൻഷിപ്പിൽ ഓടില്ലെന്ന് ഇന്നലെ ഉറപ്പായിരുന്നു. മലയാളി താരത്തെ അത്‌ലറ്റിക് ചാംപ്യന്‍ഷിപ്പില് പങ്കെടുപ്പിക്കണമെന്നാവശ്യപ്പെട്ട് ഇന്ത്യന് അത്‌ലറ്റിക് ഫെഡറേഷന് നല്‍കിയ അപേക്ഷ അന്താരാഷ്ട്ര ഫെഡറേഷന് തള്ളിയതോടെയായിരുന്നു ഇത്. കേരളാ ഹൈക്കോടതിയുടെ ഉത്തരവിനെ തുടർന്നായിരുന്നു ഇന്ത്യൻ അത്ലറ്റിക് ഫെഡറേഷൻ കത്തയച്ചത്.\nകേരള ഹൈക്കോടതി വിധിയുണ്ടെങ്കിലും ചിത്രയ്ക്കു ലോക ചാംപ്യൻഷിപ്പിൽ മൽസരിക്കാൻ സാധിക്കില്ലെന്നു കടുത്ത നിലപാടാണ് ദേശീയ അത്‌ലറ്റിക് ഫെഡറേഷൻ ആദ്യമെടുത്തത്. കായിക മന്ത്രാലയത്തിന്റെ ശക്തമായ ഇടപെടലിനെത്തുടർന്നും കോടതിയലക്ഷ്യ നടപടി ഭയന്നും പിന്നീടു രാജ്യാന്തര അത്‌ലറ്റിക് ഫെഡറേഷനു കത്തയക്കുകയായിരുന്നു. തീരുമാനത്തിൽ സങ്കടമുണ്ടെന്നും വലിയ അവസരമാണു നഷ്ടപ്പെട്ടതെന്നും പിയു ചിത്ര പ്രതികരിച്ചു.\nഅത്‌ലറ്റിക് ഫെഡറേഷന് സ്വതന്ത്ര ഏജന്‍സിയായതിനാല് പ്രവര്‍ത്തനങ്ങളില് ഇടപെടാറില്ലെന്ന് കേന്ദ്രസര്‍ക്കാര് ഹൈക്കോടതിയെ ബോധിപ്പിച്ചിരുന്നു. നേരത്തെ പി.യു ചിത്രയെ ഒഴിവാക്കിയത് യോഗ്യതയില്ലാത്തതിനാലാണെന്ന് അത്‌ലറ്റിക് ഫെഡറേഷന് കായിക മന്ത്രാലയത്തിന് നല്‍കിയ റിപ്പോര്‍ട്ടില് വ്യക്തമാക്കിയിരുന്നു. ഏഷ്യന് മീറ്റിലെ സ്വര്‍ണം യോഗ്യതയായി കണക്കാക്കാനാകില്ലെന്നും ഫെഡറേഷന് റിപ്പോര്‍ട്ടില് ചൂണ്ടിക്കാട്ടിയിരുന്നു. കരിയറിലെ മികച്ച പ്രകടത്തോടെയാണ് പിയു ചിത്ര ഭുവനേശ്വറില് നടന്ന ഏഷ്യന് അത്‌ലറ്റിക് ചാമ്പ്യന്‍ഷിപ്പില് 1500 മീറ്ററില് സ്വര്‍ണം നേടിയത്.\nTags: PU Chithra\nലണ്ടനിലേക്ക് പോകാമെന്ന് നേരത്തെ അറിഞ്ഞതായി സുധാ സിംഗ്; ചിത്രയെ ചതിച്ചത് ഫെഡറേഷനെന്ന് രണ്‍ധാവെ\nഇത് ചിത്രത്തിളക്കം ! , ഏഷ്യൻ ഇൻഡോർ മീറ്റിൽ സ്വർണ്ണം കൊയ്ത് മുണ്ടൂർ എക്സ്പ്രസ്\nഇനിയിത് ‘പിയു ചിത്ര റോഡ്’; പിടി ഉഷ റോഡ് പുനര്‍നാമകരണം ചെയ്ത് കെഎസ്‍യുവിന്റെ പ്രതിഷേധം\nശ്രമങ്ങൾ വിഫലം; ചിത്രക്ക് ലണ്ടനിൽ ഓടാനാകില്ല\nവൈകിയിട്ടും സുധ സിംഗ് എങ്ങനെ പട്ടികയില് ഇടം നേടി?; അത്‍ലറ്റിക് ഫെഡറേഷനോട് ഹൈക്കോടതി\nസികെ വിനീതിന് സർക്കാർ ജോലി; ചിത്രക്ക് പ്രത്യേക സഹായം; കായികതാരങ്ങൾക്ക് താങ്ങായി സംസ്ഥാന സർക്കാർ\nപി.യു.ചിത്രയെ ഒഴിവാക്കിയ വിഷയത്തിൽ കേന്ദ്രം ഇടപെടുന്നു; ഹൈക്കോടതി വിധി മാനിക്കണമന്ന് കേന്ദ്ര കായികമന്ത്രി


'ജംഷാദ് തോണ്ടിക്കൊണ്ടിരിക്കുന്നു, പുലരും വരെ ഉറങ്ങിയില്ല'; റിഫ മെഹ്നുവിന്റെ മരണത്തിലെ ദുരൂഹത വർധിപ്പിച്ച് ഓഡിയോ സന്ദേശം പുറത്ത്\nHomeKerala'ജംഷാദ് തോണ്ടിക്കൊണ്ടിരിക്കുന്നു, പുലരും വരെ ഉറങ്ങിയില്ല'; റിഫ മെഹ്നുവിന്റെ മരണത്തിലെ ദുരൂഹത വർധിപ്പിച്ച് ഓഡിയോ സന്ദേശം പുറത്ത്\nദുബായിൽ മരിച്ച നിലയിൽ കണ്ടെത്തിയ വ്ലോഗറും യുട്യൂബറുമായ റിഫ മെഹ്നുവിന്റെ മരണത്തിലെ ദുരൂഹത വർധിപ്പിച്ച് ഓഡിയോ സന്ദേശം പുറത്ത്. മരണപ്പെടുന്നതിന്റെ മണിക്കൂറുകൾക്കു മുൻപ് റിഫ മെഹ്നു അടുപ്പമുള്ള ഒരാൾക്ക് അയച്ച ശബ്ദ സന്ദേശമാണു പുറത്തു വന്നിരിക്കുന്നത്. റിഫയും ഭർത്താവ് മെഹ്നാസും മറ്റു കുടുംബങ്ങളൊടൊപ്പം ഫ്ലാറ്റ് പങ്കിട്ടാണു താമസിച്ചിരുന്നത്. കൂടെ താമസിച്ചിരുന്ന ഒരാൾക്കെതിരെയുള്ള ആരോപണങ്ങളാണു ശബ്ദ സന്ദേശത്തിലുള്ളത്.\nഓഡിയോ സന്ദേശത്തിൽ റിഫ പറയുന്നത് ഇങ്ങനെയാണ് ‘‘മെഹ്നു ഉണ്ട് എന്ന ധൈര്യത്തിലാണ് ഞാൻ ഉറങ്ങുന്നത്. ഇന്നലെ ബുർജ് ഖലീഫയിലൊക്കെ പോയി വന്ന ക്ഷീണത്തിലാണു ഞാൻ ഉറങ്ങുന്നത്. ഉറങ്ങിപ്പോയപ്പോഴാണ് ഈ ചങ്ങായി, ജംഷാദ് എന്നെ ഇങ്ങനെ തോണ്ടി വിളിക്കുന്ന്. ഫാൻ ഓഫാക്ക്ന്ന്. എന്തൊക്കെയോ കളിക്കുന്ന്. ഞാൻ മെഹ്നു ഉണ്ട് എന്ന ധൈര്യത്തിലാണ് റൂമിൽ കിടന്നുറങ്ങുന്നത്.\nജംഷാദ് എത്ര ഫ്രണ്ടായാലും, ഒറ്റയ്ക്കൊക്കെ കിടന്നുറങ്ങുമ്പോൾ ഏതൊരാൾക്കും എന്തെങ്കിലും തോന്നും. ഞാൻ കിടക്കുന്നത് മെഹ്നു ഉണ്ടാകുമെന്ന ധൈര്യത്തിലാണ്. നോക്കുമ്പോൾ മെഹ്നു പോയിരിക്കുന്നു. എനിക്കു നല്ല ദേഷ്യം വന്നു. പുലർച്ചെ വരെ ഉറങ്ങാതെ കാത്തിരിക്കേണ്ടി വന്നു. കാരണം ജംഷാദ് ഇങ്ങനെ തോണ്ടിക്കൊണ്ടിരിക്കുന്നു. ആർക്കാ എപ്പോഴാ മനസു മാറുക എന്നറിയില്ലല്ലോ. ഇതിന്റെ ഒന്നും ചിന്ത മെഹ്നുവിന് ഇല്ല’’–എന്നാണ് റിഫ വോയ്സ് മെസേജിൽ പറയുന്നത്.


പഠിച്ചുരസിക്കാൻ അവധിക്കാലം : Deepika.com Sthreedhanam News\nപഠനത്തിെൻറ കർശനചിട്ടകളിൽ നിന്നു മാറി മനസും ശരീരവും സ്വതന്ത്രമാകുന്ന ഒരു അവധിക്കാലം കൂടി. യൂണിഫോമിനും പുസ്തകസഞ്ചിക്കും ഇനി തെല്ലു വിശ്രമം. പാടത്തും പറന്പിലുമെല്ലാം യഥേഷ്ടം കളിച്ചു തിമർക്കാനുള്ള അവസരമായിരുന്നു മുൻകാലങ്ങളിൽ അവധിക്കാലം. എന്നാലിന്ന് സ്ഥിതി മാറിയിരിക്കുന്നു. ഭാവിയിലേക്കു ഗുണം ചെയ്യുന്ന ഒരുപാട് കാര്യങ്ങൾക്ക് ഉപയോഗപ്പെടുത്താവുന്ന കാലമാണ് വേനലവധി. കുട്ടികളിലെ പാഠ്യേതര കഴിവുകൾ മിനുക്കിയെടുക്കാൻ ഉപയോഗപ്പെടുത്താവുന്ന കാലം. വിനോദവും വിജ്ഞാനവും ഒന്നിക്കുന്ന അനേകം അവധിക്കാല കോഴ്സുകൾ ഇന്ന് നമുക്കുചുറ്റുമുണ്ട്.\nഅവധിക്കാലകോഴ്സുകളെക്കുറിച്ച് ആലോചിക്കുന്പോൾ ഭൂരിഭാഗം പേരും ആദ്യം പരിഗണിക്കുക കംപ്യൂട്ടർ പഠനത്തെയാകും. അവധിക്കാലമാകുന്നതോടെ വിവിധ കോഴ്സ് പാക്കേജുകളുമായി കംപ്യൂട്ടർ ഇൻസ്റ്റിറ്റ്യൂട്ടുകൾ രംഗത്തെത്താറുണ്ട്. മോഹിപ്പിക്കുന്ന പരസ്യങ്ങളും അവകാശവാദങ്ങളുമല്ല കോഴ്്സ് തെരഞ്ഞെടുക്കുന്പോൾ മാനദമാക്കേണ്ടത്. കുിയുടെ അഭിരുചി, സ്ഥാപനത്തിലെ സൗകര്യങ്ങൾ, പഠനപദ്ധതി, ഫീസ്, കാലദൈർഘ്യം തുടങ്ങിയവ വിലയിരുത്തിയാകണം ചേരേണ്ടത്. സ്ഥാപനത്തിൽ നേരിട്ട് പോയി അന്വേഷിച്ച് കോഴ്സിെൻറ വിശദാംശങ്ങൾ അറിഞ്ഞ ശേഷം മാത്രം കുട്ടികളെ ചേർക്കുക. കംപ്യൂട്ടർ എന്ന ഉപകരണത്തെ അടുത്തറിയാനും ഭാവിയിലെ ഉപയോഗം ലളിതമാക്കാനും വേണ്ടിയാകണം പഠനം. അൽപം മുതിർന്ന കുട്ടികളാണെങ്കിൽ അടുത്തതായി ചേരാൻ പോകുന്ന പഠനപദ്ധതിക്ക് ഗുണകരമായ വിധത്തിലുള്ള കോഴ്സ് തെരഞ്ഞെടുക്കാം. ഇതുവരെ കംപ്യൂട്ടർ പരിചയിച്ചിട്ടില്ലാത്ത വരാണങ്കിൽ എതെങ്കിലും ഒരു ഓപ്പറേറ്റിംഗ് സിസ്റ്റം അടിസ്ഥാനമാക്കിയുള്ള ഓഫീസ് പാക്കേജ് പഠിക്കുന്നതാകും ഉചിതം. സ്ഥാപനങ്ങളുടെ അവകാശവാദങ്ങളിൽ വീഴാതെ ഈ രംഗത്തെ വിദഗ്ധരുമായി ആശയവിനിമയം നടത്തിയും കോഴ്സ് തെരഞ്ഞെടുക്കാം. കെൽട്രോണ്, സിഡിറ്റ്, ഐഎച്ച്ആർഡി, എൽബിഎസ്, പോളി ടെക്നിക്കുകൾ തുടങ്ങിയ സർക്കാർ നിയന്ത്രിത സ്ഥാപനങ്ങളും അവധിക്കാല കോഴ്സുകൾ നടത്താറുണ്ട്. സ്വകാര്യ സ്ഥാപനങ്ങളാകുന്പോൾ അവയ്ക്ക് ഏതെങ്കിലും തരത്തിലുള്ള അംഗീകാരമുണ്ടോ എന്നു പരിശോധിക്കേണ്ടതാണ്.\nചിത്രരചനയിൽ അഭിരുചിയുള്ള കുട്ടികൾക്ക് ആ കഴിവ് മിനുക്കിയെടുക്കാൻ ഉപയോഗിക്കാവുന്ന ഏറ്റവും മികച്ച അവസരമാണ് അവധിക്കാലം. പ്രമുഖ കലാകാര·ാരും കലാപഠന സ്ഥാപനങ്ങളും സന്നദ്ധസംഘടനകളുമെല്ലാം കുട്ടികൾക്കായി അവധിക്കാല കോഴ്സുകൾ ഒരുക്കാറുണ്ട്. അഞ്ചുവയസുമുതൽ മുകളിലേക്കുള്ള കുട്ടികളെ പരിശീലിപ്പിക്കാം. പെൻസിൽ ഡ്രോയിംഗ് പഠനമാണ് തുടക്കക്കാർക്ക് യോജിച്ചത്. ചിത്രരചനയിൽ അത്യാവശ്യം വേണ്ട കൈവഴക്കം സാധ്യമാക്കാൻ ഇത് ഉപകരിക്കും. ഭാവിയിൽ പഠനാവശ്യത്തിനുള്ള വർക്ക് റെക്കോർഡുകളും മറ്റും വരയ്ക്കാനുള്ള പരിചയവും ഇതുവഴി ലഭ്യമാകും. ഓയിൽ പെയിൻറിംഗ്, വാട്ടർകളർ, അക്രലിക് തുടങ്ങിയ മാധ്യമങ്ങളെ എങ്ങനെ കൈകാര്യം ചെയ്യാമെന്നു പഠിപ്പിക്കുന്ന കോഴ്സുകളുമുണ്ട്. ഫാബ്രിക് പെയിൻറിംഗ് കോഴ്സുകൾ പെണ്‍കുട്ടികൾക്ക് യോജിച്ചവയാണ്.\nഅവധിക്കാല നാടകപരിശീലന ക്യാന്പുകൾ ഇന്ന് മിക്കയിടങ്ങളിലും സംഘടിപ്പിക്കാറുണ്ട്. അഭിനയത്തോട് അഭിരുചിയുള്ള കുട്ടികളെ ഇത്തരം പരിശീലനക്കളരിയിൽ ചേർക്കാം. അഭിനയപഠനം കുട്ടികളുടെ വ്യക്തിത്വ വികാസത്തിനും അവരിൽ ആവിശ്വാസം വളർത്തുന്നതിനും ഉപകരിക്കുന്നതാണ്. കൂട്ടായ്മയുടെ പാഠം കൂടിയാണ് നാടകക്കളരികൾ പകർന്നു നൽകുന്നത്. പാഠ്യഭാഗങ്ങൾ നാടകരൂപത്തിലാക്കി പരിശീലിപ്പിക്കുന്ന ബോധനരീതി ഫലപ്രദമാണെന്നു തെളിയിക്കപ്പെട്ടിരിക്കുന്നു. അതിനാൽ സ്കൂളുകളും അവധിക്കാല നാടകക്യാന്പുകൾ ഒരുക്കാറുണ്ട്. യുപിതലം മുതൽക്കുള്ള കുട്ടികളെയാണ് സാധാരണയായി പരിശീലനത്തിൽ പങ്കെടുപ്പിക്കാറുള്ളത്. എന്നാൽ അഭിരുചിയുള്ള ചെറിയ ക്ലാസുകാർക്കും അഭിനയപാഠങ്ങൾ സ്വായത്തമാക്കാം. പ്രാദേശിക ക്ലബുകളും മറ്റും നടത്തുന്ന ക്യാന്പുകൾ സമയക്രമത്തിനനുസരിച്ച് തെരഞ്ഞെടുക്കാം. നഗരങ്ങളിൽ പത്തും ഇരുപതും ദിവസത്തെ റസിഡൻഷൽ ക്യാന്പുകളും സംഘടിപ്പിക്കാറുണ്ട്. മുതിർന്ന കുട്ടികൾക്കാണ് ഇവ യോജിക്കുക. മോണോആക്ട്, മിമിക്രി തുടങ്ങിയവയിൽ വാസനയുള്ളവർക്കും നാടകക്യാന്പുകൾ ഗുണകരമാണ്.\nസംഗീത, നൃത്ത ക്ലാസുകൾ നിരവധിയുണ്ടെങ്കിലും അനുയോജ്യമായവയുടെ തെരഞ്ഞെടുപ്പാണ് പ്രശ്നം. ശാസ്ത്രീയ സംഗീതപഠനം ചെറുപ്രായത്തിലേ തുടങ്ങുന്നത് ഗുണകരമാകും. മികച്ച ഗുരുവിനെ കണ്ടെത്താൻ സാധിക്കണം. മറ്റുള്ളവർ പോകുന്നതു കൊണ്ട് എെൻറ കുട്ടിയും പോകണം എന്ന നിലപാട് ഇക്കാര്യത്തിൽ സ്വീകരിക്കരുത്. രാവിലെ നടക്കുന്ന സംഗീതക്ലാസുകളാണ് ഉചിതം. ക്ലാസിൽ നിന്നു ലഭിക്കുന്ന പാഠങ്ങൾ പരിശീലിക്കാൻ വീട്ടിലും സൗകര്യമൊരുക്കണം. ഇക്കാര്യത്തിൽ മാതാപിതാക്കൾ പ്രത്യേക ശ്രദ്ധ പുലർത്തുന്നത് നന്ന്. ഉപകരണസംഗീതപഠനത്തിനും അവധിക്കാലം ഏറെ യോജിച്ചതാണ്. ്രാദേശിക തലത്തിൽപോലും മികച്ച ക്ലാസുകൾ യഥേഷ്ടം ലഭ്യമാണ്. ഗിറ്റാർ, വയലിൻ, തബല, കീബോർഡ് എന്നിവയാണ് തുടക്കക്കാർക്ക് യോജിക്കുക. ചില കുട്ടികൾക്ക് റിഥംപാഡ് പോലുള്ള ഇലക്ട്രോണിക് സംഗീതോപകരണങ്ങളോടു പ്രത്യേക താത്പര്യമുണ്ടാകും.\nആണ്‍കുട്ടികൾക്കും പെണ്‍കുട്ടികൾക്കും ഒരുപോലെ നടത്താവുന്നതാണ് നൃത്തപഠനം. ഒന്നോ രണ്ടോ മാസത്തെ പരിശീലനം കൊണ്ട് ഒന്നുമാകില്ലെങ്കിലും ചുവടുകളെയും താളത്തെയും കുറിച്ച് സാമാന്യധാരണയുണ്ടാകും. ആരിൽ നിന്നു പഠിച്ചാലും ശാസ്ത്രീയമാകണം എന്ന ഒറ്റ നിബന്ധനയേ കുച്ചുപ്പുഡി, ഭരതനാട്യം, മോഹിനിയാം എന്നിവയുടെ കാര്യത്തിൽ പാലിക്കേണ്ടതുള്ളൂ. അംഗീകൃത സ്ഥാപനങ്ങളിൽ നിന്നു ശാസ്ത്രീയപഠനം പൂർത്തിയാക്കിയവരോ ഈ രംഗത്ത് സജീവമായവരോ ആകണം പരിശീലകർ. നാലുവയസു മുതലുള്ളവരെ അവധിക്കാല കോഴ്സുകളിൽ പ്രവേശിപ്പിക്കാറുണ്ട്. സിനിമാറ്റിക് ഡാൻസ്, ഫ്യൂഷൻഡാൻസ് പരിശീലനവും അവധിക്കാലത്ത് നടത്താം.\nകുട്ടികളിൽ നേതൃപാടവം വളർത്തുന്നതിനുതകുന്ന കോഴ്സുകളുടെ എണ്ണം സമീപകാലത്തായി വർധിച്ചുവരുന്നുണ്ട്. സന്നദ്ധസംഘടനകൾ, ആരാധനാലയ കിറ്റികൾ, റസിഡൻറ്സ് അസോസിയേഷനുകൾ, സ്കൂളുകൾ എന്നിവയുടെ ആഭിമുഖ്യത്തിലെല്ലാം അവധിക്കാല കോഴ്സുകൾ നടത്തിവരുന്നു. റസിഡൻഷൽ രീതിയിലാണ് ചിലയിടങ്ങളിൽ പരിശീലനം. മികച്ച പരിശീലകരാണ് ക്ലാസെടുക്കുന്നതെന്ന് ഉറപ്പുവരുത്തിയാകണം കോഴ്സ് തെരഞ്ഞെടുക്കേണ്ടത്. വ്യക്തിത്വ വികസനത്തിനു തിയറി ക്ലാസിനേക്കാൾ നല്ലത് പ്രായോഗിക പരിശീലനമാണ് എന്ന് അറിഞ്ഞുവേണം കോഴ്സിനു ചേർക്കാൻ. നമ്മുടെ കുട്ടികൾ നേരിടുന്ന പ്രധാന വെല്ലുവിളികളിലൊന്നാണ് ആശയവിനിമയത്തിനുള്ള കഴിവില്ലായ്മ. ഇത്തരം കുട്ടികളെ ആശയ വിനിമയപാടവം വർധിപ്പിക്കാൻ പരിശീലനം നൽകുന്ന കോഴ്സുകൾക്കു ചേർക്കാം. സ്പോക്കണ് ഇംഗ്ലീഷ്, മലയാളം കോഴ്സുകൾ ഇതിെൻറ ഭാഗമാണെന്നു പറയാം. ഏഴാംക്ലാസ് മുതലുള്ള വിദ്യാർഥികളെയാണ് ലീഡർഷിപ്പ്, പേഴ്സണാലിറ്റി ഡെവലപ്മെൻറ് കോഴ്സുകളിൽ പ്രവേശിപ്പിക്കാറുള്ളത്.\nഅവധിക്കാലത്തു സ്വായത്തമാക്കാവുന്ന ഒന്നാണ് നീന്തൽ. വെള്ളത്തിൽ വീണുള്ള അപകടങ്ങൾ വർധിച്ചുവരുന്ന ഇക്കാലത്ത് നീന്തൽ അറിഞ്ഞിരിക്കേണ്ടതിെൻറ പ്രാധാന്യം പ്രത്യേകം പറയേണ്ടതില്ല. സുരക്ഷ ഉറപ്പുള്ള കോഴ്സുകൾക്ക് മാത്രമേ വിദ്യാർഥികളെ ചേർക്കാവൂ. അക്വാട്ടിക് അസോസിയേഷെൻറയും മറ്റും നിയന്ത്രണത്തിലുള്ള നീന്തൽക്കുളങ്ങളിൽ വിദ്യാർഥികൾക്കുള്ള അവധിക്കാല പരിശീലന സൗകര്യം ലഭ്യമാണ്. സംസ്ഥാനത്തെ എല്ലാ ജില്ലകളിലും ഫയർ ആൻഡ് റസ്്ക്യൂ ഫോഴ്സിെൻറ ആഭിമുഖ്യത്തിലും നീന്തൽപരിശീലനം നടത്തിവരുന്നുണ്ട്. ഈ രംഗത്തു ശ്രദ്ധേയരായ സ്വകാര്യവ്യക്തികളും അവധിക്കാലത്ത് പരിശീലനം നൽകുന്നുണ്ട്. നാട്ടിൻപുറങ്ങളിൽ പുഴകളും കുളങ്ങളും കേന്ദ്രീകരിച്ചുള്ള പരിശീലനം ലഭ്യമാണ്.\nമറ്റു കായിക ഇനങ്ങൾ\nഫുട്ബോളും ക്രിക്കറ്റുമാണ് അവധിക്കാല പരിശീലനത്തിൽ ഡിമാൻഡുള്ള ഇനങ്ങൾ. പ്രമുഖ പരിശീലകർ നേരിട്ടു നടത്തുന്ന അവധിക്കാല ക്യാന്പുകൾ ഇന്ന് എല്ലാ ജില്ലകളിലുമുണ്ട്. അസോസിയേഷനുകളുടെ അംഗീകാരമുള്ള ക്യാന്പുകളാണ് ഉചിതം. മതിയായ സൗകര്യവും സുരക്ഷയും ഉറപ്പുവരുത്തിയേ കുട്ടികളെ ചേർക്കാവൂ. ഹോക്കി, ബാഡ്മിൻറണ്, ബാസ്കറ്റ്ബോൾ, വോളീബോൾ ക്യാന്പുകളും സജീവമാണ്. ചെറുപ്രായക്കാർക്ക് അവധിക്കാലത്തു പഠിക്കാവുന്ന ഒന്നാണ് റോളർ സ്കേറ്റിംഗ്. കരാട്ടെ, കളരി, കുംഗ്ഫു, ജൂഡോ തുടങ്ങിയ ആയോധനകലകളിലും അവധിക്കാല കോഴ്സുകൾ നടന്നുവരുന്നു. പരിശീലകരുടെ മികവും വിശ്വാസ്യതയും ബോധ്യപ്പെതിനു ശേഷം മാത്രം കുട്ടികളെ അയയ്ക്കുക. കായിക ഇനങ്ങളിലെ പരിശീലനം രാവിലെയോ വൈകുന്നേരമോ ആകുന്നതാണ് അനുയോജ്യം.\nഏതു കോഴ്സിനു ചേരുന്പോഴും ഒരു കാര്യം പ്രത്യേകം ശ്രദ്ധിക്കേണ്ടതുണ്ട്. കോഴ്സ് ഒരു ഭാരമായിത്തീരില്ലെന്ന് ഉറപ്പുവരുത്തണം. രണ്ടുമാസത്തെ അവധി നമ്മുടെ കാലാവസ്ഥയും മറ്റും പരിഗണിച്ചുള്ളതാണ്. കഠിനമായ വേനൽച്ചൂടിെൻറ കാലമാണിത്. അതുകൊണ്ടുതന്നെ ശരീരത്തിനും മനസിനും നല്ല വിശ്രമം വേണം. ഇതൊക്കെ തടസപ്പെടുന്ന അവധിക്കാലപഠനം അഭികാമ്യമല്ല. കുട്ടിയുടെ അഭിരുചിക്കു പ്രാധാന്യം നൽകിയാകണം കോഴ്സ് തെരഞ്ഞെടുക്കേണ്ടത്. മറ്റുള്ളവർ ചെയ്യുന്നതു കൊണ്ടു ഞാനും എന്ന നിലപാട് ഒരിക്കലും നല്ലതല്ല. വീട്ടിലെ കാര്യങ്ങളിൽ ശ്രദ്ധിക്കാൻ കുട്ടികളെ പഠിപ്പിക്കാനും അവധിക്കാലം നല്ലതുതന്നെ. മാതാപിതാക്കളെ വീട്ടുകാര്യങ്ങളിൽ സഹായിക്കാം. വീടും പരിസരവും വൃത്തിയാക്കാം. ചെടികൾ വച്ചു പിടിപ്പിക്കാം ഇങ്ങനെ പലതും കുട്ടികളെ ശീലിപ്പിക്കാം.\nഫോട്ടോ: രമേശ് കോട്ടുളി


by മുഹമ്മദ് ആരിഫ് ഖാന്\nDec 29, 2020, 03:22 pm IST\nഡല്‍ഹി: സിസ്റ്റര് അഭയ കേസ് വൈകിപ്പിക്കാന് മുതിര്‍ന്ന ജഡ്ജി ഇടപെട്ടെന്ന് മുന് സിബിഐ ഡയറക്ടര്. ജസ്റ്റിസ് സിറിയക് ജോസഫിനെതിരായ മാധ്യമ വാര്‍ത്ത ഷെയര് ചെയ്താണ് എം.നാഗേശ്വര റാവുവിന്റെ പ്രതികരണം. അഭയ കേസില് ഉന്നത ഇടപെടലുകള് ഉണ്ടായെന്ന ആരോപണം ശക്തമാകവേയാണ് ജസ്റ്റിസ് സിറിയക് ജോസഫിനെതിരെ സിബിഐ മുന് ഡയറക്ടറുടെ വെളിപ്പെടുത്തല്.\n2016 – 18 കാലത്ത് ചെന്നൈയില് സിബിഐ ജോയിന്റ് ഡയറക്ടറായിരിക്കെ അഭയ കേസിലെ വിചാരണാ നടപടികളില് താന് കൈകാര്യം ചെയ്തിരുന്നു. എന്നാല് കാര്യങ്ങള് വേണ്ട രീതിയില് മുന്നോട്ട് പോയില്ല. ഇതേത്തുടര്‍ന്ന് നടത്തിയ അന്വേഷണത്തിലാണ് കേസ് വൈകിപ്പിക്കാന് മുതിര്‍ന്ന ജഡ്ജി ഇടപെട്ടതായി അറിഞ്ഞത്.\nസിബിഐയിലെ തന്നെ ഒരുദ്യോഗസ്ഥനില് നിന്നാണ് മുന് ജഡ്ജിയുടെ ഇടപെടല് അറിഞ്ഞതെന്നും നാഗേശ്വര് റാവു വ്യക്തമാക്കുന്നു. സിറിയക് ജോസഫിനെതിരായ മാധ്യമ വാര്‍ത്തയടക്കം പങ്കുവച്ചാണ് റാവുവിന്റെ പ്രതികരണം.\nനേരത്തെ അഭയ കേസില് സിബിഐ റഫര് റിപ്പോര്‍ട്ട് പരിഗണിച്ച എറണാകുളം മുന് സിജെഎം വി.റ്റി.രഘുനാഥും, ഹര്‍ജിക്കാരനായിരുന്ന ജോമോന് പുത്തന്‍പുരയ്ക്കലും സമാനമായ ആരോപണം ഉന്നയിച്ചിരുന്നു. അന്നത്തെ രജിസ്ട്രാറും പിന്നീട് ഹൈക്കോടതി ജഡ്ജിയുമായ എ.വി.രാമകൃഷ്ണപിള്ള മുഖാന്തിരം ജസ്റ്റിസ് സിറിയക് ജോസഫ് കേസൊതുക്കാന് ശ്രമം നടത്തിയെന്നായിരുന്നു ആക്ഷേപം.


Pramod Sawant: ഗോവയിൽ ബിജെപിയുടെ പ്രമോദ് സാവന്ത് മുഖ്യമന്ത്രിയാകും - bjp's pramod sawant to be goa chief minister | Samayam Malayalam\nbjp's pramod sawant to be goa chief minister\nഗോവയിൽ ബിജെപിയുടെ പ്രമോദ് സാവന്ത് മുഖ്യമന്ത്രിയാകും\nSamayam Malayalam | Updated: 18 Mar 2019, 07:58:00 PM\nസർക്കാർ രൂപീകരിക്കാനുള്ള ശ്രമങ്ങൾ കോൺഗ്രസ് ആരംഭിച്ചിരുന്നു. ഭൂരിപക്ഷം തങ്ങൾക്കാണെന്ന് അവകാശപ്പെട്ട് കോൺഗ്രസ് ഗവർണർ മൃദുല സിൻഹയെ സമീപിച്ചിരുന്നു. എന്നാൽ ഇതിനെ മറികടന്നാണ് ബിജെപി മുഖ്യമന്ത്രിയെ കണ്ടെത്തിയിരിക്കുന്നത്.\nരണ്ട് ഘടക കക്ഷികള്‍ക്ക് ഉപമുഖ്യമന്ത്രി സ്ഥാനവും വാഗ്ദാനം ചെയ്തിട്ടുണ്ട്.\nഇന്ന് രാത്രി സത്യപ്രതിഞ്ജ നടക്കുമെന്ന് റിപ്പോര്‍ട്ട്.\nഏറ്റവും വലിയ ഒറ്റകക്ഷി കോൺഗ്രാണ്.\nപനാജി: ഗോവയിൽ ബിജെപിയുടെ പ്രമോദ് സാവന്ത് മുഖ്യമന്ത്രിയാകും. മനോഹര് പരീക്കറുടെ നിര്യാണത്തെ തുടര്‍ന്നാണ് മുഖ്യമന്ത്രി സ്ഥാനത്തേക്ക് പ്രമോദ് സാവന്തിനെ ബിജെപി പരിഗണിച്ചത്. ബിജെപിയുടെ രണ്ട് ഘടക കക്ഷികള്‍ക്ക് ഉപമുഖ്യമന്ത്രി സ്ഥാനവും വാഗ്ദാനം ചെയ്തിട്ടുണ്ട്. ഇന്ന് രാത്രി സത്യപ്രതിഞ്ജ നടക്കുമെന്നാണ് റിപ്പോര്‍ട്ട്.\nഗോവയിലെ ബിജെപിയുടെ ഘടകകക്ഷികളായ മഹാരാഷ്ട്രവാദി ഗോമന്തക് പാ‍ര്‍ട്ടി നേതാവ് സുധിൻ ധവാലികര്, ഗോവ ഫോര്‍വേര്‍ഡ് പാര്‍ട്ടി നേതാവ് വിജയ് സര്‍ദേശായി എന്നിവര്‍ക്കാണ് ബിജെപി ഉപമുഖ്യമന്ത്രി സ്ഥാനം വാഗ്ദാനം ചെയ്തിരിക്കുന്നത്. ഇരു കക്ഷികളും മുഖ്യമന്ത്രി സ്ഥാനത്തിനായി ആവശ്യം ഉന്നയിച്ചിരുന്നു. എന്നാൽ ഇന്ന് നടന്ന ചര്‍ച്ചക്കൊടുവിലാണ് ബിജെപി ഉപമുഖ്യമന്ത്രി സ്ഥാനം ഇരുപാര്‍ട്ടികള്‍ക്കും വാഗ്ദാനം ചെയ്തത്.\n40 അംഗ ഗോവ നിയമസഭയിൽ ബിജെപിക്ക് 12 എംഎൽഎമാരും സഖ്യകക്ഷികള്‍ക്ക്9എംഎൽഎമാരുമുണ്ട്. കോൺഗ്രസിന് 15 എംഎൽഎമാരാണുള്ളത്. നാല് സീറ്റുകളിൽ എംഎൽഎമാരുടെ ഒഴിവുണ്ട്.\n2017 നിയമസഭാ തെരഞ്ഞെടുപ്പിലും കോൺഗ്രസായിരുന്നു ഏറ്റവും വലിയ ഒറ്റ കക്ഷി. എന്നാൽ സഖ്യ കക്ഷികളെ ഒപ്പം ചേര്‍ത്ത് ബിജെപി സര്‍ക്കാര് രൂപീകരിക്കുകയായിരുന്നു.\nദന്തേവാഡയിൽ സ്ഫോടനം; അഞ്ച് സൈനികര്‍ക്ക് പരിക്കേറ്റുആര്‍ട്ടിക്കിള് ഷോ\nമനോഹർ പരീക്കർ പ്രമോദ് സാവന്ത് ഗോവ മുഖ്യമന്ത്രി Pramod Sawant manohar parrikar Goa Chief Minister\nWeb Title : bjp's pramod sawant to be goa chief minister


വീണ്ടും തകർച്ച ; ആദ്യ ടെസ്റ്റിൽ ഇന്ത്യ പരുങ്ങുന്നു | Sports | Deshabhimani | Monday Feb 24, 2020\nട്രെന്റ് ബോൾട്ടിന്റെ പന്തിൽ പുറത്തായ ഇന്ത്യൻ ക്യാപ്‌റ്റൻ വിരാട് കോഹ്‌ലി നിരാശയോടെ മൈതാനം വിടുന്നു\nന്യൂസിലൻഡിനെതിരായ ഒന്നാം ക്രിക്കറ്റ് ടെസ്‌റ്റിൽ ഇന്ത്യ പരുങ്ങുന്നു. മൂന്നാംദിനം രണ്ടാം ഇന്നിങ്‌സിൽ നാലിന് 144 റണ്ണെന്ന നിലയിലാണ്. 39 റൺ പിന്നിൽ. രണ്ട് ദിനം ശേഷിക്കെ അത്ഭുതങ്ങൾ സംഭവിച്ചാലേ ഇന്ത്യക്ക് തോൽവി ഒഴിവാക്കാൻ കഴിയുകയുള്ളൂ. ന്യൂസിലൻഡ് രണ്ടാം ഇന്നിങ്‌സിൽ 348 റണ്ണാണ് എടുത്തത്. വാലറ്റക്കാരുടെ ചെറുത്തുനിൽപ്പ് അവർക്ക് ഒന്നാം ഇന്നിങ്‌സിൽ 183 റൺ ലീഡ് നൽകി. സ്‌കോർ: ഇന്ത്യ 165, 4–-144; ന്യൂസിലൻഡ് 348.\nകൂറ്റൻ ലീഡ് വഴങ്ങി രണ്ടാം ഇന്നിങ്‌സ് തുടങ്ങിയ ഇന്ത്യക്ക് അച്ചടക്കമില്ലാത്ത ബാറ്റിങ് പ്രകടനമാണ് വിനയായത്. പൃഥ്വി ഷാ (14), മായങ്ക് അഗർവാൾ (59), ചേതേശ്വർ പൂജാര (11), ക്യാപ്‌റ്റൻ വിരാട് കോഹ്‌ലി (19) എന്നിവരുടെ വിക്കറ്റുകൾ നഷ്ടമായി. അജിൻക്യ രഹാനെയും (25) ഹനുമ വിഹാരിയും (15) ആണ് ക്രീസിൽ. ന്യൂസിലൻഡിനുവേണ്ടി ട്രെന്റ് ബോൾട്ട് മൂന്ന് വിക്കറ്റ് വീഴ്‌ത്തി. ഒരെണ്ണം ടിം സൗത്തിക്കാണ്.\nബാറ്റ്‌സ്‌മാൻമാർക്ക് അനുകൂലമായി മാറിയ പിച്ചിൽ ഇന്ത്യൻ ബാറ്റ്‌സ്‌മാൻമാർക്ക് റൺ കണ്ടെത്താനായില്ല. പൊരുതിയത് മായങ്ക് മാത്രം. ഒരുവശത്ത് നല്ല രീതിയിൽ മുന്നേറുകയായിരുന്ന മായങ്കിനെ ടിം സൗത്തിയാണ് മടക്കിയത്. പൃഥ്വി രണ്ടാം ഇന്നിങ്‌സിലും നിരാശപ്പെടുത്തി. പ്രതിസന്ധി ഘട്ടങ്ങളിൽ പിടിച്ചുനിൽക്കാറുള്ള പൂജാര അമിത പ്രതിരോധത്തിലാണ് വീണുപോയത്. 81 പന്തിൽ ഒരു ബൗണ്ടറിപോലും ഈ വലംകൈയന്റെ ഇന്നിങ്‌സിലുണ്ടായില്ല. ഒടുവിൽ ബോൾട്ടിന്റെ പന്തിൽ കുറ്റിതെറിച്ച് മടങ്ങി. ക്യാപ്‌റ്റൻ കോഹ്‌ലി ന്യൂസിലൻഡ് പര്യടനത്തിലെ മോശം പ്രകടനം ആവർത്തിച്ചു. നേരിട്ട രണ്ടാം പന്ത് തന്നെ ബാറ്റിനരിക് തട്ടി ബൗണ്ടറിയിലേക്ക് പോകുകയായിരുന്നു. പിന്നാലെ മോശം ഷോട്ടിൽ ബോൾട്ടിന് ഇരയായി. രഹാനെയും വിഹാരിയും അവസാന മണിക്കൂറുകൾ അതിജീവിച്ചു. 31 റൺ ഈ സഖ്യം കൂട്ടിച്ചേർത്തു.\nകിവികൾക്ക് മൂന്നാംദിനം തുടക്കം നന്നായില്ല. 5–-216 റണ്ണെന്ന നിലയിൽ മൂന്നാംദിനം തുടങ്ങിയ കിവികളെ ജസ്‌പ്രീത് ബുമ്ര ആദ്യ പന്തിൽത്തന്നെ ഞെട്ടിച്ചു. 14 റണ്ണെടുത്ത ബി ജെ വാറ്റ്‌ലിങ്ങിനെ ബുമ്ര വിക്കറ്റ് കീപ്പർ ഋഷഭ് പന്തിന്റെ കൈകളിലെത്തിച്ചു. സ്‌കോർ 225ൽവച്ച് സൗത്തിയും (6) പുറത്തായി. ഇശാന്ത് ശർമയ്‌ക്കായിരുന്നു വിക്കറ്റ്.\nഇന്ത്യ ആശ്വസിച്ചു. പക്ഷേ, അവസാന മൂന്ന് വിക്കറ്റിൽ 123 റൺ കിവികൾ അടിച്ചുകൂട്ടിയതോടെ കോഹ്‌ലിയുടെ മുഖം മങ്ങി. ഒന്നാം ഇന്നിങ്‌സിൽ നാല് വിക്കറ്റെടുത്ത കൈൽ ജാമിസൺ ബാറ്റിലും ഇന്ത്യയെ ആഞ്ഞുകൊത്തി. 45 പന്തിൽ 44 റണ്ണാണ് ജാമിസൺ അടിച്ചെടുത്തത്. നാല് സിക്‌സറും ഒരു ഫോറും. കോളിൻ ഡി ഗ്രാൻഡ്‌ഹോം (43), ബോൾട്ട് (38) എന്നിവരും ചേർന്ന് കിവികൾക്ക് മികച്ച ലീഡൊരുക്കി.\nഇശാന്ത് അഞ്ച് വിക്കറ്റ് നേടി. സ്‌പിന്നർ ആർ അശ്വിൻ മൂന്നെണ്ണം സ്വന്തമാക്കി.


അട്ടപ്പാടി കൊലപാതകം: മൃതദേഹം കൊണ്ടുപോയ ആംബുലന്‍സ് തടഞ്ഞു - Swale Online Malayalam News\nHome Kerala Top News അട്ടപ്പാടി കൊലപാതകം: മൃതദേഹം കൊണ്ടുപോയ ആംബുലന്‍സ് തടഞ്ഞു\nഅട്ടപ്പാടി കൊലപാതകം: മൃതദേഹം കൊണ്ടുപോയ ആംബുലന്‍സ് തടഞ്ഞു\nat 2/23/2018 03:35:00 pm Kerala, Top News,\nപിന്നീട് പോലീസ് ഇടപെട്ട് പ്രതിഷേധക്കാരെ അനുനയിപ്പിച്ച ശേഷം മൃതദേഹം തൃശൂര് മെഡിക്കല് കോളേജിലേക്ക് കൊണ്ടുപോയി\nഅഗളി: മോഷണക്കുറ്റം ആരോപിച്ച് നാട്ടുകാര് മര്‍ദ്ദിച്ചു കൊന്ന മധു എന്ന ആദിവാസി യുവാവിന്‍റെ മൃതദേഹം കൊണ്ടുവന്ന ആംബുലന്‍സ് നാട്ടുകാര് തടഞ്ഞു. യഥാര്‍ത്ഥ കുറ്റവാളികളെ അറസ്റ്റ് ചെയ്യുന്നതുവരെ പോസ്റ്റ് മോര്‍ട്ടം നടത്താന് സമ്മതിക്കില്ലെന്ന് പറഞ്ഞാണ് ആംബുലന്‍സ് തടഞ്ഞത്.\nപിന്നീട് പോലീസ് ഇടപെട്ട് പ്രതിഷേധക്കാരെ അനുനയിപ്പിച്ച ശേഷം മൃതദേഹം തൃശൂര് മെഡിക്കല് കോളേജിലേക്ക് കൊണ്ടുപോയി. രണ്ട് മണിക്കൂറോളമായി പൊരിവെയിലത്ത് സ്ത്രീകളും കുട്ടികളും ഉള്‍പ്പെടെയുള്ളവരാണ് റോഡ് ഉപരോധിച്ച് പ്രതിഷേധിക്കുന്നത്.\nഇതിനിടെ മധുവിന്‍റെ മൃതദേഹം കൊണ്ടുവന്ന ആംബുലന്‍സ് നാട്ടുകാര് തടഞ്ഞു. യഥാര്‍ത്ഥ കുറ്റവാളികളെ അറസ്റ്റ് ചെയ്യുന്നതുവരെ പോസ്റ്റ് മോര്‍ട്ടം നടത്താന് സമ്മതിക്കില്ലെന്ന് പറഞ്ഞാണ് ആംബുലന്‍സ് തടഞ്ഞത്.\nപിന്നീട് പോലീസ് ഇടപെട്ട് പ്രതിഷേധക്കാരെ അനുനയിപ്പിച്ച ശേഷം മൃതദേഹം തൃശൂര് മെഡിക്കല് കോളേജിലേക്ക് കൊണ്ടുപോയി.


ഹോം വര്‍ക്ക് ചെയ്യാന് പൊലീസ് സഹായം ആവശ്യപ്പെട്ട് വിദ്യാര്‍ത്ഥി - IBC Live\nഹോം വര്‍ക്ക് ചെയ്യാന് പൊലീസ് സഹായം ആവശ്യപ്പെട്ട് വിദ്യാര്‍ത്ഥി\nPosted By: News Deskon: January 31, 2019 In: WORLDNo Comments\nഹോം വര്‍ക്ക് ചെയ്യാന് പൊലീസ് സഹായം ആവശ്യപ്പെട്ട അഞ്ചാം ക്ലാസുകാരനാണ് ഇപ്പോള് സോഷ്യല് മീഡിയയിലെ താരം. അമേരിക്കയിലെ പൊലീസ് എമര്‍ജന്‍സി സഹായ ഡെസ്‌കിലേക്ക് വിളിച്ചാണ് കണക്കിന്‍റെ ഹോം വര്‍ക്ക് ചെയ്യാന് കുട്ടി സഹായം ആവശ്യപ്പെട്ടത്.\nടണ് ഹോംവര്‍ക്ക് ചെയ്യാനുണ്ടെന്നും കണക്കാണെങ്കില് ഒന്നും അറിയില്ലെന്നും പറഞ്ഞ കുട്ടി സഹായിച്ചേ പറ്റൂവെന്ന് നിര്‍ബന്ധവും പറഞ്ഞു. ഡെസ്ക്കില് അധികം തിരക്കില്ലാതിരുന്നതിനാല് അന്‍റോണിയ ബോണ്ടി എന്ന ഉദ്യോഗസ്ഥ കുട്ടിയെ മനസറിഞ്ഞ് സഹായിക്കുകയും ചെയ്തു.\nഹോം വര്‍ക്കിലെ സംശയങ്ങള് തീര്‍ത്ത കുട്ടി തന്നെ സഹായിച്ച ഉദ്യോഗസ്ഥയോട് നന്ദിയും പറഞ്ഞു. എന്നാല്, ഇനിയും ഇത്തരം ഘട്ടങ്ങളില് മാതാപിതാക്കളെയോ ടീച്ചറെയോ സമീപിക്കണമെന്ന് പറയാന് തുടങ്ങുമ്പോഴേക്ക് ഫോണ് സംഭാഷണം അവസാനിപ്പിച്ച് കുട്ടി പോയിരുന്നു.\nരസകരമായ സംഭാഷണം റെക്കോര്‍ഡ് ചെയത് പൊലീസ് ഡിപ്പാര്‍ട്ട്‌മെന്‍റ് ഇത് തങ്ങളുടെ ഔദ്യോഗിക ട്വിറ്ററിലൂടെ പുറത്തുവിടുകയും ചെയ്തു. അവരുടെ സ്ഥാനത്ത് മറ്റേത് ഉദ്യോഗസ്ഥരാണെങ്കിലും കുട്ടിയെ വഴക്ക് പറഞ്ഞ് ഫോണ് കട്ട് ചെയ്യുമായിരുന്നുവെന്നാണ് എല്ലാവരും അഭിപ്രായപ്പെടുന്നത്.


മോഷ്ടാക്കള് നശിപ്പിച്ചുപേക്ഷിച്ച കാമറയില് നിന്ന് ദൃശ്യങ്ങള് വീണ്ടെടുത്തു – E News Malayalam\nHome/local/മോഷ്ടാക്കള് നശിപ്പിച്ചുപേക്ഷിച്ച കാമറയില് നിന്ന് ദൃശ്യങ്ങള് വീണ്ടെടുത്തു\nമോഷ്ടാക്കള് നശിപ്പിച്ചുപേക്ഷിച്ച കാമറയില് നിന്ന് ദൃശ്യങ്ങള് വീണ്ടെടുത്തു\nനവമാധ്യമങ്ങളിലടക്കം പ്രചരിപ്പിച്ച് പ്രതികളെ വലയിലാക്കുകയാണ് ലക്ഷ്യം.\nകോഴിക്കോട്: അലങ്കാര മത്സ്യ കടയില് കവര്‍ച്ച നടത്തിയവരുടെ സി.സി.ടി.വി കാമറ ദൃശ്യങ്ങള് വീണ്ടെടുത്ത് പൊലീസ്. കടയില് നിന്നെടുത്ത് നശിപ്പിച്ചുപേക്ഷിച്ച കാമറയില് നിന്നാണ് വിദഗ്ധരുടെ സഹായത്തോെട കസബ പൊലീസ് മോഷ്ടാക്കളുടെ ദൃശ്യങ്ങള് വീണ്ടെടുത്തത്. ഇവ നവമാധ്യമങ്ങളിലടക്കം പ്രചരിപ്പിച്ച് പ്രതികളെ വലയിലാക്കുകയാണ് ലക്ഷ്യം.\nആഗസ്റ്റ് ഏഴിന് രാത്രിയാണ് കിണാശ്ശേരി തോട്ടുമ്മാരം ഭാഗത്തെ അലങ്കാര മത്സ്യ കടയുടെ പൂട്ട് തകര്‍ത്ത് കവര്‍ച്ച നടന്നത്. മേശയില് സൂക്ഷിച്ച അയ്യായിരത്തോളം രൂപയും വിലകൂടിയ അലങ്കാര മത്സ്യങ്ങള്, അക്വാറിയം, അലങ്കാര പക്ഷി, കൂട് എന്നിവയാണ് രണ്ടംഗസംഘം കവര്‍ന്നത്. കടയിലെ സി.സി.ടി.വി കാമറ സംഘം നശിപ്പിച്ചതിനാല് പൊലീസിന് മോഷ്ടാക്കളെക്കുറിച്ച് ആദ്യഘട്ടത്തില് സൂചനയൊന്നും ലഭിച്ചിരുന്നില്ല. തുടര്‍ന്ന് കസബ് എസ്.ഐ വി. സിജിത്തിന്റെ നേതൃത്വത്തിലുള്ള അന്വേഷണസംഘം സമീപ കടകളിലെ സി.സി.ടി.വി ദൃശ്യങ്ങളടക്കം ശേഖരിച്ച് പരിശോധിച്ചതിലൂടെ ചില സൂചനകള് കിട്ടി. ഇതിനിടെയാണ് മോഷടാക്കള് നശിപ്പിച്ച് ഉപേക്ഷിച്ച കാമറ സമീപത്തെ തോട്ടില് നിന്ന് ലഭിച്ചത്. വിദഗ്ധരുടെ സഹായത്തോടെയാണ് ഇതില് നിന്ന് മോഷ്ടാക്കുളുടെ ദൃശ്യം വീണ്ടെടുത്തത്. കവര്‍ച്ച നടന്ന ദിവസം തന്നെ സമീപത്തെ മറ്റു ചില കടകളിലും മോഷണ ശ്രമം നടന്നിരുന്നു. ഇതിനുപിന്നിലും ഇവര് തന്നെയാണെന്നാണ് സൂചന. സി.സി.ടി.വി കാമറയില് പതിഞ്ഞവയെക്കുറിച്ച് എന്തെങ്കിലും വിവരം ലഭിക്കുന്നവര് കസബ എസ്.ഐ – 9497980710, സ്റ്റേഷന് – 0495 2722286 എന്നീ ഫോണ് നമ്പറുകളില് അറിയിക്കണമെന്ന് പൊലീസ് അഭ്യര്‍ഥിച്ചു


ആലുവവാല : ക്രിക്കറ്റ് ബോള്\nവേനലവധിയുടെ അവസാന ദിവസത്തെ കളിയും കഴിഞ്ഞു. കുട്ടികളെല്ലാം വാടിയമുഖങ്ങളുമായി വീടുകളിലേക്കു പോയിത്തുടങ്ങി. അവരെ കൈവീശിക്കാണിച്ച് തിരികെ പോകുന്ന സൂര്യന്റെ ചുവന്ന വിഷാദം കൊയ്തുകഴിഞ്ഞ തക്കത്തിന് ആ പാടത്തേക്ക് കുടിയേറിപ്പാര്ത്ത് കറുകക്കൂട്ടത്തിന്റെയും മുഖം ചുവപ്പിച്ചു. കാട്ടുപത്തലുകള് സ്റ്റമ്പുകളാക്കി കുത്തിയ കുഴികള് ഇനി ഈ സ്കൂള്മ്ഴക്കാലത്ത് തവളകള്ക്കുുള്ളതാണ്!\nകുട്ടനായിരുന്നു ഏറ്റവും വിഷമം. എല്ലാവരും പോയിക്കഴിഞ്ഞിട്ടും അവന് ആ വരമ്പത്തൂടെ നടന്നു. അടുത്ത അവധിക്കാലത്ത് ഇവിടെ കളിക്കാന് അവനുണ്ടാവില്ല. ഒരുമാസത്തിനകം റിയാദില് അച്ഛന്റെ അടുത്തേക്ക് പോകും. അഞ്ചാം ക്ലാസ്സില് അവിടത്തെ സ്കൂളില് ചേര്ക്കാ നാണ് പരിപാടി. പിന്നെ ഇനി എന്നു വരുമെന്നോ എന്താണെന്നോ ഒന്നും ഒരു പിടുത്തവുമില്ല.\nഅവന് ഒന്നുകൂടി ക്രീസില് ചെന്നു ബാറ്റില്ലാതെ സിക്സറടിച്ചു; മറുതലക്കല് ചെന്ന് ബോളില്ലാതെ കുറ്റിതെറിപ്പിച്ചു. പിന്നെ സങ്കല്‍പത്തിലുയര്ന്നഞ പന്തിനെ ചാടിവീണുപിടിച്ച് "ഹൗസാറ്റ്" വിളിച്ചു, അമ്പയറുടെ സ്ഥാനത്ത് നിന്ന് "ഔട്ട്" വിളിച്ചു..പിന്നെ വരമ്പത്തിരുന്ന് മനസ്സാ ആര്പ്പുൂവിളിച്ചു!\nഇരുട്ടുന്നതുവരെ ആ ഇരിപ്പ് തുടര്ന്നു .\nപ്രിയപ്പെട്ട കളിപ്പാടത്തെ ഓരോ കോണുകളോടും മൗനമായി യാത്രപറഞ്ഞു. വഴിയിലേക്ക് കയറി ഒന്നു കൂടി അവന് പിച്ചിലേക്ക് നോക്കി. മുഖം തിരിക്കാന് തുടങ്ങിയതും..ഗ്രൗണ്ടീന്റെ അങ്ങേ മൂലയിലതാ...മൂടിവീഴുന്ന ഇരുട്ടിനെ വകഞ്ഞ് എന്തോ ഒന്ന്.. അത് തന്നെ നോക്കി കരയുന്നതായവനു തോന്നി. കൈവീശി മാടിവിളിക്കുന്നു. എന്നെ വിട്ടിട്ടു പോകല്ലേ എന്നപേക്ഷിക്കുന്നു...! "ഹൊ..എന്റെ പന്ത്...!" കുട്ടന് അങ്ങോട്ടോടി ..അതിവേഗത്തിലോടി..!\nഅതാ കുട്ടന്റെ പ്രിയപ്പെട്ട പന്ത്! കുട്ടന്റെ കൈകളില് തലകുത്തിമറിഞ്ഞ; അവനെറിയുമ്പോള് എതിരാളിയെ കബളിപ്പിച്ച് സ്റ്റമ്പിലേക്കിരച്ചു കയറിയ, അവനടിക്കുമ്പോള് പിടിക്കാന് വന്ന എതിരാളികളുടെ കയ്യില് കടിച്ച് സിക്‌സറിലേക്ക് എടുത്തുചാടിയ, സര്‍വ്വോപരി ഇന്നലെ വരെ അവനോടൊപ്പം അവന്റെ തലയിണക്കരികിലുറങ്ങിയ പന്തിനെ കുട്ടനെന്തേ മറന്നൂ..?\nകുട്ടന്റെ കണ്ണു നിറഞ്ഞു..! അവന് അതിനെ വാരിയെടുത്ത് മാറോടു ചേര്ത്തു . "നീ എന്നെ ഇങ്ങനെ വിട്ടിട്ട് പോകും..അല്ലേ കുട്ടാ" എന്ന പന്തിന്റെ ചോദ്യം കേട്ട് അവന് പൊട്ടിക്കരഞ്ഞു; പന്തും..! അനിക്കുട്ടന് അതിനെയും മാറോട് ചേര്ത്ത് പിടിച്ച് വീട്ടിലേക്കു നടന്നു.\nഅമ്മ കുട്ടനെയും കാത്ത് വഴിയില്തപന്നെ നില്‍പ്പുണ്ട്.പിള്ളേരെല്ലാം പോയിട്ടും അവന് വൈകുന്നതിലുള്ള വിമ്മിഷ്ടം മുഖത്ത് കാണാം..!\n"നീയെന്തിനാ കരഞ്ഞത്..എവിടേങ്കിലും വീണോ?"\nമറുപടി കൂര്ത്ത മൗനമായിരുന്നു..\nകയ്യില് പന്തുകൂടി കണ്ടപ്പോള് അമ്മക്കു ദേഷ്യം വന്നു..."അവനും അവന്റെയൊരു കളീം..ഇന്നത്തോടെ തീര്ന്നി ല്ലേ എല്ലാം.." അമ്മ പന്തു വാങ്ങി ഒറ്റയേറ്..ആ കുറ്റിക്കാട്ടിലേക്ക് ! പിടിക്കാന് വന്ന അമ്മയില് നിന്നും കുതറി കുട്ടന് കുറ്റിക്കാട്ടില് കയറി പന്തെടുത്ത് വീടിനകത്തേക്കോടി; തലയിണക്കിടയില് പന്തിനെ ഒളിപ്പിച്ചു വച്ചു. അന്നു പക്ഷെ അമ്മേടെ കയ്യീന്ന് കണക്കിനു കിട്ടി.\nദിവസങ്ങള് വണ് ഡേ വിക്കറ്റുകള് പോലെ കൊഴിഞ്ഞു വീണു. മഴവെള്ളം തെറിപ്പിച്ച് സ്കൂളീലേക്ക് പോകുന്ന കൂട്ടുകാര് വിളിച്ചു ചോദിച്ചു "കുട്ടാ...എന്നാ പോണത്..?". കുട്ടന് ഒന്നും മിണ്ടാതെ അവര് പോകുന്നതും നോക്കി നിന്നു. വിസ ശരിയായിരിക്കുന്നു.\n"കുട്ടാ, കൊണ്ടുപോകനുള്ളതൊന്നും മറക്കല്ലേ..എല്ലാം ഇതിലെടുത്തു വക്ക്.." അമ്മ ഒരു കൊച്ചു സ്യൂട്ട്‌കെയ്സെടുത്ത് കുട്ടനു കൊടുത്തു. ഉടുപ്പുകളും പുസ്തകങ്ങളുമൊക്കെ അവനതിലെടുത്തുവച്ചു. ഉടുപ്പുകള്ക്കിടടയില് അവന്റെ പ്രിയപ്പെട്ട പന്തും.\nപക്ഷെ അതുകണ്ടപ്പോള് അമ്മക്ക് കലി കയറി. "കുട്ടന് നല്ല അടികിട്ടും ട്ടോ....പുതിയ ഉടുപ്പിന്റെ കൂടെയാ അവന്റെയൊരു ചളിപിടിച്ച പന്ത്..! നീയവിടെ പഠിക്കാനാ പോണത്..കളിക്കാനല്ല..!"\nഎത്ര പറഞ്ഞിട്ടും ആ പന്തുകൊണ്ടുപോകാന് അമ്മ സമ്മതിച്ചില്ല. സങ്കടത്തോടെ കുട്ടന് പന്തിനെ മച്ചിന്റെ മുകളിലെ മരപ്പെട്ടിയില് കൊണ്ടുപോയി വക്കാന് തീരുമാനിച്ചു. പിന്നെയോര്ത്തു!, വേണ്ട അതിനെ പൂട്ടിയിടണ്ട!\nഅങ്ങനെ അന്നു രാത്രി എല്ലാവരുമുറങ്ങിയപ്പോള് പന്തും ഗാഢനിദ്രയിലാണ്ടപ്പോള് കുട്ടന് പന്തുമെടുത്ത് കളിസ്ഥലത്തേക്കോടി. അവിടെ പിച്ചിന്റെ ഒത്തനടുക്ക് പതുപതുത്ത വട്ടയിലയില വിരിച്ച് അതില് കിടത്തി. അവസാനമായി പന്തിന്റെ നെറുകയില് ഉണര്ത്താ തെ ചുമ്പിച്ച് അവന് കരഞ്ഞുകോണ്ട് വീട്ടിലേക്കോടി. പിറ്റേ ദിവസം രാവിലെ കുട്ടന് പറന്നു..പറന്നാലും പറന്നാലും പച്ചപ്പുകാണാത്ത മരുഭൂമിയുള്ള നാട്ടിലേക്ക്..അച്ഛന്റെ അടുത്തേക്ക്..ഗള്ഫി്ലേക്ക്..!\nഏറ്റവും വലിയ ധൂര്ത്തുനാണ് കാലം! യാതൊരു കയ്യും കണക്കുമില്ലാതെ ജീവിതത്തെ അത് ചിലവഴിച്ചു തീര്‍ക്കും. നാലു വര്ഷം് കഴിഞ്ഞിരിക്കുന്നു. ഇക്കാലത്തിനിടയില് കുട്ടന്റെ കൈകള് ഒരു പന്തിനേയും സ്പര്‍ശിച്ചിട്ടുപോലുമില്ല! പ്രിയകൂട്ടുകാരനായ പന്തിനെ വിട്ടിട്ടു പോന്നതിന്റെ സങ്കടം ഇക്കാലമത്രയും അവന് സഹിച്ചു. ഇപ്പോള് ആദ്യത്തെ അവധിക്കുള്ള ഒരുക്കത്തിലാണവന്. നാട്ടില് ചെന്നാല് ആദ്യംതന്നെ എന്തായിരിക്കും അവന് തേടുക? എങ്ങോട്ടായിരിക്കും അവനോടുക?\nഞാന് പറയാം; അപ്പോഴും അവിടെ രാത്രിയായിരിക്കും. ഉടുപ്പും ഷൂസുമൊന്നും മാറ്റാതെ ആവേശത്തോടെ അവനാ കളിസ്ഥലത്തേക്കോടിച്ചെല്ലും..!\nഅപ്പോള് പക്ഷെ..പരിപൂര്‍ണ്ണ ശൂന്യതയും ശ്മശാന മൂകതയും അവനെ വലയം ചെയ്യും. നിരാശയോടെ ഭീതിയോടെ തിരികെ പോകാന് തുടങ്ങുമ്പോള്.... ഗ്രൗണ്ടീന്റെ അങ്ങേ മൂലയിലതാ...മൂടിവീഴുന്ന ഇരുട്ടിനെ വകഞ്ഞ്, വീണ്ടൂം കുട്ടനെ നോക്കി കരയുന്നു കൈവീശിക്കാണിക്കുന്നു...അവന്റെ പ്രിയപ്പെട്ട പന്ത്..!\nകുട്ടന് അങ്ങോട്ടോടും..അതിവേഗത്തിലോടും..പന്തിനെ വാരിപ്പുണരും..പന്തു ചോദിക്കും.."മറന്നോ കുട്ടാ...?".\nപൊട്ടിക്കരഞ്ഞുകൊണ്ട് അവനതിനെ പൊക്കിയെടുക്കും. പിച്ചിലേക്കിരച്ചുകയറി ഇല്ലാത്ത കുറ്റികള് തെറിപ്പിക്കും. പന്ത് ഉയര്ന്നു പൊങ്ങും. കുട്ടനതിനെ ചാടിപ്പിടിച്ച് "ഹൗസാറ്റ്" വിളിക്കും..അമ്പയറുടെ സ്ഥാനത്ത് ചെന്ന് "ഔട്ട്" വിളിക്കും. പിന്നെ..വരമ്പത്ത് കയറിനിന്ന് ആര്പ്പു്വിളിക്കും. അപ്പോള് ആനന്ദത്താല് ചുവന്ന മുഖവുമായി സൂര്യന് അവരോടൊപ്പം കളിക്കാന് വരും; കരിഞ്ഞുണങ്ങിയ കറുകകള് വിരിഞ്ഞു പടര്ന്ന് ആനന്ദ നൃത്തമാടും..!\nഅന്നേരം പഴയ കളിക്കൂട്ടുകാരെല്ലാം തിരക്കു പിടിച്ച് സ്കൂളുകളിലേക്ക് പോകുന്നുണ്ടാകും. അവരോട് കുട്ടന് വിളിച്ചു ചോദിക്കും "ഞങ്ങളിതാ റെഡി.. വൈകീട്ടെന്താ പരിപാടി..?"\nPosted by ആലുവവാല at 8:57 PM\n"ഞങ്ങളിതാ റെഡി.. വൈകീട്ടെന്താ പരിപാടി..?"\nആലുവവാല മനോഹരമായ തീം. നല്ലത് പോലെ തുടങ്ങി. പക്ഷെ എവിടെയോ ഒക്കെ ചെറിയ ചെറിയ ....\nസുധീര് കെ എസ് said...\nപഴയ കാലം പെട്ടെന്നു ഓര്‍മയിലേക്ക് വന്നു... ഓടി ചാടി നടന്നിരുന്ന മധ്യ വേനല് അവധിയും അതു തീര്‍ന്നു സ്കൂളില് പോകരാവുമ്പോഴുള്ള വിഷമവും എല്ലാം ഓര്‍മയിലേക്ക് വന്നു...\nമാഷേ... ഒരത്ഭുതം പറയട്ടെ... 1995 ല് എനിയ്ക്ക് അയല്‍ക്കാരനായ ഒരു ചേട്ടന് സമ്മാനിച്ച ഒരു റബ്ബര് പന്ത് ഉണ്ടായിരുന്നു. ഓറഞ്ച് നിറമുള്ള ശരിക്കു സ്റ്റിച്ച് ബോള് പോലെ ഡിസൈനുള്ള ഒരു പന്ത്. എനിയ്ക്കേറെ ഇഷ്ടമുള്ള ഒരു പന്തായിരുന്നു അത്. ഞങ്ങളുടെ കളിസ്ഥലത്ത് വച്ച് ഏറ്റവും ദൂരം രേഖപ്പെടുത്തിയ ഇനിയും തകര്‍ക്കപ്പെടാത്ത റെക്കോഡ് ഇട്ട സിക്സറടിയ്ക്കാന് എന്നെ സഹായിച്ച ആ പന്ത് ആയിരുന്നു എനിയ്ക്ക് ഏറെ ഇഷ്ടപ്പെട്ട പന്ത്. ഇടക്കാലത്ത് വച്ച് അതിനെ കാണാതായി. പിന്നെ വര്‍ഷങ്ങള്‍ക്ക് ശേഷം എന്റെ പഴയ ബുക്സിന്റെ കൂട്ടത്തില് ഒരു ബാഗില് നിന്ന് അത് തിരിച്ചു കിട്ടി. അത് പന്ത്രണ്ടു വര്‍ഷം എന്റെ കയ്യിലുണ്ടായിരുന്നു. 2007 ല് ബാംഗ്ലൂര്‍ക്ക് വരുന്ന കാലം വരെ. (ഇപ്പോള് അത് എവിടെ ഉണ്ട് എന്നറിയില്ല)\nഅത് ഓര്‍മ്മിപ്പിച്ച ഈ പോസ്റ്റ് ഇഷ്ടപ്പെട്ടു...


പാലക്കാട് നഗരസഭയില് സിപിഎം പിന്തുണയോടെ യുഡിഎഫിന്‍റെ അവിശ്വാസപ്രമേയം\nഅവിശ്വാസ പ്രമേയം പാസായതോടെ പൊതുമരാമത്ത് സ്ഥിരം സമിതി അധ്യക്ഷന് എം സുനിലിന് സ്ഥാനം നഷ്ടമാവും.\nബിജെപി ഭരിക്കുന്ന പാലക്കാട് നഗരസഭയില് പൊതുമരാമത്ത് സ്ഥിരം സമിതി അധ്യക്ഷനെതിരെ യുഡിഎഫ് കൊണ്ടുവന്ന അവിശ്വാസ പ്രമേയം പാസായി. ഇതോടെ പൊതുമരാമത്ത് സ്ഥിരം സമിതി അധ്യക്ഷന് എം സുനിലിന് സ്ഥാനം നഷ്ടമാവും. സിപിഎം പിന്തുണയോടെയാണ് യുഡിഎഫിന്റെ അവിശ്വാസ പ്രമേയം പാസായത്.\nമൂന്നിനെതിരെ അഞ്ച് വോട്ടുകള്‍ക്കാണ് പ്രമേയം പാസായത്. ബിജെപിക്ക് മൂന്നും യുഡിഎഫിന് മൂന്നും എല്‍ഡിഎഫിന് രണ്ടും അംഗങ്ങളാണ് സമിതിയിലുള്ളത്. സിപിഎം പിന്തുണ കൂടി ആയതോടെ യുഡിഎഫിന്റെ പ്രമേയം വിജയം കണ്ടു. സംസ്ഥാനത്ത് ബിജെപി ഭരിക്കുന്ന ഏക നഗരസഭയില് ഘട്ടം ഘട്ടമായി അവിശ്വാസ പ്രമേയം കൊണ്ടുവരാനാണ് യുഡിഎഫിന്റെ നീക്കം.\nക്ഷേമകാര്യ സ്ഥിരം സമിതി അധ്യക്ഷനെതിരായ പ്രമേയം നേരത്തെ പാസായിരുന്നു. ഇതോടെ നഗരസഭയില് രണ്ട് സ്ഥിരം സമിതി അധ്യക്ഷന്‍മാരുടെ സ്ഥാനം ബിജെപിക്ക് നഷ്ടമായി. വികസന കാര്യ സ്ഥിരം സമിതി അധ്യക്ഷനെതിരായ അവിശ്വാസ പ്രമേയം അടുത്ത തിങ്കളാഴ്ച ചര്‍ച്ച ചെയ്യും. തുടര്‍ന്ന് നഗരസഭ ചെയര്‍പേഴ്സണെതിരെയും വൈസ് ചെയര്‍മാനുമെതിരെയും പ്രമേയം കൊണ്ടുവരാനാണ് പ്രതിപക്ഷത്തിന്റെ നീക്കം.


കൊച്ചി തീരത്ത് ചരക്ക് കപ്പലിന് തീപിടിച്ചു; ഒരാള്‍ക്ക് ഗുരുതര പൊള്ളല് - themediasyndicate\nകൊച്ചി തീരത്ത് ചരക്ക് കപ്പലിന് തീപിടിച്ചു; ഒരാള്‍ക്ക് ഗുരുതര പൊള്ളല്\nകൊച്ചി: പുറംകടലില് ഇന്ത്യന് ചരക്ക് കപ്പലിന് തീപിടിച്ച് ഒരാള്‍ക്ക് ഗുരുതരമായി പൊള്ളലേറ്റു. എം.വി. നളിനിയെന്ന ചരക്കുകപ്പലിനാണ് തീപിടിച്ചത്. കൊച്ചി തീരത്തുനിന്ന് 14.5 നോട്ടിക്കല് മൈല് അകലെ നങ്കൂരമിട്ടിരിക്കുകയായിരുന്നു കപ്പല്. മൊത്തം 22 പേരാണ് കപ്പലിലുണ്ടായിരുന്നത്. നാവികസേനയുടെ നേതൃത്വത്തില് രക്ഷാപ്രവര്‍ത്തനം ആരംഭിച്ചിട്ടുണ്ട്.\nഎന്‍ജിന് റൂമില് തീപിടിത്തമുണ്ടായതായാണ് വിവരം. പൊട്ടിത്തെറിയോടു കൂടിയാണു തീപിടിത്തമുണ്ടായതെന്നും റിപ്പോര്‍ട്ടുണ്ട്. എന്നാല് തീപിടിത്തത്തിന്റെ കാരണം വ്യക്തമായിട്ടില്ല. നാഫ്തയുമായി പോകുകയായിരുന്നു കപ്പല്. കപ്പലിലെ വൈദ്യുതി സംവിധാനങ്ങളും പൂര്‍ണമായും തകരാറിലായി. പ്രൊപ്പല്‍ഷന് സംവിധാനവും പ്രവര്‍ത്തനരഹിതമായിരിക്കുകയാണ്.\nകപ്പലില് നിന്ന് എത്രയും പെട്ടെന്നു ജീവനക്കാരെ രക്ഷിക്കണമെന്നു സന്ദേശം ലഭിച്ചിട്ടുണ്ട്. സതേണ് നേവല് കമാന്‍ഡിന്റെ അഡ്വാന്‍സ്ഡ് ലൈറ്റ് ഹെലികോപ്റ്റര് അപകടസ്ഥലത്തേക്കു തിരിച്ചു. ‘സീ കിങ്’ ഹെലികോപ്റ്ററും സജ്ജമാക്കുന്നുണ്ട്. കൂടുതല് ക്രൂ അംഗങ്ങളെ രക്ഷിക്കേണ്ടതുണ്ടെങ്കിലാണു ‘സീ കിങ്ങി’നെ രക്ഷാപ്രവര്‍ത്തനത്തിന് എത്തിക്കുക. കോസ്റ്റ് ഗാര്‍ഡും രക്ഷാപ്രവര്‍ത്തനത്തിന് ബോട്ട് അയച്ചിട്ടുണ്ട്. സതേണ് നേവല് കമാന്‍ഡിന്റെ ഐഎന്‍എസ് കല്‍പേനിയും സംഭവസ്ഥലത്തേക്കു തിരിച്ചിട്ടുണ്ട്. മോശം കാലാവസ്ഥയും വെളിച്ചമില്ലായ്മയും രക്ഷാപ്രവര്‍ത്തനത്തിന് തടസം സൃഷ്ടിക്കുന്നുണ്ട്.\nTags: merchant-ship-catches-fire-off-kochi-navy-launches-rescue-operation-കൊച്ചി തീരത്ത് ചരക്ക് കപ്പലിന് തീപിടിച്ചു


Santhwanam serial latest episode may2കാറോടിക്കാൻ അഞ്ജുവിനെ പഠിപ്പിച്ച് ശിവൻ.. ബാലനെയും കുടുംബത്തെയും നേരിടാൻ ഭദ്രനും മക്കളും എത്തുമ്പോൾ.!!\nകാറോടിക്കാൻ അഞ്ജുവിനെ പഠിപ്പിച്ച് ശിവൻ.. ബാലനെയും കുടുംബത്തെയും നേരിടാൻ ഭദ്രനും മക്കളും എത്തുമ്പോൾ.!! Santhwanam serial latest episode may 2\nപ്രേക്ഷകരുടെ പ്രിയപരമ്പര സാന്ത്വനത്തിൽ ഇനി പുതിയ കഥയാണ്…. ബാലനും കുടുംബവും തറവാട്ട് വീട്ടിൽ എത്തുന്നതോടെ പുതിയ കഥാപാത്രങ്ങളുമായാണ് അവർക്ക് ഏറ്റുമുട്ടേണ്ടി വരുന്നത്. ബാലനും കുടുംബവും തറവാട്ട് വീട്ടിൽ എത്തി എന്നറിയുന്നതോടെ ഭദ്രനും മക്കളും അങ്ങോട് എത്തുകയാണ്. അതെ, ഭദ്രനും മക്കളും തന്നെയാണ് കഥയിൽ ഇനി പുതിയ ശത്രുപക്ഷം. തമ്പിക്ക് പുറമേ സാന്ത്വനത്തിൽ പുതിയൊരു വില്ലനെ കൂടി എത്തിച്ചിരിക്കുകയാണ്. ഇനി ഭദ്രനും മക്കളും\nകൂടി ബാലനെയും കുടുംബത്തെയും ദ്രോഹിക്കാൻ ശ്രമിക്കുന്നതിന്റെ കാഴ്ചകളാകും നമ്മൾ കാണേണ്ടി വരിക. എന്തായാലും ഒരിടത്ത് തറവാട് സീനുകൾ പൊടിപൊടിക്കുമ്പോൾ മറ്റൊരിടത്ത് ശിവാഞ്ജലി പ്രണയം പൂത്തുതളിർക്കുന്നതും കാണാം. വണ്ടി ഓടിക്കുന്നതിനെ പറ്റിയാണ് അഞ്ജുവും ശിവനും തമ്മിലുള്ള സംസാരം. ‘നിനക്ക് വണ്ടി ഓടിക്കണോ’ എന്ന് അഞ്ജുവിനോട് ശിവൻ ചോദിക്കുന്നുണ്ട്. അങ്ങനെ നമ്മുടെ ശിവേട്ടൻ അഞ്ജുവിനെ കാറോടിക്കാനും പഠിപ്പിക്കുകയാണ്. എന്തായാലും വളരെ\nക്യൂട്ട് ആയ റൊമാന്റിക്ക് രംഗങ്ങളിലൂടെയാണ് ശിവാഞ്ജലിമാർ ഇപ്പോൾ കടന്നുപോകുന്നത്. എന്നാൽ അടിമാലി ട്രിപ്പ് എന്നൊക്കെ പറഞ്ഞ് കൊതിപ്പിച്ചെങ്കിലും പേരിന് മാത്രമാണ് ശിവാഞ്‌ജലിമാരുടെ സീനുകൾ കാണിക്കുന്നതെന്നും കൂടുതൽ പ്രാധാന്യം കൊടുക്കുന്നത് തറവാട് രംഗങ്ങൾക്കാണ് എന്നും പറഞ്ഞുകൊണ്ടുള്ള പരാതികളും പ്രേക്ഷകർ ഉന്നയിക്കുന്നുണ്ട്. ഏറെ ആരാധകരാണ് ശിവാഞ്‌ജലിമാർക്കുള്ളത്. നടൻ സജിൻ ശിവൻ എന്ന കഥാപാത്രമാകുമ്പോൾ\nഅഞ്ജലിയായി തകർത്തഭിനയിക്കുന്നത് ഗോപിക അനിലാണ്. റേറ്റിങ്ങിൽ ഒന്നാം സ്ഥാനത്ത് തുടരുന്ന സാന്ത്വനം പരമ്പര നടി ചിപ്പി രഞ്ജിത്തിന്റെ നിർമ്മാണത്തിലാണ് മുന്നോട്ടുപോകുന്നത്. തമിഴിൽ ഹിറ്റായി തുടരുന്ന പാണ്ടിയൻ സ്റ്റോർസ് എന്ന സീരിയലിന്റെ മലയാളം പതിപ്പാണ് സാന്ത്വനം പരമ്പര . ആ സീരിയലിലെ മുല്ല-കതിർ ജോഡിക്ക് വൻ സ്വീകാര്യതയാണ് അവിടെ ലഭിക്കുന്നത്. അതേ ട്രെൻഡാണ് ശിവാഞ്‌ജലിമാരുടെ കാര്യത്തിലും ഇവിടെ സംഭവിക്കുന്നത്.\nഒപ്റ്റിക്കൽ ഇല്യൂഷൻ: നിങ്ങൾ ആദ്യം കാണുന്നത് നിങ്ങൾ ഇതുവരെ ചിന്തിച്ചിട്ടില്ലാത്ത ഒരു അപ്രതീക്ഷിതമായ നിങ്ങളുടെ സ്വഭാവസവിശേഷത വെളിപ്പെടുത്തുന്നു Optical illusion what you see first


കണ്ണൂര് വിമാനത്താവളത്തിന്റെ പരീക്ഷണ പറക്കല് അടുത്ത മാസം നടക്കും - Kannur Varthakal\nHome / Kannur / കണ്ണൂര് വിമാനത്താവളത്തിന്റെ പരീക്ഷണ പറക്കല് അടുത്ത മാസം നടക്കും\nകണ്ണൂര് വിമാനത്താവളത്തിന്റെ പരീക്ഷണ പറക്കല് അടുത്ത മാസം നടക്കും\nകണ്ണൂര് വിമാനത്താവളത്തിന്റെ പരീക്ഷണ പറക്കല് അടുത്ത മാസം നടക്കും. വിമാനത്താവളത്തിന്റെ എയര് സൈഡ്, സിറ്റി സൈഡ് നിര്‍മാണപ്രവര്‍ത്തനങ്ങള് ഏകദേശം പൂര്‍ത്തിയായിക്കഴിഞ്ഞു. അടുത്ത വര്‍ഷം സെപ്റ്റംബറോട് കൂടി വിമാനത്താവളം പൊതുജനങ്ങള്‍ക്കായി തുറന്നുകൊടുക്കുവാന് സാധിക്കും. വിമാനത്താവളം പ്രവര്‍ത്തനസജ്ജമാകുന്നതോട് കൂടി വര്‍ഷം പതിനഞ്ച് ലക്ഷത്തോളം യാത്രക്കാര്‍ക്ക് സേവനം ലഭ്യമാക്കുവാന് കഴിയുമെന്നാണ് കരുതുന്നത്.\nഒരേ സമയം ഇരുപത് വിമാനങ്ങള് വരെ പാര്‍ക്ക് ചെയ്യുവാന് സാധിക്കുന്ന രീതിയിലാണ് വിമാനത്താവളത്തിന്റെ ഏപ്രണ് രൂപകല്പന ചെയ്തിരിക്കുന്നത്. റണ്‍വേയുടെ നിര്‍മാണം 3050 മീറ്റര് നീളത്തില് പൂര്‍ത്തിയായിക്കഴിഞ്ഞു. കോഡ് E ഗണത്തില് പെടുന്ന ബോയിങ്ങ് B-777, എയര്‍ബസ് A-330 തുടങ്ങിയ വിമാനങ്ങള്‍ക്ക് ഉതകുന്നതാണ് നിലവിലെ റണ്‍വേയുടെ രൂപകല്പന. ഭാവിയില് ഇത് എയര്‍ബസ് A-380 പോലെയുള്ള കോഡ് F ഗണത്തില് പെടുന്ന വിമാനങ്ങള്‍ക്ക് ഉപയോഗിക്കുവാന് കഴിയുന്ന രീതിയില് വികസിപ്പിക്കും.


യുപിഐ സംവിധാനത്തിന് മാത്രമായി പുതിയ മൊബൈല് ആപ്പ് ഉടന്: പോള് തോമസ്\nഇവാന്‍ജലിക്കല് സോഷ്യല് ആക്ഷന് ഫോറത്തിന്‍റെ (ഇസാഫ്) വാര്‍ഷിക ആഘോഷം ഇന്ന് കൊച്ചി ലുലു കണ്‍വന്‍ഷന് സെന്‍ററില് നടക്കും. ഇസാഫ് സ്മോള് ഫിനാന്‍സ് ബാങ്കിന്‍റെ രണ്ടാം വാര്‍ഷികമാണ് ഇന്ന്. മന്ത്രി സി. രവീന്ദ്രനാഥാണ് ഉദ്ഘാടകന്.\nKochi, First Published Mar 9, 2019, 9:52 AM IST\nകൊച്ചി: യൂണിഫൈഡ് പേയ്മെന്‍റ് ഇന്‍റര്‍ഫേസ് (യുപിഐ) സംവിധാനത്തിന് മാത്രമായി പുതിയ മൊബൈല് ആപ്പ് ഇസാഫ് ബാങ്ക് ഉടന് പുറത്തിറക്കുമെന്ന് കെ. പോള് തോമസ്. യുപിഐക്കായുളള പുതിയ സംവിധാനത്തിലൂടെ ബാങ്കിങ് അനുബന്ധ സേവനങ്ങള് കൂടാതെ കോര്‍പ്പറേറ്റ് ബാങ്കിങ്, മര്‍ച്ചന്‍റ് പേയ്മെന്‍റ്, ഫണ്ട് ട്രാന്‍സ്ഫര് തുടങ്ങിയ സേവനങ്ങളും ലഭ്യമാക്കും.\nഅടുത്ത മാര്‍ച്ചോടെ ഇസാഫ് സ്മോള് ഫിനാന്‍സ് ബാങ്കിന്‍റെ ശാഖകളുടെ എണ്ണം 500 ആയി ഉയരുമെന്നും അദ്ദേഹം പറഞ്ഞു. ഇവാന്‍ജലിക്കല് സോഷ്യല് ആക്ഷന് ഫോറത്തിന്‍റെ (ഇസാഫ്) വാര്‍ഷിക ആഘോഷം ഇന്ന് കൊച്ചി ലുലു കണ്‍വന്‍ഷന് സെന്‍ററില് നടക്കും. ഇസാഫ് സ്മോള് ഫിനാന്‍സ് ബാങ്കിന്‍റെ രണ്ടാം വാര്‍ഷികമാണ് ഇന്ന്. മന്ത്രി സി. രവീന്ദ്രനാഥാണ് ഉദ്ഘാടകന്.\nLast Updated Mar 9, 2019, 9:52 AM IST\nPaul Thomas esaf bank